
INTRODUCERE 

Din "Dascălul pocăinţei - Omilii si cuvântări" 
Editura Sf. Episcopii a Râmnicului Vâlcea 
Rm. Vâlcea - 1996 

Sfântul Ioan Gura de Aur, cel mai de seama orator, părinte si sfânt al Bisericii noastre, s-a 
născut în Antiohia înainte de 347, probabil în 344. Tatăl sau, Secundus, era unul din generalii 
armatei imperiale, iar mama sa Antuza. Isi trăgea spiţa neamului din cele mai nobile familii clin 
Antiohia. Ioan, a avut nefericirea sa-si piardă tatăl la puţin timp după naşterea sa. Antuza a 
rămas văduva la numai 20 ani si cu grija a 2 copii, o fetita de 2 ani si Ioan care abia se 
născuse. Ea a refuzat sa se recăsătorească si s-a devotat întru-totul educaţiei fiului sau, 
fetita murind foarte curând de la moartea tatălui ei. 

Mama Sfântului Ioan, care se alătura cu tot atâta cinste de alte mame celebre din istoria 
creştinismului - de Emilia, mama Sfântului Vasile cel Mare si a Sfântului Grigore de 
Nissa, de Nona, mama Sfântului Grigore de Nazianz, si de Monica, mama fericitului 
Augustin -, si-a crescut copilul cu o grija deosebita si cu un devotament până la sacrificiu, 
înzestrata de Dumnezeu cu o inima mare si un înalt simt al virtuţii, cu o pietate adânca de 
creştina, plina de tandreţe, avea bărbăţia unui suflet de patriciana romana. 

Antuza a fost "cea mai demna femeie care a purtat vreodată numele de mama". Chiar si 
păgânii au venerat-o. Ioan spune ca Libanius, aflând de la el despre mama sa, în vârsta de 40 ani 
si văduva de 20 ani nedorind vreodată sa se recăsătorească, plin de admiraţie, îndreptându- 
se spre cei ce-1 ascultau, a exclamat : ,,0, zeilor ! Ce femei minunate au creştinii" 
(Sf. Ioan Gura de Aur, Către o tânăra văduva). 

Tânăra mama vedea în înfăţişarea fiului imaginea vie a soţului sau (Despre preotei 1, 1) si mai 
ales calităţile vădite ce se distingeau deja în acest copil. Ea 1-a crescut singura, nevoind ca alte 
mâini sa atingă acest suflet în care Cerul părea sa fi turnat atâta bogăţie de har. 

Ioan a fost deci alăptat de la credinţa mamei sale si din curajul sau. El respira alături de ea, din 
leagăn, măreţia bunelor deprinderi, pietatea robusta care îl va urma în toata viata sa. Soarele 
Orientului, inima Antuzei si Cărţile Sfinte, după care a învăţat sa citească, au vărsat valuri de 
lumina, de poezie si de iubire asupra acestui suflet frumos, deschis de timpuriu marilor înţelegeri 
duhovniceşti. Deşi botezul sau, urmând uzajul timpului, a fost amânat pentru o alta vreme a vieţii 
sale, el n-a fost totuşi mai puţin instruit în legile creştine, ale căror învăţaturi, au cuprins puternic 
gândirea sa, îndemnându-1 încă din frageda vârsta, în săltări arzătoare spre Cer, spre Dumnezeu. 

înzestrat cu o inteligenta ascuţita, cu un suflet arzător si tandru, cu o sensibilitate plina de 
vioiciune, bun, blând, generos, arătând de timpuriu o compasiune sincera pentru cei săraci care 
va fi de altfel una din izvoarele elocintei sale. Luând foc pentru ceea ce este just si adevărat, dar 
fara ranchiuna, fara mărire, incapabil de a se făţarnici si de laşitate, cu o statornicie rar întâlnită 
la un copil, avea ceva imperial în trasaturi, care aminteau de tatăl sau. 



lata numai câteva din trasaturile sfinte ale acestui mare teolog al Bisericii noastre, de care nu ne- 
am putut lipsi fara sa le menţionam. 

Lucrarea de fata face parte dintr-un lung sir de traduceri din Opera Fericitului Ioan pe care ne-am 
propus s-o redăm în limba româna. 

Suntem actualmente la al treilea volum din Omiliile si Cuvântările Sfântului. Cartea de fata am 
intitulat-o sugestiv "Dascălul pocăinţei" întrucât cuvântările Sfântului sunt îndemnatoare la 
smerenie, regret pentru păcatele săvârşite si la pocăinţa cea adevărata. 

De altfel Sfântul Ioan Gura de Aur a fost numit chiar de îngeri Dascălul pocăinţei în vedenia 
descrisa de Ioan Moshu. 

Pocăinţa este centrul preocupărilor marelui părinte. Ea este însoţita de iubirea de oameni a lui 
Dumnezeu. "Daca ea ar fi lipsita de îngăduinţa lui Dumnezeu într-adevar omul ar trebuie sa se 
teama de mântuirea sa. Dar iubirea divina se alătura pocăinţei si omul prinde curaj. Iubirea 
Domnului n-are hotar, iar bunătatea Lui nu se poate tâlmaci cu cuvântul". 

Sfântul Ioan este îngăduitor si chiar mângâietor pentru cei slabi dar foarte aspru si sever cu viciul 
si păcatul. Pentru a încuraja pe păcătos el vorbeşte de mila divina si aduce în sprijinul acesteia 
bogăţia iertării care deschide porţile cerului. 

Oricât ar fi păcatele de multe, omul trebuie sa le condamne cu fermitate si sa le spovedească si 
iată cum începe mântuirea. N-are importanta ca omul a căzut de o mie de ori în păcat sau ca este 
încă în pericol de a cădea din nou, bunătăţile cereşti sunt mult mai numeroase decât greşelile 
omeneşti. 

"Păcatul tau are hotar ; leacul, însă n-are hotar. Păcatul tau oricum ar fi, este făcut ; dar 
iubirea de oameni a lui Dumnezeu este negrăita. Ai curaj! Pocăinţa biruie păcatul, închipuie-ti o 
scânteie ce cade în ocean ! Poate rămânea ea aprinsa ? Poate sa se vadă ? Nu!" 

Numai orgoliul învechit, lipsit de frământarea sufleteasca, nu înmoaie inima Domnului spre 
iertare. înaintea Cerului cel mai mare păcat este acela de a nu-si mărturisi păcatele. Sfântul Ioan 
aminteşte în acest sens gresala lui Cain, ucigătorul de frate, care deşi demascat de Dumnezeu 
pentru teribila sa greşeala a negat crima sa si răzbunarea divina s-a îndreptat asupra lui. 

Sfântul Ioan recunoaşte ca un fin psiholog ca împotriva pocăinţei lucrează în chip deosebit de 
activ vrăjmaşul diavol. "Diavolul nu-1 lasă pe păcătos sa se ruşineze când face păcatul, ci-1 
împinge sa-1 săvârşească în văzul lumii. Ştie doar diavolul ca daca el s-ar ruşina, ar fugi de păcat 
; dar îl face sa se ruşineze când se pocaieste ; ştie satana ca daca se ruşinează sa-si spună păcatul, 
nu se mai pocaieste. Doua rele îi face diavolul : îl atrage spre păcat si îl îndepărtează de 
pocăinţa" . . . „Satana ştiind ca păcatul e însoţit de ruşine, care e în stare sa îndepărteze pe 
păcătos de păcat, iar pocăinţa e însoţita de îndraznire, care e în stare sa atragă pe cel care se 
pocaieste, a schimbat rânduiala si a dat pocăinţei ruşine, iar păcatului îndraznire". 



Pocăinţa este asemănata de Sfântul Ioan cu alifia vindecătoare pentru rana sufletului. Păcatul este 
rana, pocăinţa este leac. . . Păcatul aduce ruşine, pocăinţa îndrăzneala, în pocăinţa omul găseşte 
îndraznire către Dumnezeu, libertate din robie a celui rau si viclean, curăţire de păcate si uşurare 
a conştiinţei. 

Exemple de pocăinţa sunt nenumărate, unul însă îl remarca Sfântul Ioan mai puternic: acela al 
tâlharului de pe cruce care a ajuns drept în urma mărturisirii. Stăpânul atât de bine şterge păcatele 
ca nu mai rămâne nici-o urma de păcat, nici nu îngăduie sa ramâna vreun semn, ci odată cu 
sănătatea dăruieşte si frumuseţea, odată cu izbăvirea de pedeapsa da si dreptate si face pe cel ce 
pacatuise asemenea cu unul care n-a păcătuit. 

"Pocăinţa fara dragoste, spune Sfântul Ioan este ineficienta, si e moarta. . . lata în fata voastră 
săracii, captivii, bătuţii de soarta care rătăcesc fara adăpost ; ei gem fie suferinţa, plâng de durere, 
sunt disperaţi de necazuri ... Ce mijloc mai simplu si mai uşor de a cumpăra iertarea : o bucata 
de pâine, o haina, un pahar cu apa rece ? Pentru ca este atât de puţin noi putem atât de uşor s-o 
obţinem ; sa nu ratam o atât de frumoasa ocazie ; sa o cumpăram, sa câştigam cerul". 

A îmbracă pe sărac este a-L îmbracă pe Hristos. "Nu puneţi în fata ochilor voştri sărăcia voastră, 
ci daţi după putere. Atât cat veţi da, atâti avocaţi vor fi gata înaintea lui Dumnezeu când veţi veni 
înaintea tribunalului Sau de judecata. Hristos însuşi se va prezenta înaintea îngerilor Sai zicând : 
lata acest om care pe pământ ne-a umplut de bunătăţi". 

Izvorul cuvântului dumnezeiesc a lui Ioan era în viata sa sfânta, în devotamentul sau care făcea 
din viata sa întreaga, o jertfa plăcuta lui Dumnezeu si în interesul poporului. 

Hrisostom era un sfânt, cu darul cuvântului si unea în el cuvântul cu fapta personala. El scotea 
din sufletul sau plin de dumnezeire, valuri de învăţaturi, de dragoste sfânta care vindecau până si 
cel mai împietrite inimi ale păcătoşilor, în cuvintele sale orice om îsi răcorea sufletul ars de 
păcate si pârjolit de săgeţile înflăcărate si otrăvite ale viclenilor diavoli. 

Nădăjduind ca si aceasta strădanie, care formează cuprinsul volumului sase din Colecţia "Vita 
Teologica et monastica" si trei din Sfântul Ioan Gura de Aur, va fi de mult folos părinţilor preoţi 
si credincioşilor creştini, aducându-le bogat spor în viata sufleteasca, mulţumim lui Dumnezeu 
pentru ajutorul dat în scoaterea la lumina a acestei cârti. 

IRINEU SLATINEANUL 

DRAGOSTEA CEA FIREASCA A PĂRINŢILOR CĂTRE FII NU 
ESTE DE NELUAT ÎN SEAMA 

Din "Dascălul pocăinţei - Omilii si cuvântări" 
Editura Sf. Episcopii a Râmnicului Vâlcea 
Rm. Vâlcea - 1996 

CUVÂNT 



CHIAR SI IN PRAZNICUL A CINCIZECI DE ZILE 
TREBUIE SA NE ADUCEM TOTDEAUNA 
AMINTE DE POST. 

PENTRU PURTAREA DE GRIJA A LUI DUMNEZEU, SI CUM CA 
DRAGOSTEA CEA FIREASCA A PĂRINŢILOR CĂTRE FII 
NU ESTE DE NELUAT ÎN SEAMA, SI CA NU NUMAI TAŢILOR, 
CI SI MAMELOR LI S-AU PORUNCIT SA PUNĂ ÎN RANDUIALA 
OBICEIURILE COPIILOR 

SI LA SFÂRŞIT DESPRE ANA 

Daca un străin va veni la noi si-1 vom primi cu dragoste câteva zile, îl vom împărtăşi de vorba si 
de masa, apoi va pleca. A doua zi după ducerea lui, punându-se iarasi masa, îndată ne aducem 
aminte de acela, de vorba si cuvintele lui si cu multa dragoste ne gândim la el. Asa sa facem si la 
post. 

A venit la noi si a petrecut cu noi patruzeci de zile, l-am primit cu dragoste si apoi l-am petrecut. 
Si fiindcă vrem sa va punem înainte masa duhovniceasca, sa ne aducem aminte de el si de toate 
bunătăţile ce ni s-au dat prin el, căci nu numai când este el de fata, ci si pomenirea lui poate sa ne 
folosească foarte mult. Si precum cei pe care îi iubim ne umplu de multa bucurie nu numai când 
sunt de fata, ci si când lipsesc si ne aducem aminte de ei, asa si zilele postului, adunările si 
petrecerile cele obşteşti la Biserica si toate celelalte bunătăţi care le-am dobândit de la el ne 
veselesc. 

Iar aceasta vi le zic nu silindu-va sa postiţi, ci indemnându-va sa nu va desfătaţi, nici sa fiţi ca cei 
mai mulţi dintre oameni, daca este bine sa-i numesc oameni pe cei ce se afla în atâta împuţinare 
de suflet, care ca si cum s-ar fi slobozit din legaturi si ar fi scăpat din vreo temniţa cumplita, zic 
uni către alţii: Bine ca am trecut noianul cel cumplit al postului. Iar alţii care sunt mai slabi decât 
aceştia se tem si de cele patruzeci de zile ce vor sa fie, si se dau la desfătare, la desfrânare si la 
beţie. Ca de ne-am fi deprins sa trăim în celelalte zile cu cinste si în blândeţe, chiar de ar fi trecut 
postul l-am fi dorit si când venea l-am fi primit cu multa bucurie. Ce lucru bun nu ne pricinuieste 
noua postul ? 

Toate sunt pline de linişte si de alinare. Iar casele s-au uşurat de zgomote, alergături si de toata 
tulburarea. Dar mai înainte do case, mintea celor ce postesc se îndulceşte de aceasta linişte, iar 
toata cetatea urmează bunei rânduieli cei din minte si din case. Căci seara nu mai auzi pe nimeni 
cântând, nici ziua ne cineva îmbatându-se si făcând tulburare. Nu auzi strigate, nici certuri, ci 
pretutindeni vezi multa linişte. 

Dar acum nu este asa. Ci îndată de dimineaţa se aud strigări si zgomote; vezi mulţime de bucătari 
alergând si mulţime de fum în case si în târguri. Fiindcă patimile ard înăuntrul nostru, iar flacăra 
poftelor celor necuvioase se ridica în sus din pricina desfătării. De aceea sa căutam postul si după 
ce a trecut, căci acela potoleşte toate patimile. Si deşi am lăsat ostenelile lui, totuşi sa nu încetam 
dorirea lui, nici sa stingem pomenirea lui. Si după ce vei prânzi si vei dormi, de voi merge în 
târg, si vei vedea ca ziua se pleacă către seara, intra în aceasta Biserica si-ti adu aminte de 



vremea postului în care Biserica era plina de mulţime, care asculta cu minte treaza, cu osârdie si 
cu multa dulceaţa cuvântul nostru. 

Cugetând la toate acestea, adu-ti aminte de acele zile dorite. Iar când vei pune masa, atinge-te de 
bucate cu pomenirea aceasta si niciodată nu vei aluneca la beţie. Si precum cel ce are o femeie 
cinstita, înţeleaptă si curata este foarte aprins de dragostea ei, si nu îndrăzneşte sa îndrăgească 
vreo desfrânata, nici când aceea lipseşte, căci dorinţa pentru cea legiuita a apucat mai înainte si a 
stăpânit mintea lui, nelasând sa intre alta îndrug)re, tat asa se face si cu postul si cu beţia. 

Deci de ne vom aduce aminte de cea sloboda si curata, pe aceasta desfrânata de obşte si maica a 
toata ceara, adică beţia, o vom depărta cu multa lesnire, fiindcă dorinţa postului depărtează 
neruşinarea. De aceea va rog sa aveţi în minte toate de care v-am spus. Si ca sa va ajut si eu puţin 
la aceasta aducere aminte, cuvântul pe care atunci ma pregăteam sa-1 pornesc ma voi ispiti acum 
sa-1 aduc de fata, ca prin aducerea aminte de învăţătura sa ni se facă si aducere aminte de vremea 
aceea. 

Voi poate ati uitat, după ce v-am vorbit multe cuvinte. După ce Părintele nostru a venit din 
călătoria aceea îndelungata, de nevoie era sa spunem toate cele ce s-au întâmplat acolo. Apoi am 
vorbit cu elinii, care, din pricina acelei întâmplări, sa se facă mai buni si venind singuri la noi de 
la înşelăciunea elineasca, sa-i înrădăcinam cu statornicie si sa-i învăţam de la ce fel de întuneric 
s-au izbăvit si de la ce fel de lumina a adevărului au alergat. După aceea multe zile ne-am 
îndulcit de praznicul mucenicilor, si era cu necuviinţa ca, după ce am petrecut la mormintele 
mucenicilor, sa ne ducem lipsiţi de laudele cele cuviincioase lor. 

După aceste laude a urmat sfatuirea cea pentru jurăminte. Căci după ce am văzut ca tot poporul 
de la tara a venit în cetate, am voit sa le dam aceste merinde si asa sa-i trimitem la ale lor. 

Vouă nu va este cu putinţa sa va aduceţi aminte cu lesnire de întrebarea ce am pus-o noi atunci 
către elini, dar mie, celui ce ma zăbovesc totdeauna în acestea, cu lesnire îmi este. Deci 
spunându-va puţin din cele ce s-au grăit atunci, uşor va voi putea aduce aminte de pricina 
cuvântului. 

Care a fost pricina? întrebam si căutam atunci cum Dumnezeu din început purta grija de neamul 
nostru si cum ne învata cele de folos, când nu era nici scrisul, nici nu se dăduse legi scrise. 
Si arătam ca prin privirea zidirii ne-a povăţuit la cunoştinţa cea dumnezeiasca, când apucându- 
va pe voi nu de mâna, ci de minte, v-am plimbat prin toata zidirea, v-am arătat cerul si 
pământul, marea si lacurile, izvoarele, râurile si marile cele nesfârşite, livezile, grădinile si 
ţarinile, pomii încărcaţi de roade si vârfurile munţilor acoperite cu păduri. 

Când am vorbit despre seminţe, ierburi si flori, despre pomii cei roditori si neroditori; 
despre dobitoacele cele sălbatice si domestice; despre cele din apa si do pe uscat si despre cele 
ce trăiesc si în apa si pe uscat; despre cele ce taie aerul si despre cele ce se târăsc pe jos, precum 
si despre stihiile lumii. Si la fiecare ne uimeam cu toţii, fiindcă mintea noastră nu putea sa 
înţeleagă bogăţia cea nemărginita si nu putea cuprinde pe toate căci: "Cât s-au mărit 
lucrurile Tale, Doamne, toate intru înţelepciune le-ai făcut" (Ps. 103, 25). Si ne minunam nu 



numai pentru mulţimea făpturilor făcute de înţelepciunea lui Dumnezeu, ci si pentru măreţia 
si frumuseţea lor. 

Ca pentru înţelepciunea Sa sa fie lăudat, iar prin celelalte sa tragă pe oameni sa-I slujească si sa I 
se închine, căci văzând lipsa în măreţia si frumuseţea făpturilor, sa nu se închine lor în locul 
Celui ce le-a făcut. Neputinţa celor create pot îndrepta o înşelare ca aceasta. Si mai arătam 
ca toata zidirea este stricacioasa si ca se va schimba, dobândind mai multa slava; apoi când si din 
care pricina s-a făcut stricacioasa. Si acestea toate le filozofam atunci către voi si arătam din 
acestea puterea lui Dumnezeu, care a creat atâta frumuseţe în corpuri stricacioase, în cer, în 
soare, în stele. Si cu adevărat este a ne minuna, cum trecând atâţia ani, n-au pătimit nimic, 
precum pătimesc trupurile noastre, nefacându-se mai slabe de bătrâneţe, nici molesindu-se de 
vreo boala sau neputinţa. 

Ci îsi păstrează puterea si frumuseţea lor, pe care a pus-o Dumnezeu din început în ele, căci nici 
lumina soarelui nu s-a împuţinat, nici strălucirea stelelor n-a slăbit, nici frumuseţea cerului nu s- 
a întunecat, nici hotarele marii nu s-au mutat, nici puterea pământului care face sa crească 
roadele cele de peste an nu s-a cheltuit. Iar cum ca acestea sunt stricacioase am arătat si din 
dumnezeiestile Scripturi si din natura lucrurilor. Si cum ca sunt frumoase si strălucite o 
mărturiseşte în toate zilele admiraţia celor ce le privesc, admiraţie de care este vrednic 
Dumnezeu, care le-a făcut astfel dintru început. 

Si fiindcă atunci când ziceam acestea unii dintre voi s-au împotrivit, zicând ca omul este mai 
necinstit decât toate cele ce se vad. Pentru ca cerul, pământul, soarele si stelele au ţinut atâta 
timp, pe când omul după şaptezeci de ani se risipeşte si piere. Mai întâi vom răspunde ca nu 
omul întreg se risipeşte, ca stricăciune se face numai partea inferioara, iar sufletul rămâne 
totdeauna nemuritor, nesuferind nici o schimbare, în al doilea rând prin aceasta nu suntem 
necinstiţi, ci mai mult ne cinstim, căci pe dreptate suferim boli si bătrâneţe, nu fara pricina si 
fara folos. Pe dreptate pentru ca am căzut la pământ, iar spre folos ca sa îndreptam trufia ce s-a 
născut în noi din trândăvie, prin slăbiciune si prin boli. 

Deci nu necinstindu-ne a îngăduit Dumnezeu sa se facă aceasta. Căci de ne-ar fi necinstit n-ar fi 
lăsat ca sufletul nostru sa fie nemuritor. Si ne-a făcut trupul nostru asa nu pentru ca El este 
neputincios, ca de ar fi asa nu ar fi putut sa facă cerul, stelele si pământul, ci ca sa ne facă mai 
buni, mai înţelepţi si mai supuşi Lui. Cerul nu 1-a făcut sa îmbătrânească sau sa fie cuprins de 
boli, căci cel ce este lipsit de voinţa libera nu poate nici păcătui, nici face fapte bune si de aceea 
nu are nici trebuinţa de îndreptare. Iar noua celor ce suntem cinstiţi cu suflet si cu grai ni s-a pus 
frâu si smerenie, prin patimi si boli, pentru a vindeca păcatul trufiei în care a căzut omul cel 
dintâi. 

Si daca cerul ar fi fost făcut sa îmbătrânească, ca si trupuri le noastre, mulţi ar fi învinuit cu 
îndrăzneala pe Ziditorul, ca nu a putut sa facă un corp care sa tina mulţi ani. Dar acum li s-a 
ridicat aceasta pricina de învinuire, fiindcă lucrurile Lui durează atâta vreme. 

Pe lângă toate acestea trupurile noastre nu s-au facutl numai pentru veacul acesta, ci vor 
învia cu mai multa slava, vor fi mai strălucite decât cerul, soarele si toate celelalte se vor muta 
la cele de sus. 



Deci, o latura a cunoaşterii lui Dumnezeu este prin zidire, iar cealaltă este sadita în noi, despre 
care am vorbit atunci pe larg prin multe cuvinte, arătând ca în firea noastră este sadita cunoştinţa 
celor bune si a celor rele. Dintru început am avut aceşti doi învăţători, zidirea si conştiinţa, care 
fara de glas, prin tăcere au învăţat pe oameni. Zidirea uimind prin vedere pe cel ce priveşte, îl 
trimite pe om la contemplarea Ziditorului ei, iar conştiinţa, arata pe toate cele ce se cuvin de 
făcut. Puterea si hotărârea judecaţii se vad prin însuşirile fetei. 

Atunci când lucrează înăuntru si pâraste si prihaneste păcatul, înfăţişarea fetii se tulbura si o 
umple de multa mâhnire. Iar când săvârşim vreun lucru din cele de ruşine, ne îngălbenim si ne 
speriem, căci ne mustra glasul conştiinţei pe care nu-1 auzim, dar îl înţelegem prin supărarea fetii. 

Pe lângă aceşti doi învăţători, mai este si un al treilea adăugat de purtarea de grija a lui 
Dumnezeu, care nu fara de glas, ca ceilalţi de mai înainte, ci cu cuvânt, cu sfatuire si cu 
învăţătura ne pune în rânduiala mintea noastră. Si care este acesta ? 

Dumnezeu a făcut ca sa fim iubiţi de părinţii noştri care ne-au născut, si sa-i avem învăţători ai 
faptei bune. Si nu i s-a dat tatălui numai a semăna, ci a si învata, iar mamei nu numai a naşte, ci 
si a hrăni si a creste bine. Si cum ca este adevărat ca nu firea, ci fapta buna face pe părinţi, însuşi 
născătorii vor mărturisi împreuna cu noi. Ca ei de multe ori pe fiii lor, când îi vad ca s-au abătut 
la răutate, îi taie de la ei departându-i de la moştenire facându-si alţii fii, care, de multe ori, nici o 
legătura de rudenie nu au cu ei. 

Oare ce poate fi mai de mirare decât aceasta, când pe cei ce i-au născut îi leapădă, iar pe cei 
străini, îi fac fii adoptivi. Acestea nu le-am zis fara ele rost, ci ca sa cunoşti ca voia libera este 
mai puternica decât firea. Si aceasta a fost un lucru al purtării de grija a lui Dumnezeu, ca sa nu 
îngăduie ca fiii sa fie lipsiţi de dragostea cea fireasca, nici sa se îngăduie toate din pricina ei. 

Căci, daca părinţii n-ar fi iubit pe fii lor din fire, ci numai din obiceiurile si faptele lor, ai fi văzut 
pe mulţi înstrăinaţi de la casa părinteasca defaimându-se, iar neamul nostru destramându-se. Iar 
daca totul ar fi fost lăsat la gura firii, nu numai atunci când fiii ar fi cinstit pe părinţi, ci si atunci 
când i-ar fi ocarât si necinstit si alte rele ar fi pătimit de la ei, neamul nostru ar fi alunecat la cea 
mai de pe urma răutate. 

Căci, daca copiii nu vor îndrăzni asupra părinţilor lor, fiindcă au văzut pe mulţi ce s-au făcut rai 
ei ar fi fost izgoniţi si din casa si din avuţia părinteasca, vor fi atenţi la dragostea lor. Si de nu ar 
fi îngăduit Dumnezeu părinţilor sa pedepsească pe copiii lor, sau sa-i lepede daca vor deveni rai, 
la ce fel de răutate nu s-ar fi ajuns ? 

De aceea Dumnezeu a încredinţat dragostea părinţilor si la fire si la obiceiurile copiilor, ca de vor 
greşi cu măsura sa-i ierte, fiindcă firea îi îndeamnă la aceasta, iar de se vor face rai si vor boli 
nevindecat, dragostea lor sa nu dea frâu liber răutăţii acelora, daca va birui firea si vor voi sa se 
tina de copii cu toate ca sunt rai. Câta purtare de grija nu este aici ? Ca s-a poruncit si a iubi. dar 
si a pune măsura dragostei si iarasi a hotăra răsplătire pentru buna creştere -a copiilor. 

Si cum ca este rânduita răsplătire pentru creşterea copiilor nu numai bărbaţilor, ci si femeilor, 
asculta cum vorbeşte Scriptura în multe locuri, nevorbind mai puţin către femei decât către 



bărbaţi. Pavel după ce a zis: "Femeia amăgită fiind, s-a făcut călcătoare de porunca. Dar se va 
mântui prin naştere de fii" (I Tim. 2, 14). Te mâhneşti, zice, pentru ca femeia cea dintâi te-a băgat 
în chinuri si în dureri si întru îndelungata purtare în pântece ? 

Dar nu te necăji, ca vei fi supărata de chinuri si de dureri, ca pe cât te vei chinui pe atât te vei 
folosi, de vei voi, de la creşterea copiilor. Copiii, de vor dobândi o educaţie cuviincioasa, 
sârguindu-se la fapta buna si îmbunătăţită, ti se vor face pricina de mântuire, si pe lângă isprăvile 
tale vei lua multa răsplata pentru osârdia si purtarea ta de grija către ei. Si ca sa cunoşti ca nu 
naşterea, o face pe mama nici pentru aceasta nu este rânduita plata, auzi ce spune în alt loc Pavel 
despre văduve: "Daca si-a crescut copiii" (I Tim. 5, 10). 

Nu a zis „de a născut fii", ci "daca si-a crescut". Căci aceea este a firii, iar aceasta este a voii 
libere. Si acest lucru îi arata si aici, după ce zice: "Dar se va mântui prin naştere de fii, apoi 
adaugă: "Daca staruieste cu deplina înţelepciune, în credinţa, în iubire si în sfinţenie", arătând 
prin aceasta ca nu naşterea de fii aduce plata, ci buna creştere. Ca si cum ar zice: Atunci vei lua 
plata multa, daca copiii pe care i-ai născut vor petrece întru credinţa, în dragoste si în sfinţenie. 
De-i vei aduce la acestea, de-i vei îndemna, de-i vei învata, de-i vei sfătui, pentru aceasta purtare 
de grija vei lua multa răsplata de la Dumnezeu. 

Deci femeile sa nu socotească ca a purta grija de fiii lor este un lucru străin pentru ele, căci n-a 
deosebit neamul nostru, nici a zis simplu "de si-a crescut fiii", ci de vor petrece în credinţa, în 
dragoste si în sfinţenie. De aceea trebuie sa purtam grija pentru amândouă felurile de copii, dar 
mai ales femeile, căci ele stau mai mult acasă. Pe bărbaţi de multe ori îi trag de acasă grijile si 
călătoriile în străinătate, dar femeia fiind libera de aceasta grija, mai cu lesnire poate sa poarte 
grija de cei născuţi, având rnai multa vreme. Asa făceau si femeile cele de demult. 

A purta grija de copii si a-i îndemna la o viata morala este de datoria nu numai a bărbaţilor, ci si 
a femeilor. Si cum ca acest lucru este adevărat, va voi povesti o istorie veche. 

A fost la evrei o oarecare femeie Ana. Aceasta femeie a bolit multa vreme de sterpiciune, dar 
lucrul cel mai cumplit era ca rivala ei era mama a mulţi copii, lucru care, fireşte, este de nesuferit 
femeilor, iar când exista si rivala care are copii, suferinţa se face mult mai cumplita. Si-si 
cunoştea mai cu dinadinsul ticăloşia văzând buna sporire a celeilalte, asa cum cei ce trăiesc în 
mare sărăcie, se chinuiesc mai mult atunci când se gândesc la coi bogaţi. Si nu numai acesta era 
lucrul cel mai greu ca nu avea copii, iar cealaltă avea, ci pentru ca cealaltă era pizmareata, si nu 
numai atât, ci o si întărâta si o defăima. 

Ana văzând toate acestea rabdă si "nu i-a dat Domnul prunc după necazul ei si după scârba 
sufletului sauu (I Imp. 1, 6). Ce înseamnă udupa necazul eiu ? Nu înseamnă oprirea naşterii de fii 
pentru ca Dumnezeu o vedea ca suferă cu mulţumire aceasta ticăloşie. Faptul ca nu i-a potolit 
tristeţea deşi a vazut-o ca se necăjeşte si se mâhneşte, i-a iconomisit ceva mult mai mare. Iar pe 
acestea sa nu le auzim numai în treacăt, ci de aici sa învăţam o mare filozofie. 

Căci, când vom cădea în vreun râu, pătimind durere si tânguire, cu toate ca râul ni se va părea de 
nesuferit, sa nu ne tulburam, nici sa ne mâhnim, ci sa aşteptam cele ce va hotărî Dumnezeu. EL 
ştie foarte bine când trebuie sa dezlege ceea ce ne pricinuieste întristare. Lucru care s-a întâmplat 

si la aceasta femeie. Căci Dumnezeu a închis pântecele ei, nu urând-o, nici întorcându-se dinspre 
ea, ci ca sa ne deschidă noua uşile înţelepciunii femeii, sa vedem bogăţia credinţei ei si sa 
cunoaştem ca acest lucru o făcea mai strălucita. 

Dar asculta cele ce urmează: "se făcea în tot anul, de multa vreme, când se suia la casa 
Domnului, si se mâhnea si plângea si nu mânca" (I Im p. 1, 7). 

Mare este mâhnirea, îndelungata este întristarea, nu doua sau trei zile, nici douăzeci sau o suta, 
nici o mie sau de doua ori pe atâta, ci mulţi ani se întrista si se mâhnea, căci aceasta înseamnă 
nde multa vreme". Dar însă nu s-a necăjit. Filosofia ei a biruit lungimea filosofiei, ocările si 
imputările pizmatoarei; ea se ruga si certa deseori. Iar lucrul cel mai mare decât toate si care 
arata mai ales dragostea ei către Dumnezeu, era ca nu poftea numai sa dobândească un copil, ci, 
dobândindu-1, dorea sa-1 afieroseasa lui Dumnezeu si sa-1 aducă Lui ca pârga a pântecelui ei. Iar 
pentru aceasta buna făgăduinţa sa-si ia plata. 

Dar de unde se arata aceasta? Din cele ce urmează. Stiti cu toţii ca cel mai nesuferit lucru pentru 
femei este sterpiciunea. Mulţi dintre bărbaţi sunt atât de fara socoteala când învinuiesc pe femei 
ca nu nasc. Ei nu-si dau seama ca naşterea e de sus si are începutul prin purtarea de grija a lui 
Dumnezeu. Prin urmare nici firea femeii, nici împreunarea nu sunt îndestulătoare spre aceasta. Si 
cu toate ca ei ştiu ca le învinuiesc pe nedrept, de multe ori le cearta si se întorc de la ele si nu le 
mai îndrăgesc. 

Sa vedem daca si la femeia aceasta s-a întâmplat acest lucru? De o vei vedea ca este defăimată, 
necinstita, ocarâta, fara îndrăzneala către bărbat si nici dobândind toata dragostea de la el, atunci 
vei putea socoti cât de mult dorea copilul ca sa aibă îndrăzneala si libertate si sa fie mai draga 
bărbatului ei. Iar de vei afla ceva cu totul dimpotrivă, cum ca era cu mult mai iubita decât cea 
care avea copii si se îndulcea de mai multa dragoste, arătat este ca nu pentru ceva omenesc dorea 
copilul, ci pentru pricina ce s-a zis. Dar de unde este arătat aceasta? Asculta pe scriitorul sfânt ce 
vorbeşte. Căci ceea ce a zis, nu a zis-o fara rost, ci ca sa cunoşti fapta cea buna a femeii. 

Deci ce zice aceasta ? "Pe Ana o iubea Elcana mai mult decât pe Penina" (I Imp. 1, 5). Apoi 
după ce a vazut-o ca nu mănâncă, ci plânge, îi zice: "Ce-ti este tie ? Pentru ce plângi ? Si pentru 
ce nu mănânci ? Si pentru ce se necăjeşte inima ta ? Oare nu sunt eu mai bun tie decât zece fii?" 
(I Imp. 1, 8). Vezi cum se ţinea de ea pentru ca suferea atât de mult. Nu pentru ca nu avea copii, 
ci pentru ca o vedea scârbita si cuprinsa de mâhnire. Dar n-a convins-o sa se depărteze de 
mâhnire, deoarece nu pentru el cerea copilul, ci ca sa-si dea rodul ei lui Dumnezeu. 

"Si s-a sculat Anna după ce au mâncat ei în Silo, si după ce au băut, si au stat înaintea Domnului" 
(I Imp. 1,9). Nu simplu s-a zis aici "după ce au mâncat si au băut", ci ca sa vezi ca vremea de 
după prânz, pe care alţii o dau odihnei si relaxării, ea o făcea vreme de rugăciune si de lacrimi, 
priveghind ca o vigilenta ce era. 

"Si a statut înaintea Domnului; iar Eli preotul şedea pe scaun în pragurile Bisericii Domnului". 
Nici aici nu s-a zis iară ca: "Eli preotul şedea pe scaun în pragurile Bisericii Domnului", ci ca sa 
se arate fierbinţeala credinţei femeii. Se întâmpla câteodată ca o femeie văduva, fara de nici o 
apărare si pătimind multe nedreptăţi voieşte sa vorbească cu împăratul. Dar când iese împăratul, 

înaintea lui merg purtătorii de suliţe, purtătorii de paveze, călăreţii si mulţi alţi slujitori, dar ea nu 
se înspăimânta de ei, fiindcă o sileşte nevoia, nici are trebuinţa de ajutorul lor, ci trecând printre 
ei, vorbeşte cu multa îndrăzneala cu împăratul, jeluindu-si necazul ei. La fel si femeia aceasta nu 
s-a roşit, nici s-a ruşinat de preot, ci se apropie cu multa îndrăzneala de împăratul. Si întarindu-se 
de dorinţa si suindu-si mintea la cer, vorbea cu toata fierbinţeala cu Dumnezeu, ca si cum L-ar fi 
văzut. Si ce zice ? 

Dar nu zice nimic la început, ci plânge si varsă izvoare de lacrimi fierbinţi. Si precum când ploile 
se revarsă si pământul cel tare se uda si se înmoaie, fiind bun spre creşterea roadelor, asa s-a 
întâmplat si cu femeia aceasta. Căci înmuindu-se pântecele ei de lacrimi ca de nişte ploi si 
înfierbântându-se din pricina durerii, a început sa se pornească spre naşterea de fii. Dar sa auzim 
însasi cuvintele rugăciunii ei. "Si a plâns. Si s-a făgăduit Domnului, zicând: Adonai, Doamne, 
Eloi, Savaot". Cuvinte înfricoşate si cutremurătoare. Si bine a făcut tălmăcitorul de nu le-a 
prefăcut în limba noastră, căci nici n-au putut cu toata bunăvoinţa lor sa le traducă în limba 
elineasca. 

Iar femeia nu L-a chemat cu un nume, ci cu mai multe potrivite Lui, arătând dorinţa ei către El si 
dragostea ei cea fierbinte. Si precum cei ce scriu jalbe la împărat i se adresează nu numai cu un 
nume, ci cu mai multe, numindu-1 purtător de biruinţa, august, singur stapânitor si multe altele, 
pe care le pune la început după care fac rugămintea; asa si aceasta femeie aducându-si 
rugăciunea sa lui Dumnezeu, pune înaintea rugăciunii mai multe nume, aratându-si dragostea ei, 
precum am zis, si cinstea către Cel Căruia se roagă. 

Si pentru ca durerea a învatat-o aceasta rugăciune si fiindcă a scris-o cu multa pricepere, a fost 
ascultata degrab. Căci asa sunt rugăciunile cele ce se fac din durerea sufletului, în loc de hârtie 
îsi avea mintea, în loc de condei, limba, iar lacrimile în loc de cerneala. De aceea s-a păstrat 
aceasta rugăciune până în ziua de astăzi. Cu adevărat rămân neşterse cuvintele rugăciunii de se 
vor scrie cu astfel de cerneala. 

începutul rugăciunii l-am văzut, dar sa vedem si cele ce urmează: "De vei vrea sa cauţi spre 
smerenia roabei tale". încă n-a primit nimic, dar începutul rugăciunii arata făgăduinţa. 
Răsplăteşte lui Dumnezeu ceea ce încă nu are în mâini. Asa fierbea si se chinuia mai mult spre 
făgăduinţa, decât spre ridicarea sterpiciunii. Si pentru cea dintâi s-a rugat adică sa aibă copil. "De 
vei vrea sa cauţi spre smerenia roabei Tale". Doua îndreptăţiri am ca sa ma miluiesti, robia si 
nevoia. "Si de vei da roabei Tale sămânţa bărbăteasca, îl voi da în dar înaintea Ta". Ce înseamnă 
"în dar înaintea Ta ?". 

Dăruire cu totul, rob desăvârşit. Nu mai doresc nici o stăpânire asupra lui, numai atâta voiesc, ca 
sa ma fac maica, ca sa ia copilul început de la mine. Cugeta la evlavia femeii. N-a zis : Daca îmi 
vei da trei, doi îti voi da Tie, nici de-mi vei da doi, unul Ti-L voi da Tie, ci daca-mi vei da unul, 
Tie Ti-L voi afierosi cu totul. 

"Si vin si băutura ameţitoare nu va beau. încă nu a luat copilul, îl si tocmeşte prooroc. Si pentru 
creşterea lui vorbeşte si face tocmele cu Dumnezeu. 

O, îndrăzneala a femeii! Căci atunci neputând sa dea, fiindcă încă nu luase, da preţul de la cele 
ce vor sa fie. Si precum mulţi din plugari care trăiesc în cea mai crunta sărăcie, neavând bani ca 
sa-si cumpere vreun vitei sau oaie, le iau pe acestea de la stăpânii lor cu tocmeala, fagaduindu-se 
sa plătească preţul din roadele cele ce vor sa fie, asa si aceasta, cu toate ca a făcut mult mai mult, 
deci nu a luat pe fiul ei de la Dumnezeu tocmindu-se sa dea jumătate ca aceia, ci ca sa-1 dea 
întreg si sa se folosească de creşterea lui. Căci a socotit ca destula răsplătire este osteneala 
preotului lui Dumnezeu cu creşterea copilului. 

"Si vin si băutura beţiva nu va bea". Nu a cugetat la băutura de apa. Sau de va cădea în alta boala 
? Sau de va muri, pătimind de boala cumplita ? Ci punându-si în minte ca Cel ce 1-a dat va putea 
purta grija de sănătatea lui, din scutece 1-a suit pe el la sfinţenie, punând toate în grija lui 
Dumnezeu, si mai înainte de chinurile naşterii se sfinţea având prooroc, purtând preot si ţinând 
dar însufleţit. 

Pentru aceasta a lăsat Dumnezeu sa se necăjească dându-i târziu darul, ca prin răbdarea ei s-o 
facă mai strălucita si sa arate tuturor credinţa si înţelepciunea ei. Ca stând ea la rugăciune, nu a 
pomenit de cea care o pizmuia, nu a spus de ocările ei, nu a arătat hulele ei si nici a zis: Razbuna- 
ma de femeia nedreapta si rea, lucru pe care îl fac multe femei. Ci, nepomenind nimic din acelea, 
se ruga numai pentru cele ce o folosea pe ea. 

Fa si tu la fel, o omule, si când vei vedea pe vreun vrăjmaş care te-a scârbit, sa nu scoţi nici un 
cuvânt rau către el, nici sa-1 blestemi pentru ca te uraste. Ci intrând înăuntru si plecându-ti 
genunchii, roaga-te cu lacrimi lui Dumnezeu ca sa-ti risipească mâhnirea si întristarea ta. Lucru 
pe care si aceasta 1-a făcut. Dar cum? Va voi spune. Fiindcă a ocârt-o, a necajit-o si i-a făcut 
durerea mai mare, dar din durere rugăciunea s-a făcut mai cu luare aminte; rugăciunea a tras pe 
Dumnezeu si L-a făcut sa se plece. Si asa s-a născut Samuil. 

De aceea de ne vom trezvi, nu numai ca vrăjmaşii noştri nu vor putea sa ne vatame cu nimic, ci 
dimpotrivă ura lor ne va folosi foarte mult, facându-ne la toate mai osârduitori, numai daca, din 
întristarea ce ni se pricinuieste, ne vom îndemna la rugăciuni, iar nu la ocări si la hule. 

Iar după ce a născut copilul, l-a numit Samuil, adică "va auzi pe Dumnezeu". Si fiindcă a fost 
auzita si l-a luat prin rugăciune, iar nu de la fire, pomenirea acestei lucrări a pus-o în numele 
copilului, ca pe un stâlp de arama. Si n-a zis: Sa-1 numim cu numele tatălui sau, sau al unchiului, 
sau al moşului, sau al strămoşului, ci zice: Cel ce l-a dat sa Se cinstească si prin numele 
copilului. 

Acesteia râvniţi si va asemănaţi, o femeilor; acesteia sa urmam, o bărbaţilor si sa arătam multa 
purtare de grija fata de copii. Sa-i creştem în înfrânare si curăţie, întru nimic nu trebuie sa purtam 
mai multa grija de cei tineri, ci mai degrabă trebuie sa ne ocupam de înfrânarea si curăţia lor, 
fiindcă patima potrivnica acestora le întinează vârsta cea frageda. Si ceea ce facem cu 
lumânările, sa facem si cu copiii. Când slujnica aprinde lumânarea îi poruncim sa nu umble cu ea 
acolo unde sunt paie, fân, sau altceva de acest fel, ca nu cumva din întâmplare sa cada vreo 
scânteie si aprinzând materia aceea, sa ardă toata casa. 

Aceasta purtare de grija s-o avem si fata de copii si sa nu ducem vederile lor acolo unde sunt 
slujnice înverşunate, unde sunt fete desfrânate, unde sunt roabe neastâmpărate. 

Si de vom avea slujitoare de acest fel, sau vecina, sau oricare alta, sa poruncim si sa rânduim ca 
nici sa se arate, nici sa vorbească cu tinerii, ca nu cazând de acolo vreo scânteie, sa aprindă tot 
sufletul copilului si sa se facă primejdia de nesuferit. 

Si nu numai de vederi, ci si de auziri desfrânate sa-i depărtam pe ei, ca sa nu li se strice sufletul 
prin acestea. 

Nici la teatre sau la cluburi sa-i ducem, nici la ospeţe si la beţii, ci sa păzim pe tinerii noştri mai 
mult decât pe fecioarele ce petrec în camarile lor. Nimic nu împodobeşte mai frumos vârsta 
aceea, precum cununa înfrânarii si a curatiei, ca sa intre el în căsătorie curat de toate 
întinaciunea. 

Astfel si femeile lor le vor fi mai dragi, când sufletul lor nu a fost deprins de mai înainte cu 
desfrânarea. Nici se va strica acel suflet când tânărul va sti numai pe femeia cu care s-a unit în 
căsătorie. Si când vor merge tinerii la căsătorie astfel, iubirea lor va fi mai curata si îndragirea 
mai fierbinte. 

Iar căsătoriile ce se fac acum, nu sunt casatorii, ci negustorie de bani si cârciumarie. Căci când 
tânărul mai înainte de căsătorie estre stricat, iar după căsătorie caută la alta femeie, ce folos este 
de căsătorie, spune-mi ? Cu adevărat mai mare este pedeapsa si păcatul neiertat când are femeie, 
dar se duce la desfrânare si se umple de ruşinea preadesfrânarii. Căci de se va împreuna cineva 
cu alta femeie, chiar daca o desfrânata, preadesfrânare, se numeşte păcatul. Si se fac acestea, 
după căsătorie, pentru ca mai înainte de căsătorie nu s-au deprins sa petreacă în înfrânare si în 
curăţie. 

De aici vrajbe, ocări, stricări de case si certuri în toate zilele. Din pricina aceasta dragostea cea 
către femeie se slăbeşte si se stinge, fiind slabanogite de petrecerea în casele de desfrânare. Iar de 
se va învata sa petreacă în înfrânare si în curăţie, mai iubita decât toate va socoti pe femeia sa, o 
va privi cu multa dragoste si va păzi tare legătura cu ea. Si fiind pace si unire, toate bunătăţile 
vor intra în casa aceea. 

Deci ca si cele de aici sa le iconomisim bine si împreuna cu acestea sa dobândim si împaratim 
cerurile, sa purtam grija de noi înşine si de copii, ca nu fiind îmbrăcaţi cu haine întinate sa intram 
la nunta cea duhovniceasca, ci cu multa îndrăzneala sa dobândim acolo cinstea ce se dăruieşte 
celor vrednici, pe care fie sa o dobândim noi toţi cu darul si cu iubirea de oameni a Domnului 
nostru Iisus Hristos, Căruia împreuna cu Tatăl si cu Duhul Sfânt, se cuvine slava, cinstea si 
stăpânirea, acum si pururea si în vecii vecilor. Amin. 

DESPRE CINSTEA DATORATA PREOŢILOR 



Din "Dascălul pocăinţei - Omilii si cuvântări" 

Editura Sf. Episcopii a Râmnicului Vâlcea 
Rm. Vâlcea - 1996 

CUVÂNT 

DESPRE CREDINŢA ANNEI, DESPRE ÎNŢELEPCIUNEA SI BLÂNDEŢEA EI ; 
SI DESPRE CINSTEA DATORATA PREOŢILOR. 

TREBUIE SA NE RUGAM ATUNCI CÂND ÎNCEPEM A PRÂNZI SI 
DUPĂ CE TERMINAM. 

Nimic nu este asemenea rugăciunii, o iubiţilor ; nimic nu este mai puternic decât credinţa. Pe 
amândouă ni le-a arătat Anna mai înainte. Căci apropiindu-se de Dumnezeu cu aceste daruri, a 
săvârşit toate câte a voit ; a îndreptat firea slăbită de păcat, a deschis pântece sterp, a ridicat 
ruşinea nenasterii de fii, a potolit ocările pizmataretelor si s-a întors spre multa îndrăzneala, 
secerând spic încărcat de rod din piatra stearpa. Toţi ati auzit cum s-a rugat, cum a cerut, cum a 
stăruit, cum a primit, cum a născut, cum a crescut si a afierosit pe Samuil. 

Nimeni nu va greşi de va numi pe femeia aceasta si tata si mama. Ca deşi barbarul a semănat, dar 
rugămintea a fost aceea care a dat putere samântei lui, făcând cinstite începuturile naşterii lui 
Samuil. La zămislirea pruncului n-a fost somnul si împreunarea ca la ceilalţi oameni, ci 
rugăciunile si lacrimile si credinţa, făcând naşterea proorocului mai cinstita decât a celorlalţi 
oameni, nascându-se din credinţa mamei sale. De aceea despre femei aceasta bine se va zice : 
"Cei ce seamănă cu lacrimi, cu bucurie vor secera" (Ps. 125, 5). 

Acesteia să-i râvnim si să ne asemănăm noi bărbaţii ; acesteia să-i urmeze şi femeile. Căci 
femeia aceasta este învăţătoare a amândorura părţilor. Câte sunt neroditoare, să nu 
deznădăjduiască ; câte sunt mame aşa să-şi hrănească pe cei născuţi. Şi toţi să urmăm 
filozofiei ei pe care a avut-o mai înainte de naştere ; credinţei care a avut-o în timpul naşterii 
si osârdiei pe care a avut-o după naştere. Cine poate fi mai cu înţelepciune decât femeia aceasta, 
care a răbdat cu blândeţe si cu vitejie atâta mâhnire nesuferită, şi nu s-a lăsat până ce nu si-a 
dezlegat necazul ? Ea a primit ca sfârşit al răului un dar minunat şi preaslăvit neavând ca 
ajutător şi apărător pe nimeni din cei de jos. Ştia iubirea de oameni a Stăpânului, de aceea a 
primit ceea ce a cerut, căci îndreptarea necazului ei nu avea trebuinţă de ajutor omenesc, ci de 
darul cel dumnezeiesc. 

Aici nimic nu folosea, nici banii, ca aducându-i cineva aur, să-i dezlege necazul ; nici boală 
trupească, ca să roage pe doctori să o izgonească. Firea era aceea care pătimea ispita, care avea 
trebuinţă de mâna cea de sus. De aceea lăsându-le pe toate cele de pe pământ, ea a alergat la 
Stăpânul firii si nu s-a lăsat până ce nu L-a plecat să-i dezlege sterpiciunea, să-i deschidă 
pântecele şi s-o facă maică pe cea neroditoare. 

Fericită este Anna nu pentru că s-a făcut maică, ci pentru că neputând fi s-a făcut. Căci a se face 
maică este lucrarea firii, iar a nu putea fi şi totuşi a deveni este isprava deosebită a femeii 
acesteia. Deci fericită era şi pentru acea naştere, dar nu mai puţin fericită şi pentru cele săvârşite 



15 



de ea şi mai înainte de naştere. Şi ştiţi cu adevărat toţi, şi bărbaţii şi femeile, că nimic nu este mai 
dureros pentru femeie decât a fi lipsită de copii. 

Şi cu toate că unele vor dobândi alte bunătăţi, dar durerea aceea ce se pricinuieşte din această 
rană niciodată nu o vor putea potoli. Iar dacă acum este aşa de nesuferită, când suntem chemaţi 
la o treaptă mai înaltă şi călătorim la cer ; când nu avem nici o grijă de lucrurile cele de aici, ci 
ne pregătim pentru altă viaţă ; când lauda fecioriei este mare, pune-ţi în minte ce rău mare se 
socotea atunci lipsa copiilor, când nu era nici o nădejde pentru cele viitoare şi nici măcar nu se 
gândeau la acestea cei de atunci, ci toate le făceau, pentru viaţa aceasta de aici ? Blestem şi 
osândă era asupra femeii care nu năştea si nu este cu putinţă a arăta cu cuvântul durerea ce 
pricinuia această rana. 

Aceasta o mărturiseşte femeile, care au arătat multă tărie de suflet, însă cu toate acestea 
sterpiciunea n-au putut-o suferi. Ci unele se necăjeau asupra bărbaţilor lor, altele se 
deznădăjduiau de viaţă. Iar pe femeia aceasta nu numai mâhnirea pentru nerodire o cuprindea, ci 
si altă durere, prilejuită de ocările pizmătăreţei. Şi precum atunci când suflă vânturi, şi apucă 
vreo corabie în mijlocul lor si ridică multe valuri în partea dinainte si în partea dinapoi a ei, dar 
cârmaciul şezând la cârmă scapă corabia evitând loviturile valurilor cu înţelepciunea cârmuirii ; 
aşa şi femeia aceasta atunci când mânia şi tristeţea căzuse în sufletul ei, ca nişte vânturi 
potrivnice, şi îi tulbura mintea şi multe valuri se ridicau, nu două zile, nici trei sau douăzeci, ci 
ani întregi, căci de multă vreme se făcea aceasta, a suferit furtuna cu bărbăţie şi nu a lăsat să se 
înece gândul ei. 

Căci frica lui Dumnezeu şezând la cârma sufletului ei ca un cârmaci, o îmbărbăta să sufere cu 
vitejie viforul acela. Şi nu s-a depărtat de la ocârmuirea sufletului ei, până ce nu a băgat corabia 
cea plină de povară la limanul cel cu adăpostire bună, adică pântecele plin de vistieria cea de 
mult preţ. Că nu purta aur nici argint, ci prooroc şi preot. Si îndoită era sfinţenia pântecelui ei, 
căci sfânt era pruncul pe care 1-a zămislit si din rugăciune sfântă si din darul cel de sus s-a 
început zămislirea. 

Şi nu numai că povara aceasta era preaslăvită şi minunată, ci şi felul negustoriei s-a făcut 
preaslăvit. Căci n-a vândut această povară oamenilor, nici la oarecare negustori sau precupeţi, ci 
îndată scoţând-o din corabie a vândut-o lui Dumnezeu. Şi atâta negustorie a făcut, cât se cuvenea 
să facă ceea ce s-a tocmit cu Dumnezeu. 

Căci după ce Dumnezeu a luat copilul, i-a dat ei în loc alt fiu ; si nu numai unul, nici doi, nici trei 
sau patru, ci mult mai mulţi, „căci cea stearpă a născut şapte fii" (I împ. 2, 5), zice Scriptura ; si 
dobânda a covârşit preţul. In acest fel este negustoria ce se face cu Dumnezeu, nu dă numai o 
mică dobândă a celor dăruite Lui, ci multă si înmulţită. Şi nu numai partea femeiască a dat copiii, 
ci amândouă firile şi-au adus dobânda lor, ca să se îndulcească amândoi de ea. Si vă zic acestea 
nu numai s-o lăudaţi pe această femeie, ci ca să-i şi urmaţi credinţa, si suferirea necazurilor, pe 
care aţi auzit-o mai înainte. 

Dar ca să vă dau si cele ce urmează, daţi-mi voie puţin să vă povestesc si despre cuvintele zise 
după rugăciunea dintâi, către preot si către feciorul preotului, ca să cunoaşteţi cugetarea cea 
blândă şi liniştită a femeii. 

„Şi a fost când ea se ruga mult înaintea Domnului, Eli preotul privea la gura ei" (I împ. 1, 12). 
îndoită faptă bună mărturiseşte sfântu scriitor la femeie : starea de rugăciune şi trezvie a minţii ; 
prima prin cuvintele „se ruga mult", iar a doua prin cuvintele : „înaintea Domnului". 

Toţi ne rugăm, dar nu toţi înaintea lui Dumnezeu, căci stăm cu trupul la pământ si rostim cu gura 
multe, dar mintea aleargă pretutindeni, în casă şi în târg. Cum va putea zice unul ca acesta că s-a 
rugat înaintea lui Dumnezeu ? Că înaintea Domnului se roagă cel ce şi-a adunat mintea din toate 
părţile şi nu are nici o legătură cu pământul, ci s-a mutat la cer, lepădând din suflet tot gândul 
omenesc, precum a făcut atunci femeia aceasta. Căci dăruindu-se cu totul şi întinzându-şi mintea, 
se ruga lui Dumnezeu cu suflet amărât. 

Dar cum zice că „se ruga mult", când rugăciunea ei era scurtă ? Căci n-a grăit cuvinte multe, ci 
puţine şi simple, zicând : 

Atotputernice Doamne, Dumnezeule Savaot ! De vei vrea să cauţi spre smerenia roabei Tale, şi- 
Ţi vei aduce aminte de mine, şi vei da roabei Tale un copil de parte bărbătească, îl voi da pe el 
înaintea Ta dar până la ziua morţii lui ; şi vin si băutură ameţitoare nu va bea si brici nu se va 
atinge de capul lui" (I împ. 1, 11). 

Ce mulţime de cuvinte sunt acestea ? Dar ce a însemnat cuvintele „Se ruga mult" ? Repetarea 
multă vreme a aceloraşi cuvinte în rugăciune ne-a poruncit-o Domnul Hristos, prin Evanghelii. 
Fiindcă după ce a zis Ucenicilor Lui să nu se roage ca păgânii vorbind multe (Mt. 6, 7). I-a 
învăţat pe ei şi pe noi măsura rugăciunii, arătând că nu întru mulţimea cuvintelor vom fi ascultaţi, 
ci întru trezvirea mintii. 

Dar poate va zice cineva : Cum trebuie sa ne rugăm cu puţine cuvinte, când Domnul le-a dat 
Ucenicilor pildă să se roage pururea ? Că le-a spus de văduva aceea care cu rugăciunea cea deasă 
a înduplecat pe un judecător crud şi nemilostiv, care nici de Dumnezeu nu se temea, nici de 
oameni nu se ruşina (Le. 18, 2-5). La fel şi Pavel sfătuieşte, zicând : „la rugăciune stăruiţi" 
(Rom. 12, 12) şi : „Neîncetat vă rugaţi44 (I Tes. 5, 17). 

Căci dacă trebuie să ne rugăm adeseori, să stăruim în rugăciune si să ne rugăm neîncetat, 
înseamnă a ne împotrivi celor zise. Lucrurile nu se împotrivesc. Să nu fie ! Ci sunt foarte legate 
între ele. Căci Hristos si Pavel n-au poruncit să facem rugăciuni lungi, ci scurte si dese în multe 
răstimpuri. Pentru că de te vei ruga cu cuvinte multe si vei întinde rugăciunea, de multe ori te vei 
trândăvi şi o vei lăsa, dând multă libertate diavolului să se apropie, să-ţi pună piedică şi să-ţi 
depărteze mintea de la cele ce se grăiesc. 

Iar dacă vei face rugăciuni scurte, dar dese, eu desimea lor vei cuprinde toată vremea şi vei putea 
cu lesnire să fii treaz, făcând rugăciunile cu multă atenţie, lucru pe care îl făcea şi această femeie, 
nu grăind cuvinte multe, ci scurte prin care adeseori se apropia de Dumnezeu. 

Şi fiindcă preotul i-a astupat gura, căci aceasta înseamnă cuvintele : „Eli preotul privea la gura 
ei", glasul ei nu se mai auzea, ci numai buzele si le mişca. A fost silită să se plece preotului şi să 
se depărteze de la rugăciunea cu voce tare. 

Dar, deşi a fost astupată gura pământească, totuşi nu a fost astupată gura cea dinăuntru a inimii ei 
cu care striga cu îndrăzneală. Astfel de rugăciune este mai primită când se înalţă strigările 
dinăuntru. Iar această lucrare este a sufletului îndurerat şi amărât, care nu cu tăria glasului 
alcătuia rugăciunea, ci cu osârdia minţii. 

Aşa se ruga şi Moise. Căci negrăind el nimic cu gura, îi zise Dumnezeu: „Ce strigi către Mine" 
(leş. 14,15). Oamenii aud numai glasul, dar Dumnezeu mai înainte de el aude cele ce se strigă 
înăuntru. Aşadar şi nestrigând putem fi auziţi, pentru care şi în târg de vom merge ne vom putea 
ruga cu mintea cu multă luare aminte, sau de vom şedea împreună cu prietenii, sau altceva de 
vom face, cu strigare mare vom putea chema pe Dumnezeu, fără ca nici unul din cei de faţă să ne 
poată auzi. Lucru pe care şi femeia aceasta 1-a făcut atunci, căci glasul ei nu se auzea, dar a 
ascultat-o Dumnezeu, fiindcă mare era strigarea ei cea dinăuntru. 

Şi a zis către ea feciorul lui Eli: „Până când vei fi beată? Trezeşte-te si te du de la faţa Domnului" 
(I Imp. 1,14). Aici se poate vedea mai ales credinţa femeii. Acasă o dispreţuia potrivnica ei, a 
venit la Templu şi preotul a certat-o, feciorul lui a ocărât-o. A fugit de furtuna cea de acasă şi a 
venit la liman, dar şi aici a aflat vaUiri. A venit să ia doctorie si nu numai că nu a luat, ci niei 
mare rană a primit prin ocări ; ştiţi cât de slabe sunt sufletele cele amărâte faţă de certări şi ocări. 
Precum rănile cele mari nu suferă nici măcar o uşoară pipăire de mână, aşa şi sufletul cel tulburat 
de toate se necăjeşte, chiar si de un cuvânt simplu. Dar însă femeia n-a pătimit nimic din acestea, 
rnai ales când şi feciorul preotului o certa. Că de era preotul cel ce ocăra, nu era mare lucru a 
suferi, pentru, că înălţimea dregătoriei şi puterea stăpânirii o pleca să sufere şi nevrând. Dar 
acum nici asupra feciorului preotului nu s-a supărat, de aceea a tras şi mai mult pe Dumnezeu cu 
dragoste spre ea. 

Aşa şi noi de vom fi ocărâţi, sau alte rele de vom pătimi, dar vom suferi cu vitejie pe cei ce ne 
ocărăsc, mare dragoste vom trage de la Dumnezeu. 

Dar de unde se arată acestea ? Din cele ce i s-au întâmplat lui David. 

Şi ce a pătimit acela? A fugit odată din împărăţie şi-şi pnmejduia libertatea şi viaţa; şi fiindcă 
oastea se dase de partea tânărului celui desfrânat, a tiranului celui omorâtor de tată, el rătăcea 
prin pustie, dar nu s-a supărat, nici s-a necăjit pe Dumnezeu, nici a zis : De ce acestea ? De ce a 
îngăduit ca fiul sa se scoale asupra celui ce I-a născut, care deşi ar fi avut ceva pe dreptate să-1 
învinuiască, nici aşa nu trebuia să facă aceasta ? Dar acum nici o nedreptate, nici mică, nici mare 
nu a pătimit de la noi, de ce umblă dorind să-şi mânjească dreapta lui în sânge părintesc, iar 
Dumnezeu suferă văzând acestea? Nimic din acestea n-a zis. Şi ce este mai minunat că, rătăcind 
şi sărăcind de toate, un oarecare Semci, om viclean şi păcătos, s-a ridicat asupra lui numindu-1 
ucigaş de oameni, păgân şi învînuindu-1 cu alte nenumărate ocări. Dar el nici aşa nu s-a tulburat. 
Dar poate va zice cineva: Ce lucru de mirare este acesta că nu s-a răzbunat, deoarece era slab şi 
fără de putere? 

Mai întâi voi zice că nu m-aş fi mirat de el dacă fiind împărat cu coroană pe cap şi şezând pe 
scaun, ar fi fost ocărât şi ar fi suferit, precum îl laud acum şi mă spăimântez ci a rămas statornic 
în vremea nevoii. Atunci mărimea stăpânirii şi prostimea ocărâtorului de multe ori îl îndupleca să 
treacă cu vederea ocara. 

încă şi alţi mulţi împăraţi au arătat de multe ori unele ca acestea, luând mânia ocărâtorîlor spre 
îndreptarea lor. Ocările nu se ating în acelaş fel de noi când suntem în îndestulare, sau când 
.suntem în pătimire. Ci când cădem atunci ne împung mai mult şi ne pişcă mai tare. 

Şi pe lângă toate acestea, voi mai adăuga încă una la cele zise despre David. El putea să se 
răzbune asupra ocărâtorului după ce a venit iarăşi la putere, dar n-a voit. Şi ca să cunoşti că 
filozofia aceasta n-a fost a neputinţei, ci a răbdării, atunci când voievodul lui cerea voie de la el 
să treacă si să-i taie capul aceluia, David nu numai că nu i-a dat voie, ci s-a si supărat, zicând : 
„Ce este mie şi vouă fii Ţeruiei ? Lăsaţi-1 pe el să blesteme ... Că doar va vedea Domnul 
smerenia mea şi-mi va întoarce mie bine pentru blestemul lui în ziua de astăzi" (II Imp. 16, 10, 
12). Lucru ce s-a si întâmplat. 

Vezi cum ştia Dreptul că a suferi cu bărbăţie ocările pricinuieşte dobândirea de mai mare slavă ? 
De aceea si altădată când a prins pe Saul în peşteră şi putea să-1 omoare, 1-a cruţat, cu toate că cei 
de faţă îi porunceau să lovească cu sabia. Dar nici faptul că avea stăpânire să ucidă, nici 
îndemnurile celorlalţi, nici pătimirea rolelor şi nici faptul că ştia că va pătimi altele si mai rele nu 
l-au lăsat să tragă sabia. 

Mai ales că de ar fi ucis nu ar fi ştiut oastea lui, pentru că Saul era în peşteră si nimeni altul nu 
era de faţă, fără numai el singur. Şi n-a zis ca cei ce preadesfrânează : împrejurul meu sunt pereţi 
şi întuneric, de ce să mă sfiesc ? Ci privea la Ochiul cel neadormit, ştiind că ochii Domnului sunt 
de nenumărate ori mai luminoşi decât soarele (îs. Sirah 23, 25, 27). 

De aceea pe toate le zicea şi le făcea ca si cum Acela ar fi fost de faţă, judecând cu dreptate. Şi 
zice : Nu voi pune mâna mea peste unsul Domnului (I Imp. 24, 7). Ca şi cum ar zice : Nu mă uit 
la răutate, ci la dregătorie. Să nu-mi zică cineva că sunt silnic si neîndurător. De aceea cinstesc 
mai mult hotărârea lui Dumnezeu, cu toate că acesta se va arăta nevrednic. Iar vina nu este a mea 
dacă acesta se va arăta nevrednic de cinstea aceasta. 

Să audă cei care defăima pe preoţi si să se înveţe de la David câtă evlavie a arătat faţa de 
împărat, cu toate că mult mai cinstit este preotul decât împăratul, pentru că este chemat la mai 
mare începătorie. Să înveţe unii ca aceştia să nu judece, nici sa ceară socoteală, ci să se supună şi 
să se plece. Că tu nu ştii viaţa preotului, cu toate că pare uşoară şi comodă. Si David ştia cu 
deamănuntul toate câte făcea Saul. Dar si aşa se sfîa de dregătoria pe care a dat-o Dumnezeu. Si 
tu, de vei şti cu amănuntul viaţa preotului, totuşi nu eşti îndreptăţit să-1 defaimi, ci să faci cele 
zise de el. 

Ascultă cum Hristos a ridicat de la noi aceasta îndreptăţire prin cuvintele zise în Evanghelii : 
„Cărturarii si fariseii au stătut în scaunul lui Moise ; deci toate câte vă vor zice vouă, faceţi-le şi 
păziţi-le iar după faptele lor să nu faceţi" (Mt. 23, 2-3). Vezi că n-a necinstit sfătuirea acestora, 
nici a lepădat învăţătura lor, cu toate că viaţa lor era atât de stricată, încât era vrednică de 
clevetire din partea Ucenicilor ? 

Iar acestea le zic, nu voind să grăiesc de rău pe preoţi. Sa nu fie ! Căci voi sunteţi martori despre 
petrecerea lor şi despre toată evlavia lor. Ci am zis ca mai multă cinste să le dăm, că nu pe ei îi 
vom folosi din aceasta, ci pe noi înşine. Căci cel ce primeşte prooroc în nume de prooroc, plata 

proorocului va lua. Şi dacă nu ni s-a îngăduit să ne judecăm vieţile unii altora, cu mult mai mult 
vieţile preoţilor. Dar să ne întoarcem iarăşi la femeia aceea. 

Suferirea cu bărbăţie a ocărilor ni se face pricină de multe bunătăţi, lucru ce s-a întâmplat si la 
Iov. Căci de acela nu mă minunez aşa de mult mai înainte de sfătuirea femeii sale, precum mă 
minunez de el după îndemnarea aceea pierzătoare. Şi nimeni să nu socotească că este de mirare 
ceea ce spun. Căci de multe ori celor care firea lucrurilor nu le-au pus piedică, pe aceştia numai 
un cuvânt sau o rea sfătuire i-a răsturnat. Lucru pe care ştiindu-1 diavolul, după rana cea adusă 
prin lucruri, a adus si bântuiala cea prin cuvinte. 

Aceasta s-a întâmplat şi la David. După ce 1-a văzut că a răbdat cu vitejie revolta fiului său şi 
tirania sa voind să-1 facă să cadă în mânie, a îndemnat pe Semei să împungă sufletul lui cu 
cuvinte amare. La fel s-a petrecut şi la Iov. Căci după ce la văzut că a râs de săgeţile lui şi că a 
stat ca un turn de diamant împotriva tuturor, a îndemnat pe femeia sa să se facă ca si cum ar fi 
nevinovată ascunzând otravă în cuvintele sale si tânguindu-şi necazul. Ce-i zice dar viteazul 
acela ? „Pentru ce ai grăit ca o femeie fără de minte ? 

Dacă am luat cele bune din mâna Domnului, să nu răbdăm oare şi cele rele ? (2, 10). Ca si cum 
ar fi zis : Ce îndreptăţire am avea dacă Cel de la care am dobândit atâtea faceri de bine nu ar fi 
Stăpânul ci un prieten oarecare, căruia i-am fi răsplătit cu cele împotrivă ? Ai văzut socoteală 
iubitoare de Dumnezeu ? El nu cugetă semeţ, nici nu se mândreşte pentru că a suferit cu vitejie 
cele rele şi mai presus de fire? Nici nu consideră că o răbdare atât de mare este a înţelepciunii şi 
a mărimii sale de suflet, ci ca si cum ar fi plătit o datorie, nepătimind nimic necuviincios, aşa de 
frumos a astupat gura femeii. 

La fel s-a întâmplat si cu femeia aceasta cu Anna. Că devreme ce diavolul a văzut-o că sufere cu 
bărbăţie ocara pentru nenaşterea de fii, a îndemnat pe fiul preotului să o tulbure si mai mult. Dar 
n-a pătimit nimic femeia din aceasta, ci fiind deprinsă cu ea a suferit ocările şi necinstirile şi, fără 
sfială a biruit. De aceea fiind în Templu arăta multă blândeţe şi cu mărime de suflet şi bărbăţie 
suferea batjocora şi acuza că ar fi beată. 

Deci ce a zis fiul preotului : Ridică-te şi te du de la faţa Domnului", Anna răspunzând a zis : „Nu, 
doamne" ; pe cel ce a ocărât-o 1-a făcut stăpân. Nu a zis ceea ce zic mulţi dintre oameni : 
„Acestea să-mi zică preotul ?" Cu aceste cuvinte să mă ocărască, spunând că sunt beată de vin". 
Nu a zis acestea, ci numai a voit să înlăture bănuiala. 

Iar noi de multe ori, când suntem ocărâţi, aţâţăm focul si sărim ca nişte fiare asupra celor ce ne- 
au ocărât, trăgându-i si ducându-i la judecată pentru cele ce au grăit. Prin acestea adeverim că 
cele spuse despre noi sunt adevărate. Dar de voieşti cu adevărat să arăţi celor ce te ocărăsc că 
nu eşti bărbat dovedeşte-o cu blândeţe si cu bunătate, iar nu cu ocară si cu ceartă. De vei lovi pe 
cel ce te-a ocărât toţi te vor învinui că eşti beat, iar de vei suferi cu bărbăţie, ai înlăturat cu lucrul 
bănuiala cea rea. Lucru pe care 1-a făcut şi femeia aceasta, zicând : „Nu, doamne", 
adeverind prin lucruri că bănuiala era mincinoasă. 

Dar de unde a bănuit preotul aceasta ? Oare a văzut-o râzând, sau judecând ? Oare 
învârtindu-să şi căzând, sau a grăit vreun cuvânt de ruşine sau de ocară ? Nu. De unde dar a 

avut această bănuială. Nu din întâmplare, ci de la ceasul zilei, căci era amiază când făcea 
rugăciunea. Dar de unde vedem aceasta ? Din cuvintele care s-au spus mai sus : „Şi s-a sculat 
Anna după ce au mâncat ei în Silo, şi după ce au băut, a stat înaintea Domnului" (I Imp. 1, 9). 
Vezi că vremea pe care toţi o dau odihnei, aceasta a făcut-o vreme de rugăciune, căci după 
masă a alergat la rugăciune, slobozind izvoare de lacrimi cu minte înţeleaptă si trează. Şi 
după amiază aşa de cu osârdie se ruga, încât a luat un dar mai presus de fire, prin care a dezlegat 
nerodirea sa si a întărit firea care slăbise. 

Deci de la femeia aceasta am dobândit învăţătura ca după masă trebuie să ne rugăm. Iar cel ce 
este pregătit la aceasta niciodată nu va cădea în beţie, sau in băutură de vin peste măsură si 
niciodată nu va crăpa de îmbuibare, ci standu-i înainte vremea rugăciunii, gândurile si le va 
strânge ca cu un frâu si cu măsura cea cuviincioasă se va atinge de toate cele puse înainte, 
umplându-si astfel de multă binecuvântare si sufletul si trupul. 

Masa care începe de la rugăciune şi sfârşeşte la rugăciune, niciodată nu va fi săracă, ci va aduce 
toate bunătăţile mai cu îndestulare decât un izvor. Deci să nu trecem cu vederea un astfel de mare 
folos. Dacă niciodată nu se întâmplă ca vreuna din slugiile noastre, luând ceva din cele puse 
înainte, să se ducă fără să mulţumească şi sa ne dorească cele bune, cu atât mai mult noi 
îndulcindu-ne de atâtea bunătăţi, nici atâta cinste să nu dăm lui Dumnezeu, mai ales că voim să 
dobândim atâta folos ? 

Unde este rugăciune şi mulţumire, acolo vine darul Sfântului Duh, diavolii se izgonesc şi se 
depărtează toata puterea cea potrivnică. 

Cel ce voieşte să se dedea rugăciunii, nu îndrăzneşte să grăiască nimic cu necuviinţă în timpul 
mesei, iar de va grăi se căieşte îndată. Pentru aceasta trebuie să mulţumim lui Dumnezeu şi la 
începutul şi la sfârşitul mesei. Şi mai ales nu vom cădea în beţie, precum am zis, de vom păzi 
acest obicei. Şi dacă vreodată te vei scula de la masă ameţit, sau chiar beat, nici aşa să nu strici 
obiceiul. Chiar dacă vom fi îngreuiaţi la cap, sau de ne vom învârti şi vom cădea, totuşi să ne 
rugăm şi să nu lăsăm acest bun obicei. Căci dacă în prima zi te vei ruga, a doua zi vei îndrepta 
necuviinţa pe care ai făcut-o în ziua dintâi. 

Deci când vom prânzi să ne aducem aminte de femeia aceasta, de lacrimile ei şi de acea bună 
beţie a ei. Cu adevărat beată era acea femeie, dar nu de vin, ci de evlavie multă. Şi dacă după 
prânz era aşa, în ce fel era dimineaţa? Dacă după mâncare şi băutură se ruga cu atâta osârdie, 
oare cum se ruga pana să mănânce ? 

Dar să ne întoarcem iarăşi la cuvintele ei cele pline de înţelepciune şi de multă blândeţe. Si după 
ce a zis ea : „Nu, doamne", a adaus : „femeie cu viaţă amărâtă sunt, vin si băutură ameţitoare n- 
am băut" (I Imp. 1,15). Ia aminte cum nici aici nu spune ocările pizmătăreţei, nici ii vădeşte 
răutatea ei, nici îşi jefuieşte necazul, ci numai atât îl descopere ca să se îndrepteze înaintea 
preotului. „Femeie cu viaţa amărâtă sunt, vin şi băutură ameţitoare n-am băut, ci-mi revărs 
sufletul înaintea Domnului". Nu a zis „mă rog lui Dumnezeu", nici „cer de la Dumnezeu", ci 
„îmi revărs sufletul meu înaintea Domnului". Adică m-am mutat cu totul la Dumnezeu, mintea 
mi-am vărsat-o către El şi cu tot sufletul si cu toată puterea mi-am făcut rugăciunea, spunând lui 
Dumnezeu nevoia mea şi arătând rana Celui ce poate pune doctoria. 

„Nu socoti pe roaba ta ca pe o fata păgână" (I împ. 1, 10). Iarăşi se numeşte pe sine rob, arătând 
multă osârdie ca să nu aibă preotul bănuială asupra ei. Şi n-a zis întru sine : „Ce-mi pasă de 
clevetirea acestuia ? Mă prihăneşte în zadar şi mă bănuieşte cu necuviinţa. Ce-mi pasă, conştiinţa 
mea sa fie curată". Ea a împlinit legea apostoleaseă care porunceşte să fim cu purtare de grijă nu 
numai înaintea Domnului, ci si înaintea oamenilor (Rom. 12, 17). 

In tot chipul înlătura bănuiala, zicând : „Nu socoti pe roaba ta ca pe o fată păgâna", adică : Nu 
mă socoti că sunt neruşinata şi obraznică, căci îndrăzneala aceasta este a necazului, nu a băuturii 
de vin, a durerii, nu a beţiei. Ce face dar preotul ? Vezi şi înţelepciunea aceluia. Nu a cercetat 
nevoia, nici a voit să iscodească pricina, ci zice : „Mergi în pace! Dumnezeul lui Israel să-ţi dea 
toata cererea ta, care ai cerut-o de la El" (I împ. 1, 17). Pe cel ce învinuia femeia 1-a făcut 
părtinitor şi ajutător. 

Atât de bun lucru este blândeţea. 

Şi în loc de ocară, luând merinde din destul, s-a dus având apărător şi rugător pe cel ce o 
mustrase. Dar încă nu se depărtează, ci zice iarăşi : „să afle roaba ta har înaintea ochilor tăi" (I 
împ. 1, 18). 

Adică : O, de ai cunoaşte din împlinirea lucrurilor că am făcut aceasta rugăciune si cere nu din 
beţie, ci din durere. „Şi ducându-se . . . faţa ei n-a mai fost tristă". 

Ai văzut credinţa femeii ? Mai înainte de a lua ceea ea a cerut, se afla ca şi cum ar fi luat. Iar 
pricina este că s-a rugat cu multă fierbinţeală şi cu osârdie îndoită. De aceea s-a pogorât ca şi 
cum ar fi luat ceea ce a cerut. Dar şi Dumnezeu i-a ridicat toată suferinţa, fiindcă voia să-i dea 
darul. 

Acesteia să urmăm şi noi si in toate nevoile să alergăm la Dumnezeu. Şi de nu vom avea copii, să 
cerem de la EI. Iar de-i vom lua să-i creştem cu multă osârdie, depărtând pe tineri de la toată 
răutatea, iar mai ales de la desfrânare şi necurăţie. 

Căci cumplit este războiul acesta si nimic altceva nu supără atât de mult vârsta lor ca această 
patimă. Deci să-i îngrădim din toate părţile, cu învăţături, cu sfătuiri, cu înfricoşări si cu 
îngroziri. Şi de vor birui pofta aceasta, nici de alta nu se vor atinge, fiind mai presus decât banii, 
stăpânindu-se de a cădea în beţie si în băutură de vin peste măsură şi vor lepăda petrecerile cele 
rele, făcându-se astfel mai iubiţi părinţilor lor si mai cinstiţi tuturor oamenilor. 

Cine nu va cinsti pe tânărul cel înţelept si curat ? Cine nu va iubi şi nu va îndrăgi pe cel ce si-a 
înfrânat poftele cele necuvioase ? Cine nu va dori să-şi dea fata sa, deşi face parte dintre cei 
foarte bogaţi, după unul ca acesta, cu toate că va fi cel mai sărac dintre toţi ? Şi pe cel ce petrece 
în desfrânare cu desfrânatele, cu toate că ar fi mai bogat decât toţi, nimeni nu este atât de ticălos 
încât să voiască să-1 ia de ginere, aşa pe cel înfrânat si cinstit nimeni nu este atât de fără de minte 
ca sa-1 lepede şi să-1 necinstească. 

Deci pentru ca să fie copiii si oamenilor cinstiţi si lui Dumnezeu iubiţi, să le împodobim sufletele 
lor şi cu înfrânare şi curăţie să-i aducem la căsătorie. Căci făcând aşa si cele de aici toate le vor 

primi ca din nişte izvoare şi pe Dumnezeu îl vor avea milostiv ; şi se vor îndulci si de slava cea 
de aici si de cea de acolo. Pe care fie să o dobândim noi toţi cu darul şi cu iubirea de oameni a 
Domnului nostru Iisus Hristos, Căruia împreună cu Tatăl şi cu Duhul Sfânt se cuvine slava, 
cinstea şi stăpânirea, acum si pururea şi în vecii vecilor. Amin. 

CĂTRE CEI CE ÎNVINUIESC PRONIA SAU PURTAREA DE 
GRIJA A LUI DUMNEZEU 

Din "Dascălul pocăinţei - Omilii si cuvântări" 
Editura Sf. Episcopii a Râmnicului Vâlcea 
Rm. Vâlcea - 1996 

CUVÂNT 

CĂTRE CEI CE SE ADUNA LA SĂRBĂTORI, SI CE ESTE SĂRBĂTOAREA. 

CĂTRE CEI CE ÎNVINUIESC PRONIA SAU PURTAREA DE GRIJA 
A LUI DUMNEZEU PENTRU DIFERENTELE ÎNTRE BOGAŢI SI 
SĂRACI ÎN VIATA CEASTA. 

DESPRE FOLOSUL SĂRĂCIEI, CARE ARE DIN TOATE PĂRŢILE MAI MULTA 
DULCEAŢA SI ÎNTĂRIRE DECÂT BOGĂŢIILE. 

SI DESPRE ANNA 

In zadar, precum se vede, am rugat pe cei ce veniseră la noi la slujba care a fost mai înainte si i- 
am îndemnat sa petreacă în casa părinteasca, sa nu vina numai împreuna cu cei ce se arata aici 
numai la sărbători si iar sa plece. Dar nu în zadar, căci cu toate ca nimeni din aceştia nu s-au 
plecat la cele ce am grăit, dar noua ni se da plata întreaga si suntem îndreptăţiţi înaintea lui 
Dumnezeu. De aceea cel ce grăieşte, ori de va lua aminte cineva, ori de nu, trebuie sa semene 
seminţele si sa dea argintul, ca Dumnezeu sa nu mai ceara seama de la el, ci de la schimbătorii de 
bani. Lucru pe care si eu l-am făcut, mustrând, certând, îndemnând si sfătuind. 

Căci am adus aminte si de fiul cel ce a risipit avuţia părinteasca si s-a întors înfometat, ruşinat 
alunga toate cele pe care le-a pătimit în străinătate. Dar nu m-am oprit aici cu cuvântul, ci am 
arătat dragostea cea părinteasca fata de ei, care nu i-am imputat nimic pentru lenevire, ci i-am 
primit cu mâinile deschise, i-am dăruit iertare pentru cele ce au greşit, i-am deschis casa, i-am 
pus înainte masa, l-am îmbrăcat cu haina învăţăturii si i-am purtat de grija întru toate. 

Dar ei n-au urmat fiului rătăcit, nici nu s-au căit pentru plecarea mai înainte de la slujba, ci au 
fugit iarasi, nevrând sa petreacă în casa cea părinteasca. Deci al vostru este, al vostru este zic, 
care pururea sunteţi cu noi, a-i întoarce si a-i îndupleca sa se facă iarasi părtaşi la fiecare slujba 
de sărbătoare. Căci deşi praznicul a cincizeci de zile a trecut, dar sărbătoarea n-a trecut, fiindcă 
orice slujba este sărbătoare Dar de unde este arătat aceasta? Din cuvintele lui Hristos, care zice: 
"Ca unde sunt doi sau trei, adunaţi în numele Meu, acolo sunt si Eu în mijlocul lor" (Mt. 18, 20). 

Iar când Hristos este în mijlocul celor adunaţi, ce alta dovada pentru sărbătoare cauţi mai mare 
decât aceasta? Unde sunt învăţaturi si rugăciuni, unde sunt binecuvântări ale părinţilor si 
ascultare a legilor celor dumnezeieşti, unde este adunare de fraţi si legătura de dragoste 
adevărata, unde este vorbire a oamenilor cu Dumnezeu si a lui Dumnezeu cu oamenii, acolo va fi 
sărbătoare si praznic. Pe sărbători nu le face mulţimea, ci fapta buna a celor ce se aduna; nu 
scumpetea hainelor, ci podoaba evlaviei; nu îndestularea mesei, ci purtarea de grija pentru suflet. 
Pentru ca, conştiinţa cea curata este sărbătoare foarte mare. 

Si precum la praznicele cele lumeşti cel ce nu are nici haina strălucita sa se îmbrace, nici de masa 
mai îndestulata sa se îndulcească, căci trăieşte în sărăcie, foamete si în nevoile cele mai grele, nu 
simte bucuria praznicului, cu toate ca va vedea toata cetatea dănţuind, iar el cu atât mai mult se 
chinuieşte si se mâhneşte, cu cât îi vede pe ceilalţi în desfătare iar pe el în lipsa, iar cel ce este 
bogat si se desfateaza, schimba hainele în fiecare zi si se îndulceşte de multa îndestulare, cu toate 
ca nu va fi vreme de praznic, dar socoteşte ca praznuieste; asa cu adevărat se întâmpla si la 
lucrurile cele duhovniceşti. 

Cel ce trăieşte întru dreptate si în lucruri bune, cu toate ca nu va fi sărbătoare, dar el sărbătoreşte, 
dobândind dulceaţa cea curata de la conştiinţa sa. Iar cel ce se hrăneşte cu păcatul si cu răutatea 
si ştie întru sine multe rele, cu toate ca va fi praznic, este lipsit de praznic mai mult decât toţi. De 
aceea, ne este cu putinţa sa praznuim în toate zilele, de vom voi, de ne vom sili la fapta buna si 
de ne vom curaţi conştiinţa noastră. Căci cu ce întrece slujba cea trecuta pe cea de acum ? 

Oare numai cu zgomotul si cu tulburarea si cu altceva nimic? Si daca si în ziua de astăzi primim 
Sfintele Taine si ne împărtăşim si de celelalte daruri duhovniceşti, adică de rugăciune, de 
ascultare, de dragoste, de binecuvântări si de toate celelalte, cu nimic nu va fi mai prejos ziua 
aceasta decât cealaltă, nici la voi, nici la mine cel ce grăiesc. Căci cei ce au auzit atunci cuvântul 
nostru, aceia si acum vor auzi, iar cei ce nu sunt de fata acum, nici atunci nu au fost de fata, deşi 
se părea ca cu trupul sunt de fata. Ei nu aud acum, dar nici atunci n-au auzit si nu numai ca nu 
auzeau, ci si pe cei ce voiau sa audă îi supărau, făcând zgomot si tulburare. 

De aceea adunarea ascultătorilor pentru mine este aceiaşi acum ca si atunci si cu nimic nu este 
mai prejos aceasta decât aceia, ci voi zice ceva îndrăzneţ, aceasta de acum are ceva mai mult 
decât aceea. Căci nu este tulburare la cuvât, nici zgomot la învăţătura; ascultarea este cu mai 
multa atenţie, fiindcă nici o tulburare nu supară auzul nostru. 

Si zic acestea nu necinstind mulţimea ce s-a adunat atunci, ci îndemnându-va sa nu va mâhniţi 
pentru puţinătatea celor ce acum s-au adunat aici. Căci nu voim sa vedem la biserica mulţime de 
trupuri, ci mulţime de ascultători. Deci devreme ce aceiaşi oaspeţi au venit la noi si atunci si 
acum, cu aceiaşi osârdie va voi ospăta si astăzi, întorcându-ma la pricina aceea pe care a 
întrerupt-o vremea sărbătorii. Si precum la praznicul a Cincizeci de zile ena lucru necuviincios sa 
lăsam de a vorbi despre bunătăţile ce ni s-au dat în vremea aceea si sa continuam cuvântul de mai 
înainte, acum dar după ce a trecut praznicul, avem vreme multa sa continuam istoria despre 
Anna. 

Căci nu trebuie sa socotim ca am grăit multe si în multe zile despre aceasta, ci sa ajungem la 
sfârşitul povestirii. Asa cum cei ce afla vreo comoara, cu toate ca au luat din ea mulţi bani, totuşi 

nu se depărtează de ea până ce nu-i vor lua pe toţi, tot asa trebuie sa facem si noi cu aceasta 
comoara dumnezeiasca. Si sa nu ne depărtam de ele, până ce nu vom scoate tot ceea ce se vede. 
Si am zis numai ceea ce se vede, pentu ca a scoate totul este cu neputinţa. Căci puterea de a 
înţelege cele dumnezeieşti este un izvor pururea curgător, care niciodată nu scade sau seaca. Deci 
sa nu obosim, fiindcă nu ne este noua cuvântul despre lucruri mici si oricum s-ar întâmpla, ci 
despre rugăciune, nădejdea noastră. 

Prin rugăciune, cea neroditoare s-a făcut maica, cea lipsita de copii s-a făcut cu mulţi, cea 
mâhnită s-a făcut vesela. Prin rugăciune, firea cea vătămata s-a îndreptat, pântecele cel închis s-a 
deschis si cele cu neputinţa sau făcut cu putinţa. De aceea sa cercetam pe toate fara graba, 
tâlcuind fiecare cuvânt, ca sa nu ne scape nici cel mai mic înţeles, de ne va fi cu putinţa. De 
aceea doua cuvântări întregi am cheltuit numai la doua versete. Unul la cel dintâi care zice: 
"întaritu-s-a inima mea întru Domnul", iar celalalt la următorul, "înaltatu-s-a fruntea mea întru 
Domnul meu" (I împ. 2,1). 

Prin urmare vom merge astăzi mai departe la zicerea a treia. Dar care este aceasta? "Largitu-s-a 
gura mea asupra vrăjmaşilor mei, veselitu-rn-am de mântuirea Ta" (I Imp. 2, 1), Nu a zis: 
"ascutitu-s-a gura mea asupra vrăjmaşilor mei", căci nu se pregătise spre ocări si batjocoriri, nici 
spre certuri si învinuiri, ci spre sfatuire si învăţătura, spre îndreptare si îndemnare. De aceea nu a 
zis "ascutitu-s-a gura mea asupra vrăjmaşilor mei", ci "largitu-s-a", adică, ca si cum ar zice: Am 
dobândit răsuflare, pot sa grăiesc liber; am lepădat ruşinea si pot sa îndrăznesc. Si nici aici n-a 
zis despre femeia cea pizmareata, numind-o pe nume, ci pe ceea ce de atâtea ori a mâhnit-o a 
ascuns-o sub o denumire nehotărâta, cum face o maica. Si n-a zis ceea ce zic multe femei: "A 
rusinat-o Dumnezeu; a zdrobit-o si a surpat-o pe mândra si trufaşa astau, ci simplu: "Largitu-s-a 
gura mea asupra vrăjmaşilor mei, veselitu-m-am de mântuirea Ta". 

Vezi cum păzeşte aceiaşi rânduiala în toata rugăciunea sa? Căci precum la început zicea: 
"întaritu-s-a inima mea întru Domnul, înaltatu-s-a fruntea mea întru Dumnezeul meu, largitu-s-a 
gura mea asupra vrăjmaşilor mei", asa si aici "veselitu-m-am de mântuirea Ta". Nu "de 
mântuire", ci "de mântuirea Ta". Căci ma bucur si ma veselesc nu pentru ca m-am mântuit, ci 
pentru ca prin Tine m-am mântuit. 

Asa sunt sufletele sfinţilor. Se bucura mai mult de Dumnezeu, decât de darurile pe care El le-a 
dat. Căci nu-L iubesc pentru daruri, ci pentru El. Aceasta lucrare este a slugilor celor cu 
cunoştinţa buna si a robilor lor celor mulţumitori, adică a cinsti si a pune mai întâi pe Stăpânul 
înaintea tuturor lucrurilor Lui. 

Va rog ca si noi sa fim asa. Si de vom păcătui, sa nu ne mâhnim pentru ca vom fi chinuiţi, ci 
pentru ca am întărâtat pe Stăpânul, iar de vom face lucruri bune, sa nu ne bucuram ca vom 
câştiga împărăţia cerurilor, ci pentru ca am plăcut împăratului cerurilor. Căci pentru cel ce are 
minte, mai înfricoşat lucru este a greşi lui Dumnezeu decât toata gheena, asa cum mai dorit lucru 
este a plăcea lui Dumnezeu decât toata împărăţia Lui. Si sa nu te miri daca trebuie sa ne aflam 
asa fata de Dumnezeu, ca si fata de oameni mulţi avem aceiaşi stare. 

Căci daca fiiilor noştri le vom face vreun rau fara voia noastră, ne reproşam si ne chinuim, la fel 
si cu prietenii facem acelaşi lucru. Iar daca socotim ca pe fii si pe prieteni este mai greu a-i 

mâhni decât a ne mustra pe noi, cu mult mai mult trebuie sa ne aflam asa fata de Dumnezeu si sa 
socotim ca este mai rau a face ceva din cele ce nu plac Lui decât toata gheena. Asa era fericitul 
Pavel. De aceea zicea: "încredinţat sunt ca nici îngerii, nici stăpânirile, nici cele de acum, nici 
cele ce vor sa fie, nici puterile, nici înălţimea, nici adâncul si nici o alta făptura nu va put va sa ne 
despartă de dragostea lui Dumnezeu, cea întru Histos Iisus, Domnul nostru" (Rm. 8, 38-39). 

Si când fericim pe sfinţii mucenici mai întâi îi fericim pentru pătimirile lor si apoi pentru darurile 
de care sau învrednicit mai întâi, pentru batai si apoi pentru cununile ce le-au dobândit. Căci 
pentru dureri se dau darurile, nu durerile pentru daruri. Asa si fericitul Pavel se bucura mai întâi 
de suferinţele ce i se întâmplau pentru Hristos si apoi pentru bunătăţile ce le va dobândi; si striga 
zicând: "Acum ma bucur de suferinţele mele pentru voi" (Colos. 1, 24) si iarasi: "Si nu numai 
atât, ci ne lăudam si în suferinţe" (Rm. 5,3), si iarasi: "Căci vouă vi s-a dăruit, pentru Hristos, nu 
numai sa credeţi întru El, ci sa si pătimiţi pentru El" (Filip. 1,29). Căci cu adevărat mare dar este 
a se învrednici cineva a patimi pentru Hristos, fiindcă aceasta este cununa cea nevestejita si plata 
nu mai mica decât răsplătirea ce va sa fie. Aceasta o ştiu toţi cei ce iubesc pe Hristos curat si 
fierbinte. 

Asa era si femeia aceea, avea dorinţa fierbinte si dragoste aprinsa către Dumnezeu. Pentru 
aceasta zicea: "Veselitu-m-am de mântuirea Ta" (I Imp. 2, 1). Ea nu avea nici o legătura cu 
pământul, ci trecând cu vederea orice ajutor omenesc, se înaripa cu darul Duhului si se înalta, 
privind prin toate la Dumnezeu, cerând de la El dezlegarea relelor care o împresurau. Si ştia bine, 
ca cele omeneşti ori în ce fel ar fi ele se aseamănă firii pământeşti. De aceea daca voim sa ne 
legam cu o ancora tare în toate, ne trebuie ajutorul cel de sus. De aceea si aceasta alerga la 
Dânsul întru toate, iar după ce a luat darul, se bucura mai mult de Dumnezeu Cel ce i-a dat darul 
si-I mulţumea zicând: "Ca nu este sfânt ca Domnul, si nu este drept ca Dumnezeul nostru, si nu 
este sfânt afara de Tine" (Imp. 2, 2). 

Judecata Domnului este neprihănita, iar hotărârea Lui curata si fara greşeala. Ai văzut cugetare 
de suflet mulţumitor? Nu a zis întru sine: Ce lucru mare mi s-a făcut mie, mai mult decât la 
celelalte femei? De ce eu după multa vreme cu osteneala, cu lacrimi si cu rugăciuni am primit 
ceea ce pismatareata mea a primit uşor si cu multa îndestulare? Dar ea nu cere seama de la 
Stăpânul pentru cele ce s-au făcut încredintându-se în purtarea de grija a lui Dumnezeu. Lucru pe 
care îl fac mulţi dintre oameni, judecându-se în toate zilele cu Dumnezeu. Căci de vor vedea pe 
unul bogat, iar pe altul sărac, pornesc nenumărate cuvinte învinuind pronia Lui. 

Ce faci, o omule? Pavel nu te-a lăsat sa te judeci cu cel asemenea cu tine, zicând: "Drept aceea 
mai înainte de vreme nimic sa nu judecaţi, până ce va veni Demnul" (I Cor. 4, 5), iar tu tragi la 
judecata pe Stăpânul si ceri seama de la El pentru cele ce a făcut, netemându-te, nici 
cutremurându-te? Si ce iertare si îndreptăţire vei dobândi, spune-mi, când te încredinţezi de 
atâtea dovezi ale proniei Lui în fiecare zi, dar osândeşti cu nedreptate ceea ce ti se pare ca este 
nepotrivire în legătura cu bogăţia si sărăcia ? 

Si daca ai fi voit sa cercetezi cu socoteala cea cuviincioasa si cu trezvia mintii ai fi văzut ca deşi 
n-ar fi fost nimic altceva sa dovedească pronia lui Dumnezeu, bogăţia si sărăcia numai ar fi 
dovedit-o luminat. Căci daca vei ridica sărăcia, vei strica toata frumuseţea vieţii noastre. Atunci 
nu va mai fi corabier, nici lucrator de pământ, nici zidar, nici ţesător, nici cizmar, nici teslar, nici 

26 



caldarar, nici lucrator de piei, nici brutar si nici un alt fel de meşteşugar nu va mai fi. Iar de nu 
vor fi, acestea toate se vor prăpădi. Dar acum nevoia sărăciei stând asupra fiecăruia ca un dascăl 
preabun îi sileşte si nevrând sa lucreze. Iar daca toţi ar fi fost bogaţi, toţi ar fi trăit în nelucrare si 
în lenevie. Si asa toate s-ar fi prăpădit si s-ar fî stricat. 

Dar lăsând cele ce am spus si altfel vom putea astupa gura celor ce învinuiesc. Spune-mi, pentru 
care pricina prihanesti pronia lui Dumnezeu? Oare pentru ca unul are mai mulţi bani, iar altul 
mai putini? Dar daca îti voi arata ca din lucrurile cele mai de nevoie si care susţin viata noastră 
toţi oamenii i-au aceiaşi parte, oare te vei uni si te vei împacă cu pronia lui Dumnezeu? De 
nevoie este sa te împaci. Căci daca din faptul ca nu toţi se împărtăşesc de un lucru, adică de bani, 
dovedeşti ca nu este nici o pronie, atunci când se va arata ca toţi se împărtăşesc întocmai, nu de 
un lucru si acesta asa de prost, ci de mai multe si mult mai mari, de nevoie vei fi silit sa te uneşti 
si sa te împaci cu pronia lui Dumnezeu. 

Veniţi dar sa mergem cu cuvântul la cele ce tin viata noastră si sa le cercetam cu deamanuntul, ca 
sa vedem de întrece bogatul pe sărac întru acelea. Bogatul are vin de Thars si multe alte băuturi 
ca acestea drese si prefăcute cu multe îndulcituri. Dar izvoarele apelor stau de fata înaintea 
tuturor, si a bogaţilor si a săracilor. Poate ai râs de aceasta comparaţie. Dar învata-te cu cât este 
mai cinstita firea apei decât orice vin, si mai de nevoie si mai folositoare si atunci vei prihani 
socoteala ta, cunoscând bogăţia cea adevărata a săracilor. 

Căci de se va ridica vinul nu se pricinuieste nici o vătămare cuiva, fara numai bolnavilor. Dar de 
va seca cineva izvoarele apelor si va dispărea apa, atunci se va strica toata viata noastră, vor 
înceta toate meşteşugurile, si nici doua zile nu vom putea trai, ci îndată vom muri toţi cu moarte 
ticăloasa si cumplita. Deci pentru aceasta cu nimic nu este mai prejos săracul, ci voi zice ceva si 
de mirare, el întrece pe cel bogat. Căci putem vedea ca mulţi bogaţi se depărtează de băutura de 
apa din pricina unor boli ale trupului care le vin din desfătare. Iar săracul în toata viata se 
desfateaza fara de grija de aceste curgeri, alergând la izvoarele apelor ca la nişte izvoare de 
miere, dobândind din ele dulceaţa cea curata si limpede. 

Dar firea focului, oare nu este mai de nevoie decât nenumărate comori si decât toata bogăţia 
omeneasca? Dar si aceasta comoara a virtii este pusa la fel si înaintea săracului si a bogatului. 

Folosul cel ce vine de la aer si de la raza de lumina, oare la cei bogaţi este mai mare decât la cei 
săraci, deşi aceia o vad cu patru ochi, iar aceştia cu doi? 

Dar nici la aceasta nu poate nimeni sa se împotrivească ca măsura desfătării n-ar fi fost pusa 
întocmai si la săraci si la bogaţi. Mai mult, aici va vedea oricine ca săracii întrec pe cei bogaţi, 
fiindcă au simţirile sănătoase, ochiul mai curat si toate lucrările simţurilor cuviincioase. Din 
aceasta pricina dobândesc dulceaţa mai curata, căci se desfateaza si se îndulcesc mai rnult din 
privirea zidirii. 

Ai văzut ca nu numai de stihiile acestea se împărtăşesc la fel si bogaţii si săracii, deşi mai mult 
săracii, ci si la celelalte daruri ale firii vei vedea acelaşi lucru. Somnul care este mai de nevoie si 
mai dulce decât orice desfătare, mai folositor decât orice hrana este mai uşor la săraci decât la 
bogaţi; si nu numai mai lesnicios, ci si mai curat. Desfătarea cea multa, mâncarea fara de foame, 

băutura fara de sete si culcarea fara de somn slabanogeste duleata cea fireasca a acestor nevoi. Si 
nu firea lucrurilor ne îndulceşte aceste nevoi fireşti, ci trebuita. Vinul cel dulce si tămâios nu 
veseleşte atât de rnult, precum ne veseleşte băutura de apa când ne este sete; si nu fac la fel 
plăcintele, precum face mâncarea când ne este foame; nici nu ne desfată culcatul pe aşternut 
moale, precum trebuinţa somnului. Toate acestea la săraci sunt mai dulci decât la cei bogaţi. 

De-asemenca cele privitoare la sănătatea trupului si la buna lui aşezare, oare nu sunt întocmai la 
îndemâna săracilor si a bogaţilor? Sau poate cineva sa spună sau sa arate ca numai săracii se 
îmbolnăvesc, iar bogaţii petrec totdeauna în sănătate? Dar lucrurile sunt împotriva căci săracii nu 
sunt lesne cuprinşi de bolile cele nevindecate, care peste tot apar la trupurile bogaţilor. Ameţelile 
de cap, slabanogirile, închircirea nevindecata a vinelor si reumatismul, obişnuiesc mai ales sa-i 
supere pe cei ce se desfateaza, care se ung cu miruri, nu pe cei ce se ostenesc si-si agonisesc 
hrana cea de toate zilele din lucrul cel de fiecare zi. De aceea, cei ce trăiesc în desfătare sunt mai 
ticăloşi si decât cerşetorii, lucru pe care nu pot sa-1 contrazică nici aceia. 

Căci de multe ori bogatul, care zace bolnav pe aşternut moale si împrejurul căruia umbla multe 
slugi si slujnice îngrijindu-se de el, auzind vreun sărac strigând pe uliţa si cerând pâine, 
lăcrimează si suspina si se roagă ca mai bine sa fie ca acela, dar sănătos, decât bogat si bolnav. 

Si nu numai cu privire la sănătate, ci si la naşterea de copii nu va putea zice cineva ca bogatul 
întrece pe sărac. Si la unii si la alţii sunt naşteri de copii. Dar daca vei cugeta cu atenţie, vei 
vedea ca si aici bogatul este mai prejos. Săracul de nu se face tata, nu simte multa durere, dar 
bogatul cu cât vede ca-i creste avuţia, cu atât se mâhneşte mai mult ca nu are copii, nesimtind 
nici o mângâiere fiindcă nu are moştenitor. Si moştenirea săracului, care va muri fara de copii, 
trece la prieteni si la rude, fiindcă este putina si fara valoare. 

Dar cea a bogatului trăgând la sine din toate părţile mulţi ochi, de multe ori a căzut în mâinile 
vrăşmaşilor celui ce a murit. Si încă trăind, acela va petrece o viata mai rea decât orice moarte, 
fiindcă aşteaptă si la el sa se întâmple ceea ce a văzut întâmplându-se la alţii. 

Dar oare moartea nu este de obşte? Oare nu sunt morţi fara de vreme si la bogaţi si la săraci? Iar 
după moarte, oare, trupul aceste nu se risipeşte la fel ca la toţi, prefacându-se în tarâna? Dar 
poate vei zice ca îngropările nu sunt la fel. 

Dar care este folosul, ca grămădeşte peste bogat podoabe scumpe de fir? Nu faci decât sa-i 
pricinuiesti mai multa ura si judecata din partea oamenilor, si deschizi gurile tuturor asupra 
mortului, trăgând asupra lui nenumărate blesteme si aprinzând mai mare clevetirea lăcomiei lui, 
fiindcă fiecare se rupe de necaz si blesteama pe cel mort, căci nici după moarte n-a încetat 
dorinţa după bani. Si nu-i numai acesta este râul, ci deschide si ochii hoţilor. 

De aceea cinstea aceasta i se face pricina de mai multa ocara. Si trupul săracului nimeni nu-1 
dezbracă si-1 lasă gol, căci simplitatea hainelor lui îl păzeşte îmbrăcat. Dar dincolo sunt usi, 
zavoare, încuietori si păzitori, dar în zadar, fiindcă pofta banilor îndeamnă pe cei ce ştiu sa facă 
rautati, sa îndrăznească la toate. De aceea multa cinste adusa mortului produce procura multa 
ocara, iar cel ce a primit la îngropare cele simple, zace pastrându-si cinstea, căci nu se goleşte si 
se necinsteşte ca cel ce a luat cele scumpe. 

Si daca nimic din acestea nu se vor întâmpla, nici asa nu va câştiga acela mai mult, ci dimpotrivă 
va face viermilor masa mai îndestulata, căci putrejunea este mai multa. Oare acestea sunt 
vrednice de cinste? Si cine este atât de ticălos si fara minte încât sa socotească ca omul din 
acestea va primi cinste si fericire? Si nu numai pe acestea, ci si pe celelalte de le vom cerceta 
deosebi cu deamanuntul, vom afla ca săracii întrec cu mult pe cei bogaţi. 

Deci cugetând acestea toate cu deamanuntul si povestindu-le tuturor celorlalţi, căci zice: "Da 
pricina înţeleptului si mai înţelept va fi", sa ne aducem aminte totdeauna ca avuţia de bani nu 
aduce nimic mai mult celor ce o au, fara numai griji, frici si primejdii, si sa nu socotim ca suntem 
mai prejos decât cei bogaţi. Căci de ne vom trezvi îi vom întrece si în lucrurile cele dumnezeieşti 
si în toate cele ale veacului acestuia. Si oricine va afla mai multa dulceaţa, întărire, sănătate a 
trupului, filosofie a sufletului, nădejdi bune, ferire de a păcătui si nume bun la săraci, decât la 
bogaţi. 

Deci sa nu cârtim ca slugile cele nemultumitoare, nici sa grăim de rau pe Stăpânul, ci sa 
mulţumim întru toate si un lucru numai sa socotim ca este rau, păcatul, si altul bun, dreptatea. 
Căci de ne vom afla făcând asa nu ne va mâhni nici boala, nici sărăcia, nici necinstea si nimic 
altceva din cele ce se par ca sunt de întristare, ci primind dulceaţa curata din toate, vom dobândi 
bunătăţile cele ce vor sa fie cu darul si cu iubrea de oameni a Domnului nostru Iisus Hristos. 
Căruia împreuna cu Tatăl si cu Duhul Sfânt se cuvine slava în vecii vecilor. Amin. 

ÎMPOTRIVA CELOR CE TREC CU VEDEREA PE SĂRACI 

Din "Dascălul pocăinţei - Omilii si cuvântări" 
Editura Sf. Episcopii a Râmnicului Vâlcea 
Rm. Vâlcea - 1996 

CUVÂNT 

CUM CA NU NE PEDEPSIM PENTRU ADAM ; 

CI DIMPOTRIVĂ MAI MARI SUNT CELE BUNE 

CE AU FOST ADUSE PRIN ACELA, DECÂT CELE 

DE ÎNTRISTARE, DE VOM LUA AMINTE DE NOI ÎNŞINE. 

SI ÎMPOTRIVA CELOR CE TREC CU VEDEREA PE SĂRACI. 

Poate socotiţi ca am terminat tot cuvântul cel despre stăpânire, dar vad ca încă multa roadă se 
mai afla în el. Va rog sa nu slăbiţi până ce o vom culege toata. Lucratorii cei iubitori de osteneala 
când vad via înfrunzita si încărcata cu multa roadă, nu taie numai strugurii cei dinafară, ci merg 
si mai înăuntru plecând vitele si întorcând frunzele ca sa nu se tainuiasca nici un struguraş, 
ascunzându-se pe sub frunze. Deci sa nu va arătaţi mai trândavi decât aceia, nici sa va duceţi mai 
înainte de a lua totul. Mai ales ca osteneala este a mea, iar roadă a voastră. 

Am judecat ieri pe femei, dar mai bine zis nu pe femei, ci pe Eva, care a adus robia în lume prin 
păcat. Poate ne vor întreba femeile: Pentru care pricina greşind aceea ne-am osândit noi si cazând 
numai o fata, vina s-a întins la toata firea? Acelaşi lucru vor zice si slugile: De ce Ham făcând de 

ocara pe tatăl sau, pedeapsa a trecut la tot neamul lui? La fel si cei ce se tem de stapânitori vor 
zice: De ce sunt ei sub jugul stăpânirii din pricina altora care trăiesc în răutate? 

Deci ce vom zice noi către toţi aceştia? Un răspuns vom da la toate întrebările. Greşind cei mai 
dinainte prin neascultarea lor au adus robia, si aducându-se aceia, cei de pe urma au întarit-o prin 
păcatele lor. Si de vor putea sa se arate pe ei însisi totdeauna curaţi de păcate, poate pe drept vor 
putea grai împotriva, iar daca si ei sunt vinovaţi de multe certări si pedepse de prisos este aceasta 
dezvinovăţire. Si nu am zis ca păcatul nu aduce robie, ci ca tot păcatul este înjugat cu robia, 
învinuind firea păcatului, iar nu un păcat oarecare. Si precum toate bolile cele nevindecate duc la 
moarte, dar nu toate sunt la fel, tot asa si păcatele nasc robie, cu toate ca nu sunt de acelaşi fel. 

Eva a greşit atingându-se de pom si a fost osândită pentru aceasta. Dar tu sa nu faci o alta gresala 
mai cumplita decât aceea. 

La fel si pentru robi o putem zice si pentru supuşi. Cei dintâi au adus păcatul, iar cei ce au fost 
după ei au atras asupra-le puterea stăpânirii cu gresalele pe care le-au făcut, deşi mulţi 
întorcându-se către fapta buna, s-au izbăvit de stăpânire. Si de voiţi sa vorbim mai întâi despre 
femei, ca sa vedeţi ca fericitul Pavel, cel ce a pus asupra lor legaturile, tot ei le-a dezlegat, "Si 
femeia de are bărbat necredincios si el voieşte sa vieţuiască cu ea, sa nu-si lase bărbatul" (I Cor. 
7, 13). Pentru ce? "Căci ce ştii tu, femeie, daca îti vei mântui barbarul" (I Cor. 7, 16). 

Dar cum poate femeia sa mântuiască? Daca îl va sfătui, îl va îndemna si-1 va învata cuvântul 
dreptei credinţe. Dar ieri, o fericite Pavel, ziceai: "Nu îngaduiesc femeii sa înveţe pe altul" (I 
Tim. 2, 12). Cum dar acum o faci învăţătoare bărbatului ei ? Nu fac aceasta contrazicându-ma. 
Dar asculta pentru care pricina a oprit-o pe ea si pentru care pricina a întors-o iarasi la scaunul 
învăţăturii, ca sa cunoşti înţelepciunea lui Pavel. 

Barbarul sa înveţe. De ce ? pentru ca nu s-a amăgit. "Si nu Adam a fost amăgit" (I Tim. 2, 14). 
Dar femeia sa se înveţe. De ce? Pentru ca "amăgită fiind, s-a făcut călcătoare de porunca". Dar 
aici este împotriva. Căci, când va fi barbarul necredincios, iar femeia credincioasa, sa înveţe 
femeia. De ce ? Pentru ca nu s-a amăgit, fiindcă este credincioasa. S-au întors cele ale învăţăturii, 
sa se întoarcă dar si cele ale stăpânirii. 

Ai văzut cum peste tot robia urmează amăgirii păcatului, iar nu firii? Deci a început venind 
amăgirea la femeie, amăgirii i-a urmat si supunerea. S-a mutat amăgirea la bărbat, s-a mutat si 
supunerea. Si precum la început i s-a încredinţat bărbatului mântuirea femeii, pentru ca el nu se 
amăgise, zicând: "Si spre bărbatul tau va fi întoarcerea ta si el te va stăpâni" (Fac. 3, 16), asa si 
aici când femeia credincioasa are bărbat necredincios, mântuirea barbarului o încredinţează 
femeii, zicând: "Căci ce ştii tu, femeie, daca îti vei mântui bărbatul?". Ce alta dovada mai 
luminata decât aceasta poate arata ca robia nu urmează firii, ci păcatului ? 

Acel lucru se poate zice si pentru robi. "Ai fost chemat rob? Fii fara grija". Vezi cum arata iarasi 
ca robia n-are putere când este fapta buna? "Iar de poţi sa fii liber, mai mult supune-te" (I Cor. 7, 
21). Adică petrece mai mult în robie. De ce? Fiindcă cel ce este chemat rob întru Domnul este 
liber întru Domnul. 

Ai văzut ca robia este numai cu numele, iar libertatea cu lucrul? Pentru care pricina a fost lăsat sa 
petreacă rob? Pentru ca sa cunoşti mărimea libertăţii. Si după cum la cei trei tineri mai minunat 
lucru a fost a se păzi trupurile lor în focul acela, decât a se stinge cuptorul, tot asa mai minunat 
lucru este a se arata libertatea în robie, decât a desfiinţa robia. De aceea zice: "Iar de poţi sa fii 
liber, mai mult supune-te" , adică rămâi rob, căci ai libertatea cea adevărata. 

Voiesti sa vezi acest lucru si la stapânitori? Nabucodonosor era împărat si aprinzând cuptroul 
foarte tare, a adus pe cei trei tineri înaintea lui. Tineri părăsiţi, lipsiţi de toata apărarea, robi, 
depărtaţi de patrie. Si ce zice împăratul? "Oare asa este cu adevărat Sedrah, Misah si Abednego, 
ca dumnezeilor mei nu slujiţi si chipului celui de aur, care l-am ridicat nu va închinaţi ?" (Dan. 3, 
14). Ai văzut cum pe aceia, deşi erau robiţi, fapta buna i-a făcut mai împăraţi decât împăratul si i- 
a arătat mai înalţi în cugetare ? 

Căci au răspuns nu ca si cum ar fi vorbit cu împăratul, ci ca si cum ar fi vorbit către un supus al 
lor, asa de cu îndrăzneala răspundeau. Nu este treaba noastră sa răspundem împăratului la 
întrebarea aceasta. "Este Dumnezeul nostru în ceruri. . . puternic sa ne scoată pe no iu (Dan. 3, 
17). Iau adus aminte împăratului de facerea de bine din vremea lui Daniil, rostind aceleaşi 
cuvinte pe care le-a spus si acela atunci: "Taina pe care vrea s-o afle regele, nu pot s-o facă 
cunoscuta lui nici înţelepţii, nici prezicătorii, nici vrăjitorii, nici cititorii în stele. Dar este un 
Dumnezeu în cer. Care descoperă tainele" (Dan. 2, 27-28). Deci despre cuvintele acestea îi 
aduceau aminte împăratului, ca sa-1 facă mai blând. Si apoi îi zice: "Si chiar daca nu ne va scapă, 
sa ştii o împărate, ca dumnezeilor tai nu vom sluji si chipului cel de aur care l-ai ridicat nu ne 
vom închina" (Dan. 3, 18). 

Ai văzut înţelepciunea la acei tineri? Ca nu cumva cei ce erau atunci de fata sa prihaneasca pe 
Dumnezeu ca este neputincios de se va întâmpla sa cada ei în cuptor si sa moara, apucând ei mai 
înainte au mărturisit puterea Lui, zicând: "Ca este Dumnezeul nostru în ceruri, puternic sa ne 
scoată pe noi". Iar daca vor scapă de văpaie, sa nu se socotească ca slujesc lui Dumnezeu pentru 
plata, au adaus: "Si de nu, sa ştii, o împărate, ca dumnezeilor tai nu vom sluji si chipului celui de 
aur, care l-ai ridicat nu ne vom închina". 

Si cu aceste cuvinte propovăduind si puterea lui Dumnezeu si aratându-si si îndrăzneala 
sufletelor lor, ca nu cumva ceea ce a zis diavolul despre Iov napastuindu-1, sa zică careva si 
despre aceştia. Dar ce a zis diavolul despre Iov? "Oare în zadar se teme Iov de Dumnezeu? Oare 
nu ai îngrădit Tu toate cele dinafară si cele dinăuntru ale casei lui?" (Iov 1,9-10). Deci ca sa nu 
poată zică nimeni astfel si despre aceştia, apucând ei mai înainte au astupat gura cea neruşinata. 
Deci ceea ce ziceam ca de va fi cineva rob, sluga, străin sau pribeag în pământ străin, dar de va 
avea cu sine fapta cea buna va fi mai presus si mai împărat decât toţi împăraţii. Ai văzut ca si 
robia femeilor s-a dezlegat si a slugilor si a celor supuşi stapânitorilor? Hai acum sa-ti arat ca si 
frica de fiare a fost înlăturata. 

Daniel a fost aruncat oarecând în groapa cu lei în Babilon, dar leii n-au îndrăznit sa se atingă de 
el, căci au văzut chipul cel dintâi si împărătesc care strălucea în el; au văzut însuşirile acelea pe 
care le avea Adam înainte de păcat. Căci cu aceiaşi supunere au venit la Adam si au primit 
numele. Si nu numai aici, ci si la fericitul Pavel s-a petrecut la fel. Căci fiind în acel ostrov al 
barbarilor, şedea la foc si se încălzea. Apoi din vreascuri a sărit o vipera si s-a apucat de mâna 

lui. Dar ce s-a întâmplat? Degrab a căzut aceea, pentru ca neaflând păcat, nici a musa n-a putut. 
Si precum noi de voim sa ne suim pe vreo stânca neteda, dar de nu vom găsi nimic de ce sa ne 
ţinem, îndată cădem în noianul sau în prăpastia ce va fi dedesubt; asa si fiara aceea cu toate ca 
era foc dedesupt, dar neaflând păcat de care sa se apuce si sa-si înfigă dinţii, a căzut în foc si s-a 
mistuit. 

Voiesti sa-ti spun si un al treilea fel de dovada? Primul a fost ca nu numai cei dinainte au greşit, 
ci si cei de după ei. Al doilea a fost ca cei ce au făcut fapte bune nu numai ca au suportat cu 
uşurinţa robia din viata aceasta, ci s-au si izbăvit de ea precum am arătat despre femei, despre cei 
supuşi stapânitorilor si despre fiare. Al treilea este ca venind Hristos mai mari bunătăţi ne-a adus 
acum, decât acelea din care am fost scoşi din pricina celor ce au greşit la început. 

Spune-mi de ce plângi? Pentru ca greşind Adam ai fost scos din rai? Fa fapte bune si nu raiul, ci 
însuşi cerul ti-1 deschizi si nici un rau nu o sa pătimeşti din neascultarea celui întâi zidit. 

Plângi ca ai fost lipsit de stăpânire asupra fiarelor? lata îti supun tie pe draci, de vei fi cu luare 
aminte. "Căci iată v-am dat putere sa călcaţi peste şerpi si peste scorpii si peste toata puterea 
vrăjmaşului" (Lev. 10, 19). Nu a zis "stăpâniţi", ca la fiare, ci "călcaţi" dându-ne o stăpânire si 
mai mare. 

La fel si Pavel nu a zis: Dumnezeu sa supună pe satana sub picioarele voastre, ci: "Dumnezeul 
păcii sa zdrobească repede pe satana sub picioarele voastre" (Rm. 16, 20). Si nu mai este ca mai 
înainte ca "acela va păzi capul tau si tu îi vei păzi călcâiul" (Fac. 3, 15), ci avem biruinţa 
completa prin desăvârşita zdrobire si pierdere a vrăjmaşului. 

Eva te-a supus bărbatului ? Dar eu te fac de o cinste nu numai cu bărbatul, ci si cu îngerii de vei 
voi. Ai fost lipsit de viata aceasta? Dar eu îti dăruiesc pe cea viitoare, pe cea veşnica, fara de 
moarte si plina de nenumărate bunătăţi. Nimeni dar sa nu socotească ca pătimeşte necazuri din 
pricina celor de mai înainte. Căci de voi spune pe toate acelea ce ni se vor dărui, vom afla ca ele 
sunt mult mai mari decât cele pe care le-am pierdut. Dar din cele ce s-au zis se dovedesc si 
celelalte. 

A dam ti-a adus viata ostenicioasa? Dar Hristos ti-a făgăduit viata de unde a fugit durerea, 
întristarea si suspinul în împărăţia cerurilor, căci zice: "Veniţi binecuvântaţii Tatatui Meu, 
moşteniţi împărăţia cea pregătita vouă de la întemeierea lumii. Căci am flămânzit si Mi-ati dat sa 
mănânc; am însetat si Mi-ati dat de am băut; străin am fost si M-ati primit; gol am fost si M-ati 
îmbrăcat; în temniţa am fost si ati venit la Mine" (Mt. 25, 34-36). 

Oare vom auzi si noi acel glas fericit? Ma cam îndoiesc, căci se trece foarte mult cu vederea 
săracii. Este vreme de post. sfatuire si arătare a învăţaturilor celor mântuitoare, rugăciuni dese si 
slujbe se fac în toate zilele. Dar care este folosul după atâta silinţa? Niciunul. Căci ne ducem de 
aici si trecem pe lângă şirurile de săraci care stau pe amândouă părţile ca si cum am vedea nişte 
stâlpi, iar nu trupuri de oameni. Asa fara de milostivire îi trecem cu vederea ca si cum am fi 
văzut nişte chipuri neînsufleţite, iar nu oameni cu duh si suflare. Dar vei zice ca foamea te sileşte 
acasă. 

Dimpotrivă foamea ar trebui sa te înduplece sa rămâi. Căci pântecele cele satule, după vorba 
poporului, nu cunosc pe cele flămânde, iar cele flămânde din pricina foamei cunosc si pe cele 
străine, cu toate ca nu întru totul. Tu alergi la masa care este pregătita si nici puţin nu suferi sa 
aştepţi, iar săracul sta până seara, silindu-se ca sa-si adune hrana cea de peste zi. si văzând ca 
ziua se sfârşeşte, iar argintul încă nu 1-a adunat îndeajuns pentru hrana din ziua aceea, se 
chinueste si se scârbeşte, si este silit sa îndrazneaca la lucruri mai mari decât puterea lui. De 
aceea seara mai tare ne supară pe noi, jurându-se, plângând, tânguindu-se, întinzându-si mâinile 
si alte gesturi neruşinate sunt siliţi sa facă. 

Căci se tem ca nu cumva, după ce vor pleca spre casele lor, sa se rătăcească prin oraş ca într-o 
pustietate. Si precum cei ce se primejduiesc de stricarea corăbiei, apucându-se de vreo scândura, 
ostenindu-se ca mai înauite de seara sa intre în liman, ca nu cumva venind noaptea sa ramâna 
afara si sa pătimească primejdie mai cumplita, asa si săracii, temându-se de foamete ca de 
stricare de corabie, se silesc ca mai înainte de seara sa adune argintul necesar pentru hrana lor, ca 
nu cumva ducându-se la casele lor, sa ramâna afara din liman. Căci pentru ei liman sunt mâinile 
celor ce-i ajuta. 

Iar noi nici în târg nu ne plecam la nevoile acelora, nici după ce ne întoarcem acasă si nici când 
ni se pune masa plina de nenumărate bunătăţi - daca trebuie sa numim bunătăţi pe acelea pe care 
le mâneam spre osânda nemilostivirii noastre - căci auzindu-i umblând pe uliţe, strigând si 
vaitându-se noaptea în întuneric ca într-o pustietate adânca, nici asa nu ne înduplecam. După ce 
ne saturam si mergem la somn, auzindu-i iarasi tânguindu-se pe afara, rămânem nepăsători, ca si 
cum am fi auzit lătrat de câine turbat, iar nu glas de om. Nu ne îndupleca nici vremea, - căci 
noaptea când toţi dorm, acela se tânguieste singur -, nici simplitatea cererii - căci nu cere ceva 
mai mult de la noi, decât putina pâine si câţiva bani, - nici mărimea nevoii, - căci de-a pururea se 
lupta cu foamea -, nici blândeţea rugătorului, - căci fiind cuprins de atâta nevoie nu îndrăzneşte 
sa vina la usa, ci de departe se roagă. 

Si de va lua, răsplăteşte mulţumiri, iar de nu va lua, nici asa nu scoate vreun cuvânt, nici ocaraste 
sau huleşte pe cei ce pot sa-i dea si nu-i dau. Si precum cineva este tras la pedeapsa nesuferita de 
un speculator, cu toate ca se roagă si se cucereşte la cei ce trec, care nici un ajutor nu-i dau; asa 
si acesta tragându-se de foame ca de un speculator spre noapte si privegherea cea nesuferita, 
întinde mâinile rugându-se cu mare strigare la cei ce stau sus prin case, dar nu dobândeşte nici o 
iubire de oameni, ci se izgoneşte cu nemilostivire si cu multa cruzime. 

Si nimic din acestea nu ne îndupleca pe noi. Ci după atâta nemilostivire îndrăznim sa întindem 
mâinile la cer si sa vorbim cu Dumnezeu despre mila si sa cerem iertare păcatelor noastre, 
netemându-ne ca nu cumva sa se pogoare vreun fulger din cer asupra noastră după astfel de 
rugăciune si după atâta cruzime si nemilostivire. 

Spune-mi, cum vom merge la somn si la odihna fara sa ne temem ca însuşi săracul acesta va veni 
la noi în vis, întinat, mânjit si îmbrăcat cu haine rupte, si tânguindu-se si plângând va imputa 
cruzimea noastră? Căci pe mulţi am auzit zicând de multe ori ca ziua trecând cu vederea pe 
săraci, noaptea s-au văzut pe ei însisi legaţi cu funii si traşi de mâinile săracilor si pătimind multe 
si nenumărate rele. Dar acestea sunt în somn si în vis si sunt ca o pedeapsa vremelnica. Oare nu 

te temi ca poate vei vedea pe săracul acesta care acum se tânguieste, striga si se vaită în şanurile 
lui Avraam, precum a văzut oarecând bogatul pe Lazar ? 

Iar cele ce urmează de aici le las la cunoştinţa voastră, căci stiti pedepsele cele amare si 
nemângâiate, cum a cerut apa si n-a dobândit nici o picătura; cum i se ardea limba; cum a făcut 
multa rugăciune, dar n-a dobândit nici o iertare; si cum se va munci fara sfârşit. Ci o, sa nu fie, ca 
sa suferim acestea cu lucrul, ci auzindu-le graindu-se sa scapam de pedeapsa si facându-ne 
vrednici de primirea plina de dragoste a strămoşului Avraam, sa mergem în acelaşi loc cu el, cu 
darul si cu iubirea de oameni a Domnului nostru Iisus Hristos, Căruia împreuna cu Tatăl si cu 
Duhul Sfânt I se cuvine slava si stăpânirea acum si pururea si în vecii vecilor. Amin. 

TREBUIE SA CUGETAM LA CELE CE SE GRĂIESC ÎN 
BISERICA 

Din "Dascălul pocăinţei - Omilii si cuvântări" 
Editura Sf. Episcopii a Râmnicului Vâlcea 
Rm. Vâlcea - 1996 

CUVÂNT 

DESPRE POMUL DIN RAI, DACA DIN EL I S-A FĂCUT LUI ADAM CUNOŞTINŢA 
BINELUI SI A RÂULUI SAU MAI ÎNAINTE DE MÂNCARE 
DIN EL AVEA DEOSEBIREA ACEASTA. 

DESPRE POST ; SI DESPRE ÎNDEMNUL CA SI ACASĂ 

TREBUIE SA CUGETAM LA CELE CE SE GRĂIESC ÎN BISERICA. 

Iubesc postul pentru ca este maica înfrânarii si izvor a toata filozofia. Dar îl iubesc si 
pentru voi si pentru dragostea voastră, pentru ca mi-a strâns aceasta sfânta si cinstita 
mulţime, în vrednicindu-ma sa vad iarasi fetele cele dorite si daruindu-mi sa ma desfatez 
cu slobozenie întru acest frumos praznic si sărbătoare. 

Nu va greşi nimeni de va numi mulţimea voastră si praznic si sărbătoare datatoare de 
nenumărate bunătăţi. Daca cineva mergând la târg si întâlnind vreun prieten, de multe ori 
se izbăveşte de întristarea ce o are, cu mult mai mult noi, nu în târg, ci la Biserica venind si 
nu întâmpinând un prieten, ci atâţia si părinţi si fraţi, cum nu ne vom izbăvi de toata 
suferinţa ? 

Si cum nu vom dobândi toata dulceaţa ? Voi care ati venit aici nu sunteţi numai cu 
numărul mai mulţi decât cei ce se aduna prin târg, ci si despre cele ce se vorbesc, sunt cu 
mult mai preţioase decât acolo. Pentru ca cei ce se aduna prin târg de multe ori vorbesc 
despre lucruri nefolositoare si despre cele ce nu li se potrivesc lor ; de cele mai multe ori 
obişnuiesc sa iscodească si sa cerceteze cu osârdie cele ce nu sunt ale lor. 
Că este păcat şi primejdios a grăi şi a auzi astfel de cuvinte şi a ne lua după ele ridicându-se 
multe vifore din acest fel ele adunări în familiile lor, nu vom arăta acum. Şi cum că este 

nefolositoare şi deşartă vorbirea aceea, deoarece niciodată nu va intra în acest fel de 
adunare un cuvânt duhovnicesc, nimeni, nu mă va contrazice. 

Dar aici nu este aşa, ci toate sunt deosebite. Căci toată vorba nefolositoare este izgonită şi 
adusă înăuntru toată învăţătura cea duhovnicească. Aici vorbim despre sufletul nostru, 
despre bunătăţile ce le va primi el, despre cununile ce se păstrează în ceruri, despre 
petrecerile cele strălucite, despre iubirea de oameni a lui Dumnezeu, despre pronia sau 
purtarea de grijă a tuturor şi despre toate cele referitoare la noi, adică pentru care pricină 
am fost făcuţi, în ce parte vom merge după ducerea de aici şi ce vrednicie vor avea atunci 
lucrurile noastre. 

De petrecerea de acolo nu numai noi vom fi părtaşi, ci şi proorocii şi apostolii, şi ceea ce 
este mai minunat decât toate, însuşi Iisus Stăpânul tuturora va sta în mijlocul nostru. Căci 
zice : „Unde sunt doi sau trei adunaţi întru numele Meu, acolo sunt şi Eu în mijlocul lor" 
(Mt. 18, 20.) Şi dacă £1 este în mijlocul a doi sau trei adunaţi în numele Lui, cu mult mai 
mult va fi acolo unde vor fi adunaţi atâţia apostoli, prooroci, părinţi, bărbaţi şi femei. De 
aceea şi noi grăim cu mai multă osârdie despre făgăduinţa aceasta, dobândind ajutorul cel 
de acolo. 

M-am făgăduit să vă vorbesc mai întâi despre pom, dacă nu cumva din gustarea din el i s-a 
făcut lui Adam cunoştinţa binelui şi a răului, sau şi mai înainte de mâncare avea acea 
cunoştinţă. Deci, îndrăznind şi noi zicem că Adam şi mai înainte de mâncare avea această 
cunoştinţă. Căci dacă n-ar fi ştiut ce este bun şi ce este rău, ar fi fost cu adevărat 
necuvântător şi decât dobitoacele cele necuvântătoare ; şi stăpânul ar fi fost mai fără de 
minte decât slugile. 

Şi cum este cu cuviinţă ca oile şi caprele să ştie care iarbă le este folositoare şi care 
vătămătoare şi să aleagă ceea ce este curat şi folositor de ceea ce este vătămător, mai 
înainte de a gusta, din ele, oare cum omul să se lipsească de acest dar. De n-ar fi avut 
această cunoaştere, de nimic n-ar fi fost vrednic, că ar fi fost mai prejos şi decât toate 
creaturile. 

Ar fi fost mai bine să petreacă în întuneric şi să se lipsească de ochi, decât să nu ştie ce este 
bun şi ce este rău. Căci de vei lua această cunoştinţă din viaţa noastră, toată viaţa ai 
nimicit-o, umplând, toate de multă tulburare. Prin aceasta, aşadar, ne deosebim, de 
dobitoacele cele necuvântătoare şi suntem mai buni decât fiarele, pentru că deosebim 
răutatea de fapta bună şi pentru că cunoaştem ce este rău şi ce este bun. 

Iar dacă noi cei de acum ştim aceasta, şi nu numai noi, ci şi sciţii şi barbarii, cu mult mai 
mult ştia aceasta atunci omul 

acela (Adam) mai înainte de păcat. Oare să fi rămas lipsit de capul bunătăţilor? Cel ce a 
fost cinstit cu atâtea daruri, adică cu chipul lui Dumnezeu, cu asemănarea Sa şi cu celelalte 
binecuvântări? Binele şi răul nu-1 cunosc numai aceia care sunt lipsiţi de mintea cea 
firească. Adam era plin de multă înţelepciune şi cunoscător al ambelor stări. 
Cum că Adam era plin de înţelepciune duhovnicească, ascultă dovada. Şi a adus Dumnezeu 

la Adam toate fiarele să vadă ce nume le va pune; aşa că toate fiinţele vii să se numească 
precum le va numi Adam (Fac. 2, 19). 

Cugetă dar de câtă înţelepciune era plin Adam căci a pus nume la atâtea specii de animale, 
de târâtoare şi de păsări, şi toate potrivite cu fiecare. 

Căci şi Dumnezeu a primit acele nume si nu le-a mai schimbat, nici după ce a greşit el, 
pentru că zice Scriptura : „Şi tot sufletul viu, cum 1-a numit Adam, acesta este numele lui". 

Nu ştia oare acesta ce este bun şi ce este rău? Şi cum mai poate fi aceasta un subiect de 
dispută? 

Apoi a adus pe femeie la el, pe care văzând-o îndată a cunoscut pe părtaşa firii lui. Şi ce 
zice? „Iată acum os din oasele mele şi trup din trupul meu" (Fac. 2, 23). Fiindcă mai înainte 
cu puţin Dumnezeu adusese la el toate dobitoacele, acum Adam, vrând să arate că fiinţa 
aceasta nu este una din dobitoacele acelea a zis : „Iată os din oasele mele şi trup din trupul 
meu". 

Unii zic că cuvintele acestea nu arată numai aceasta înţelegere, ci şi felul creării, căci 
facerea femeii n-a mai fost în felul acestora. Şi pentru aceasta a zis : „Iată acum, pe care 
tâlcuindu-le mai în amănunt un alt tâlcuitor zicea : „Iată odată", adică numai acum s-a 
făcut femeia din bărbat, iar după aceea nu va mai fi aşa, ci din amândoi. 

Os din oasele mele şi trup din trupul meu". Căci luând Dumnezeu din toată frământătura o 
bucată, aşa a făcut femeia, ca întru toate să se împărtăşească cu bărbatul. Şi "aceasta se va 
chema femeie pentru că din bărbatul său s-a luat" (Fac. 2,23). 

Vezi că şi numele îl pune pentru ca să ne înveţe prin el împărtăşirea firii, iar felul creerii să 
fie pricină de dragoste permanentă şi de unire într-un gând. 

Apoi ce zice? „Pentru aceea va lăsa omul pe tatăl său şi pe mama sa şi se va lipi de femeia 
sa". Nu a zis simplu „se va uni, ci „se va lipi, arătând prin aceasta unirea cea strânsa, „Şi 
vor fi amândoi un trup". Deci cel ce ştie atâtea, spune-mi, nu ştia ce este bun şi ce este rău? 

Şi dacă nu ştia ce este bun şi ce este rău mai înainte de a mânca din pom, ci a primit 
cunoştinţa aceasta după mâncare, oare păcatul i s-a făcut învăţător de înţelepciune, iar 
şarpele nu mai este amăgitor, ci sfătuitor de cele de folos? Dar să nu fie! Nu sunt acestea 
aşa! Şi dacă nu ştia ce este bun şi ce este rău cum a primit porunca? Căci nimeni nu dă lege 
la cel ce nu ştie ce este călcarea de lege. 

Iar Dumnezeu a dat porunca, iar după ce a călcat-o 1-a pedepsit, pe care nici una din ele nu 
le-ar fi făcut, de nu i-ar fi dat omului de la început putere de a cunoaşte fapta bună şi 
răutatea. 

Iată că din toate cele spuse v-am dovedit ca Adam a cunoscut binele şi răul nu după 
mâncarea din pom, ci mai înainte de aceasta o ştia. Pe toate acestea să le ţinem minte, 

iubiţilor, că ducându-ne acasă, să punem îndoită masă şi bucatelor şi a acestor cuvinte. 
Bărbatul să spună cele ce s-a grăit iar femeia sa se înveţe ; sa asculte şi copiii şi nici slugile 
să nu se lipsească de ascultarea acestora. 

Fă Biserică casa ta căci eşti răspunzător şi de mântuirea ta şi a copiilor şi a slugilor. Şi 
precum nouă ni se va cere seama pentru voi aşa şi fiecăruia din voi i se va cere seama 
pentru femeie pentru copii şi pentru slugi. Şi de la acest fel de cuvântări vom avea vise 
dulci lipsite de năluciri rele, căci sufletul de obicei îşi imaginează în somn noaptea, ceea ce 
cugetă ziua. 

Şi dacă în fiecare zi ne vom aduce aminte de cele ce se grăiesc, nu vom avea trebuinţă de 
multa osteneală, căci voi veţi înţelege mai bine cuvântul, iar noi vom face mai cu osârdie 
învăţătura. 

Deci ca să primim şi mai mult folos şi noi şi voi, noi învăţând, iar voi ascultând, să puneţi 
împreună cu masa cea trupească şi pe cea duhovnicească. Pentru că ele vă vor fi vouă 
întărire şi podoabă, iar cele ale vieţii acesteia, Dumnezeu pe toate le va îndrepta, făcându-le 
lesnicioase. 

Căci zice „Căutaţi mai întâi împărăţia cerurilor ... şi toate acestea vi se vor adăuga vouă 
(Mt. 6, 33). 

Să o căutăm dar, iubiţilor, ca să dobândim şi bunătăţii cele de aici şi cele de dincolo cu 
darul şi cu iubirea de oameni a Domnului nostru Iisus Hristos, Căruia împreună cu Tatăl şi 
cu Duhul Sfânt i se cuvine slava în vecii vecilor. Amin. 

DE CE POMUL ACELA SE NUMEA POMUL CUNOŞTINŢEI 
BINELUI SI RÂULUI ? 

Din "Dascălul pocăinţei - Omilii si cuvântări" 
Editura Sf. Episcopii a Râmnicului Vâlcea 
Rm. Vâlcea - 1996 



CUVÂNT 

DE CE POMUL ACELA SE NUMEA POMUL 
CUNOŞTINŢEI BINELUI SI RÂULUI ? 

SI CE ÎNSEAMNĂ : "ASTĂZI VEI FI CU MINE ÎN RAI" 

Ieri am rugat mult dragostea voastră ca sa va aduceţi aminte de cele ce s-au grăit si seara sa 
puneţi îndoita masa, una a bucatelor si şi alta, lângă aceasta, a ospăţului din cuvinte. Dar oare aţi 
făcut aşa şi aţi pus masă îndoită? Ştiu că aţi făcut şi v-aţi împărtăşit nu numai din aceea, ci şi din 

aceasta. Căci nu suferiţi să vă sârguiţi pentru cele de jos şi să vă leneviţi despre partea cea mai 
bună. 

Pentru că mai bună este aceasta decât aceea. Pe aceea a alcătuit-o mâinile bucătarilor, iar pe 
aceasta limbile proorocilor; şi aceea se face din cele de pe pământ, iar aceasta din roadă Duhului. 
Bucatele acestei mese se strică, iar ale celeilalte sunt nestricăcioase. Acestea întreţin viaţa noastră 
de acum, iar acelea ne povăţuiesc la ceea ce va să fie. 

Şi că împreună cu masa aceea aţi pus şi pe aceasta o ştiu, nu întrebând pe un pânditor al vostru 
sau pe vreo slugă, nu pe vestitorul cel mai de încredere decât aceştia. Pe care? Pe afirmaţia 
voastră de ieri pentru cele ce s-au grăit; pe lauda cea pentru învăţătură. Fiindcă, zicând ieri ca 
fiecare să-şi facă din casa sa biserică, aţi aprobat strigând, arătând prin aceasta dragostea pentru 
cele ce s-au grăit. 

Iar cel ce ascultă cu dragoste şi cu dulceaţă cele ce se grăiesc este pregătit şi pentru împlinirea cu 
lucru a celor ce se grăiesc. Pentru aceasta şi astăzi m-am pregătit mai cu osârdie la învăţătură. 
Dar deşteptaţi-vă şi acum cu mintea, căci nu numai cel ce grăieşte trebuie să fie treaz cu mintea, 
ci şi cei ce aud trebuie să fie osârduitori si luători aminte; şi mult mai mult cei aud decât cel ce 
grăieşte. 

Noi avem osârdie să împărţi banii cei stăpâneşti, dar osteneala voastră este mai mare, că trebuie 
să-i primiţi şi cu multa grijă să-i păziţi. Iar după ascultare puneţi încuietori si zăvoare la uşile 
sufletului, pe gândurile cele înfricoşate, ca nişte păzitori. Căci furai este fără ruşine, priveghează 
totdeauna, năvăleşte neîncetat si de nu va reuşi, nu va înceta să încerce. 

Păzitorii să fie înfricoşaţi. Şi de vor vedea pe diavolul că vine si vrea să răpească ceva din cele 
puse la păstrare, să-1 alunge cu multă strigare. Şi de vor năvăli griji ale acestei vieţi, să le 
oprească. Iar dacă va face supărare uitarea cea firească, cugetarea să întărească pomenirea. Căci 
nu este mică primejdia a pierde banii stăpânului. Şi dacă cei ce primesc aceşti bani se pedepsesc 
de multe ori cu moarte, dacă îi vor risipi, oare cei ce au primit cuvintele acestea cu mult mai 
scumpe decât banii, ce pedeapsă nu vor suferi? Banii lumeşti cei ce îi primesc sunt datori numai 
cu paza lor, iar cu altceva nimic; câţi au primit tot atâţia trebuie să dea înapoi si mai mult altceva 
nimeni nu va cere de la ei. 

Insă faţă de cuvintele lui Dumnezeu suntem datori nu numai cu păzirea lor, ci si cu înmulţirea 
lor. Căci ni se porunceşte sa dăm înapoi nu numai pe cele ce le-am primit, ci îndoit mai mult. Şi 
dacă ar fi fost numai porunca să păziţi cele încredinţate si aşa lucrul avea trebuinţă de multă 
osârdie. Dar când Stăpânul nostru ne porunceşte să-nmulţim ceea ce am primit, socoteşte de câtă 
osteneală şi grijă avem trebuinţă noi. 

De aceea unul încredinţându-i-se cinci talanţi, a adus încă pe atâţia. Şi cei cinci talanţi erau darul 
iubirii de oameni a lui Dumnezeu, dar trebuie ca sluga să-şi arate osârdia sa. La fel şi cel căruia i 
se încredinţase doi talanţi a lucrat alţi doi, pentru aceasta sa învrednicit de aceiaşi cinste, de la 
Stăpânul său. Cel căruia i se încredinţase un talant, 1-a adus înapoi neîmpuţinat fără lipsă, dar 
pentru că nu a neguţătorit cu el înmulţindu-1 a luat pedeapsa cea mai de pe urmă. Şi pe bună 

dreptate. Căci zice Dumnezeu, dacă ar fi trebuit să-i dau numai pentru ca să-i păzească, fără ca 
să-i înmulţească, nu i-aş mai fî dat in mâinile slugilor. 

Dar vezi aici iubirea de oameni a lui Dumnezeu. Cel căruia i se încredinţase cinci talanţi a mai 
adus cinci; cel căruia i s-a încredinţat doi a adus alţi doi. Amândoi au primit aceiaşi răsplată. 

Căci precum a zis celui dintâi : „Bine slugă bună şi credincioasă, peste puţine ai fost credincios 
peste multe te voi pune" aşa şi celui de al doilea îi zice la fel : „Bine slugă bună si credincioasă, 
peste puţine ai fost credincios, peste multe te voi pune. Cele aduse nu sunt aceleaşi, dar plata este 
aceiaşi, căci şi pe al doilea 1-a învrednicit de aceiaşi cinste cu cel dintâi. 

Dar de ce aşa? Pentru că Dumnezeu n-a luat aminte la suma ce s-a adus, ci la puterea celor ce au 
lucrat şi au negustorit. Căci fiecare din aceştia a lucrat cele după puterea sa. Iar faptul ca unul a 
adus mai mult iar celălalt mai puţin, nici osârdia primului, nici trândăvia celui de al doilea a făcut 
aceasta, ci deosebirea lucrului încredinţat. Acela a luat cinci şi a adus alţi cinci ; acesta a luat doi, 
şi a adus alţi doi, dar cu nimic nu este mai prejos decât primul în privinţa osârdiei. Căci şi acesta 
şi acela au înmulţit îndoit talanţii ce li s-au încredinţat. 

Iar cel ce a luat numai unu, tot pe acela 1-a adus, pentru aceea s-a şi pedepsit. 

Deci aţi văzut câtă pedeapsă stă asupra celor ce nu negustoresc banii cei împărăteşti. De aceea 
să-i păzim, să-i negustorim şi să agonisim multă dobândă din ei. Sa nu zică cineva : sunt prost, 
sunt ucenic, nu am darul învăţăturii, sunt neînvăţat şi nevrednic. Dar cu toate că eşti prost, 
neînvăţat cu toate că ţi s-a încredinţat numai un talant lucrează ceea ce ţi s-a dat şi vei lua aceiaşi 
plată cu cel ce învaţă. 

Faptul că păstraţi cele ce s-au grăit cu multă luare aminte, sunt încredinţat foarte. Şi ca să nu 
cheltuim tot cuvântul despre aceasta să vă dăruiesc dragostei voastre şi cele ce urmează la ce s-a 
zis ieri, ca plată pentru cele păstrate. Căci celui ce i s-au încredinţat cele de mai înainte şi le-a 
păzit, poate să i se dea cu vrednicie si altele. 

Deci care era povestirea pe care v-am spus-o ieri? Cuvântul a fost despre pomul acela. Şi am 
arătat că omul ştia binele şi răul mai înainte de a mânca din pom şi era plin de multă 
înţelepciune, fiindcă a pus nume fiarelor, şi-a cunoscut femeia, căci a zis : „Iată acum os din 
oasele mele", a vorbit despre nuntă, despre facerea de copii, despre însoţire şi despre tată şi 
mamă, fiindcă a primit porunca. Deci nimeni nu dă poruncă şi lege pentru ceea ce se cuvine a 
face şi pentru ceea ce nu se cuvine a face decât celui ce nu ştie binele şi răul. 

Astăzi vom vorbi despre faptul că pomul acela s-a numit al cunoştinţei binelui şi răului, şi 
că omul n-a luat cunoştinţă de la el. Nu este lucru mic a învăţa şi a şti pentru ce pomul acela are 
această numire, deoarece şi diavolul a zis : „Ori în ce zi veţi mânca dintr-însul se vor deschide 
ochii voştri şi veţi fî ca nişte dumnezei, cunoscând binele şi răul (Fac. 3, 5). 

Cum dar, mă vei întreba, că nu a pus în pom cunoştinţa binelui şi a răului? Dar spune-mi cine a 
pus-o? Oare diavolul? Da, poate vei zice, atunci când a zis „veţi fi ca nişte dumnezei cunoscând 
binele şi răul". Dar îmi aduci mărturia vrăjmaşului şi pizmaşului? Şi ce dacă a zis acestea. Oare 

sau făcut dumnezei? Dar precum nu s-au făcut dumnezei, aşa n-au luat nici cunoştinţa binelui şi 
a răului. 

Căci mincinos este acela şi nu grăieşte nimic adevărat „şi întru adevăr n-a stătut" (In. 
8,44) . Deci să nu aducem mărturia vrăjmaşului, ci să vedem din lucruri pentru care pricină 
pomul se numeşte al cunoştinţei binelui si răului. 

Mai întâi, de credeţi că este cu cuviinţă, să cercetăm ce este binele şi răul. Ce este dar binele? 
Ascultarea. Şi râul? Neascultarea. Şi ca să nu ne rătăcim cercetând firea binelui şi a răului, să 
căutam acestea din Scripturi. Şi cum că binele şi răul este ceea ce am spus, ascultă ce zice 
Proorcoul : „Ce este bun? Sau ce cere Domnul de la tine (Miheia 6,8). Spune ce este bun? Să 
iubeşti pe Domnul Dumnezeul tău. Vezi că binele este ascultarea? Căci ea iese din dragoste. Şi 
iarăşi : „Două rele a făcut poporul Meu : M-au părăsit pe Mine, Izvorul vieţii şi şi-au săpat lor 
fântâni surpate, care nu vor putea ţine apă (Ierem. 2,13). Vezi ca răul este neascultarea şi 
părăsirea? Deci deocamdată să ţinem minte că binele este ascultarea, iar răul neascultarea, ca să 
putem înţelege şi celelalte. 

Dar pomul acesta se numeşte pomul cunoştinţei binelui şi răului pentru că porunca referitoare la 
încercarea ascultării şi neascultării la el s-a dat. Adam ştia şi mai înainte de poruncă că bun lucru 
este ascultarea şi rău, neascultarea, dar mai pe urmă a cunoscut mai bine prin cercare. Căci şi 
Cain ştia că uciderea de frate este o faptă rea şi mai înainte de uciderea fratelui său. 

Şi cum că ştia aceasta, ascultă ce zice : „Să ieşim la câmp (Fac. 4,8). Dar pentru care pricină îl 
tragi câmp, smulgând pe fratele tău din braţele cele părinteşti? Pentru ce îl duci în pustie? De ce 
îl lipseşti de purtarea de grija? Pentru ce îl depărtezi de vederea părinţilor? Dacă nu te temi de 
păcat, de ce îţi ascunzi îndrăzneala? 

Pentru ce şi după ce ai făcut uciderea, întrebat fiind, te necăjeşti şi minţi? Că întrebându-te 
Dumnezeu : „Unde este Abel, fratele tău?" ai zis : „Oare eu sunt păzitorul fratelui meu?". Din 
toate acestea arătat este că ştiind binele şi răul, totuşi l-ai lucrat. Deci precum acesta ştia binele şi 
mai înainte ce faptă rea este uciderea, dar a cunoscut şi mai bine după aceea când a primit 
pedeapsa, căci a auzit : „gemând şi tremurând vei fi pe pământ" (Fac. 4, 14); aşa şi tatăl lui avea 
cunoştinţa binelui şi a răului mai înainte de a mânca, deşi nu aşa clară ca după mâncarea din 
pom. 

Dar ce să zic? Pe cele rele toţi le ştim de mai înainte de a le lucra, dar le cunoaştem mai curat 
după ce le lucrăm! si mult mai lămurit când suntem pedepsiţi pentru ele. Căci şi Cain ştia cu 
adevărat de mai înainte ce rău este uciderea de frate, dar mai pe urmă a cunoscut şi mai curat 
prin pedeapsa. Şi noi ştim că bună este sănătatea şi grea boala şi mai înainte de cercare, dar 
cunoaştem mult mai bine deosebirea dintre ele când cădem în boală. 

In acest fel şi Adam ştia cu adevărat că binele este ascultarea şi răul neascultarea, dar mai 
pe urmă a cunoscut şi mai bine, când, gustând din pom, a fost scos afară din rai căzând din 
acea fericire. Şi fiindcă a căzut în pedeapsă, gustând din pom pedeapsa 1-a învăţat mai bine, prin 
faptă, cât este de rău a nu asculta de Dumnezeu şi cât este de bine a asculta de El. 

Şi din această pricină pomul se numeşte cunoştinţei binelui şi răului. Dar dacă nu firea pomului 
a dat cunoştinţa binelui şi a răului, ci pedeapsa dată pentru neascultare cu privire la gustarea din 
acesta i-a învăţa-ţi mai bine aceasta, pentru care motiv se numeşte pom al cunoştinţei binelui şi 
răului? 

Pentru că Scriptura are obicei ca atunci când se petrece ceva într-un loc şi în oarecare vreme, de 
la cele petrecute să se numească şi locurile şi vremurile acelea. Şi ca cele zise să se facă mai 
luminate vă voi aduce o dovadă. 

Iacov oarecând a săpat nişte puţuri. Pe aceste puţuri vecinii s-au ispitit să le strice; şi de aici 
s-a făcut o oarecare vrajbă. Atunci unul din puţuri s-a numit vrajbă. Nu pentru că 
puţul vrăjmăşuia, ci pentru că la el s-a făcut vrajba. Aşa şi pomul acela se numeşte al 
cunoştinţei binelui si răului, nu pentru că el avea cunoştinţă, ci pentru că la el s-a făcut arătarea 
cunoştinţei binelui şi a răului. 

Şi Avraam a săpat puţuri şi la vrăjmăşuit Abimelec (Fac 21, 32). Apoi s-au adunat, au potolit 
cearta şi făcând jurământ unul cu altul, au numit puţul acela puţul jurământului. Nu pentru că 
puţul ajurat, ci pentru că la puţul acela s-a făcut jurământul. Vezi că nu locurile pricinuiesc 
lucrurile, deşi îşi iau numirile de la lucruri. 

Şi ca să se facă mai luminate cele ce am zis, de nevoie este să aducem de faţă unele pilde. Iacov 
„a văzut tabăra lui Dumnezeu şi l-au întâmpinat pe el îngerii lui Dumnezeu ... şi a numit numele 
locului tabără" (Fac. 32, 1-2). Şi s-a numit locul acela tabără cu toate că nu era nici o tabără 
acolo, doar fiindcă a văzut-o. 

Vezi că de la lucrul cel ce s-a întâmplat in acel loc, a primit locul numele? Aşa şi pomul acela s-a 
numit al cunoştinţei binelui şi răului, nu pentru că el avea cunoştinţa binelui si răului, ci pentru 
că la el s-a făcut dovedirea cunoştinţei binelui şi răului şi ispitirea ascultării şi a neascultării. 

Şi iarăşi Iacov a văzut pe Dumnezeu precum este cu putinţă omului a-L vedea şi a numit locul 
acela „Faţa lui Dumnezeu". De ce? Pentru că a văzut pe Dumnezeu acolo (Fac. 35,14). Dar nu 
locul era „faţa lui Dumnezeu", ci de la fapta ce s-a întâmplat în locul acela s-a dat numirea. Vezi 
prin câte s-a dovedit că Scriptura are obicei să numească locurile de la lucrurile ce s-au întâmplat 
în ele? Şi acest lucru obişnuieşte să-1 facă şi la vremuri. 

Dar pentru ca să nu vă chinuiesc, haideţi să mutăm cuvântul nostru de la cele mâhnicioase la cele 
veselitoare. Căci s-a ostenit mintea voastră petrecând în înţelegerile cele subţiri. Pentru aceasta 
bine este a o odihni, ospătând-o cu înţelegeri mai uşoare şi mai veselitoare. 
Deci să ne întoarcem la lemnul Crucii cel mântuitor, căci acesta a încetat toate relele pe care le-a 
adus acela. Dar mai bine zis nu acela a adus relele, ci omul, pe care le-a nimicit mai pe urmă 
Hristos, aducând mult mai mari bunătăţi decât celepierdute. Pentru aceasta Pavel zice: „Unde s-a 
înmulţit Păcatul a prisosit darul" (Rom. 5, 20), adică mai mare este darul decât păcatul, căci 
iarăşi zice : „Dar nu este cu greşeală cum este cu harul" (Rom. 5,15). fiindcă Dumnezeu nu a 
dăruit numai cât a greşit omul; dobânda nu este la fel cu paguba ; câştigul nu este la fel cu 
stricarea de corabie, ci mai multe sunt cele bune dăruite în locul celor rele. Şi pe bună dreptate. 

Căci pe cele rele le-a adus robul, şi erau mai puţine, iar pe cele bune le-a dăruit Stăpânului şi prin 
urmare sunt mult mai multe. De aceea zice : „Dar nu este cu greşala precum este cu darul", după 
care arată deosebirea, zicând : "Căci judecata dintr-unul duce la osândire, iar harul din multe 
greşeli duce la îndreptare" (Rom. 5,16). Dar nu este lămurit ceea ce s-a zis, ci este nevoie să 
aducem explicarea. „Căci judecata", adică pedeapsa, osânda, moartea „dintru unul", adică dintr- 
un păcat. Pentru că un păcat a adus atâta rău. Iar darul nu a dezlegat numai acel păcat, ci şi alte 
multe, de aceea zice : „iar darul din multe greşeli duce la îndreptare". Pentru aceasta şi Ioan 
Botezătorul striga : „Iată Mielul lui Dumnezeu Care ridică păcatul lumii" (In. 1,29), nu Care 
ridică păcatul lui Adam. Ai văzut „că nu este cu greşeala precum este cu darul"? Căci mai multe 
bunătăţi ne-a adus Lemnul acesta, decât răutăţile cele aduse dintru început. 

Şi aceasta am zis ca să nu socoteşti că strămoşii cei dintâi ţi s-au făcut pricinuitori de rele. 
Diavolul a scos pe Adam afară din rai, dar Hristos a băgat în el pe tâlhar. Vezi deosebirea. Acela 
a scos afară pe om care n-avea păcat, ci numai o întinăciune a neascultării, dar Hristos bagă în 
rai pe tâlharul care purta nenumărate sarcini de păcate. 

Numai această minune a făcut, că a băgat pe tâlhar în rai, şi alta nu? Se poate spune şi alta mai 
mare. Nu numai ca a băgat un tâlhar în rai, ci 1-a băgat mai înainte de toţi şi de apostoli, ca 
nimeni din cei de pe urmă să nu se deznădăjduiască de mântuirea şi intrarea în rai, văzând pe cel 
plin de toate relele petrecând în curţile cele împărăteşti. 

Dar să vedem, oare n-a arătat cumva tâlharul osteneli isprăvi şi fapte ? Nu, ci cu un simplu 
cuvânt, cu credinţa numai, a sărit în rai mai înainte de apostoli. Să cunoşti deci că nu a putut 
arăta buna cunoştinţă a aceluia cât a atârnat iubirea de oameni a lui Dumnezeu, care a făcut toată 
isprava. Căci ce a zis tâlharul? Sau ce a făcut? Oare a postit? Oare a plâns? Sau s-a ostenit? Oare 
a arătat pocăinţă de multă vreme? Nicidecum. Ci pe Cruce fiind a dobândit mântuirea. Vezi 
grabă? De pe cruce la cer, de la osândă la mântuire. 

Dar care sunt cuvintele acelea care i-au adus atâtea bunătăţi şi ce putere au? „Pomeneşte-mă 
Doamne când vei veni întru împărăţia Ta" (Le. 23, 42). 

Vezi a cerut să ia bunătăţi, fără să arate vreo osârdie prin lucruri. Da, dar Cel ce ştia inima lui, nu 
a luat aminte la cuvinte, ci la aşezarea minţii lui. Căci cei ce s-au îndulcit de învăţături 
prooroceşti, cei ce au văzut semnele, cei ce au privit minunile, ziceau despre Hristos că are drac 
şi înşeală poporul (In. 7,20). 

Iar tâlharul, care n-a auzit de prooroci, care n-a văzut minuni, care L-a văzut pe Iisus pe Cruce n- 
a luat aminte la necinste, nici a căutat la lipsa de slavă, ci privind la dumnezeire, a zis : 
„Pomeneşte-mă Doamne când vei veni întru împărăţia Ta". 

Lucru nou şi vrednic de mirare este acesta. Vezi Cruce şi pomeneşti de împărăţie? Ce lucru 
vrednic de împărăţie ai văzut? Ci numai un Om răstignit, lovit cu palme, batjocorit, prihănit, 
scuipat, bătut cu toiege. Acestea sunt vrednice de împărăţie, spune-mi? Vezi că el nu cerceta cele 
de afară, ci privea cu ochii credinţei? 

De aceea nici Dumnezeu n-a căutat la cuvintele cele simple, ci precum acesta a privit la 
dumnezeire, aşa şi Dumnezeu a privit la inima tâlharului, şi zice: „Astăzi vei fi cu Mine în rai" 
(Le. 23,43). Luaţi aminte, căci de aici răsare o întrebare care nu este mică. 

Maniheii, câinii cei mulţi şi turbaţi care muşcă pe furiş arată chipul blândeţei, dar turbarea cea 
cumplită o au înăuntru şi cu pielea oii ascund lupul. Dar tu să nu cauţi la ceea ce se vede, ci 
cercetează fiara cea ascunsă înăuntru. Deci! aceştia luând textul acesta zic : Hristos a zis : 
„Amin, amin zic ţie, astăzi vei fi cu Mine în rai". Deci răsplătirea bunătăţilor s-a făcut acum şi de 
prisos mai este învierea. Şi dacă în ziua aceea tâlharul a primit cele bune, iar trupul lui n-a 
înviat incă până astăzi, nu va mai fi înviere a trupurilor. Oare aţi înţeles ceea ce s-a zis, sau este 
nevoie să repet a doua oară? „Amin, amin zic ţie „astăzi vei fi cu Mine în rai". Deci a intrat 
tâlharul în rai fără trup, zic ei deoarece nu putea altfel fiindcă trupul lui n-a fost îngropat, 
nici s-a risipit făcându-se praf ; şi nicăieri nu s-a zis că 1-a înviat pe el Hristos. 

Iar dacă a băgat înăuntru pe tâlhar şi a dobândit bunătăţile fără trup a arătat că nu mai este 
înviere a trupurilor. Căci de ar fi fost înviere a trupurilor nu ar fi zis atunci „astăzi vei fi cu Mine 
în rai", ci la sfârşit când se zice că este învierea trupurilor. Iar dacă acum a băgat pe tâlharul în 
rai şi trupul lui a rămas afară şi s-a stricat, dovedit lucru este că nu există înviere a trupurilor. Aşa 
zic aceia. 

Dar să primiţi acum şi cele de la noi, şi mai bine zis nu cele de la noi, ci cele din dumnezeiasca 
Scriptură, căci nu grăim cele ale noastre, ci cele ale Sfântului Duh. 

Ce zici? Trupul nu se împărtăşeşte de cununi? De osteneli s-a împărtăşit, iar de răsplată nu? Şi 
dacă la vremea luptei el a vărsat cele mai multe sudori, oare la vremea plătirilor numai sufletul să 
se încununeze? Nu auzi pe Pavel ce zice? 

Pentru că noi toţi trebuie să ne înfăţişăm înaintea judecăţii lui Hristos, ca să ia fiecare după cele 
ce a făcut prin trup ori bine, ori rău" (II Cor. 5,10). Sau : „Că se cade stricăciosului acesta să se 
îmbrace în nestricăciune şi muritorul acesta să se îmbrace în nemurire" (ICor. 15,53). Oare 
muritor? Sufletul sau trupul? Dovedit este că trupul, pentru că sufletul din fire este nemuritor, iar 
trupul muritor. Şi cu toate că ei taie multe din acestea, totuşi şi din cele ce au rămas vom arăta 
unitatea celor tăiate. 

A intrat tâlharul in rai, zic ei. Şi ce? Oare nu acestea sunt bunătăţile pe care Dumnezeu ni le-a 
făgăduit nouă? Auzi pe Pavel ce zice despre bunătăţile acelea: „Cele ce ochiul nu le-a văzut şi 
urechea nu le-a auzit şi la inima omului nu s-au suit". Iar raiul şi ochiul lui Adam le-a văzut şi 
urechea lui le-a auzit şi inima lui le-a primit, căci despre el vorbim de atâtea zile. 

Cum dar a primit tâlharul bunătăţile, când Dumnezeu nu s-a făgăduit să ne bage în rai, şi în cer 
şi n-a propovăduit despre împărăţia raiului, ci despre împărăţia cerurilor, ca zice : „De atunci a 
început Iisus să propovăduiască şi să spună: Pocăiţi-vă, căci s-a apropiat împărăţia cerurilor" 
(Mt. 4,17). 

Ai pierdut raiul, dar Dumnezeu ţi-a dat cerul, ca să-sş arate şi iubirea Sa de oameni şi să rănească 
şi pe diavolul, arătând că deşi va face nenumărate vrăjmăşii asupra neamului omenesc, cu nimic 
nu va spori, căci Dumnezeu ţi-a deschis cerul. Ai fost osândit la osteneală vremelnică, dar ai fost 

cinstit cu viaţă veşnică. A poruncit pământului să scoată mărăcini şi ciulini, dar sufletul ţi-a 
odrăslit roadă Duhului. Vezi că mai mare este câştigul ca paguba? Că mai multă este bogăţia, 
priveşte, Dumnezeu a zidit pe om din pământ şi din apă şi 1-a aşezat în rai, dar cel zidit nu s-a 
păzit bine, ci s-a răzvrătit. Nu-1 mai zideşte a doua oară din pământ şi din apă, ci din apă şi din 
duh şi nu-i mai făgăduieşte raiul, ci împărăţia cerurilor. Şi ascultă acum. 

Când Nicodim fruntaşul iudeilor nu pricepea naşterea cea de sus şi întreba cum este cu putinţă ca 
omul bătrân fiind să se nască a doua oară, atunci Hristos îi descoperă luminat chipul naşterii, 
zicând : „De nu se va naşte cineva din apă şi din Duh nu va putea să intre în împărăţia lui 
Dumnezeu" (In. 3,5). Deci dacă a făgăduit împărăţia cerurilor, iar pe tâlhar 1-a băgat numai în rai, 
dovedit este că nu i-a dat încă toate cele bune. 

Dar la aceste cuvinte ei zic altceva. Ei spun că Hristos spunând aici de rai, nu s-a referit la rai, ci 
la împărăţia cerurilor. Şi fiindcă vorbea către un tâlhar, care nu auzise nimic din dogmele cele 
înalte, nu ştia despre prooroci, nu a venit niciodată la locaşul Domnului, nu se împărtăşeşte de 
dumnezeiasca ascultare şi nici nu ştia despre împărăţia cerurilor, ci toată vremea vieţii sale o 
petrecuse în pustietăţi şi făcuse ucideri, de aceea îi spune : „Astăzi vei fi cu Mine rai" ; cu 
numele cel obişnuit de rai însemnând împărăţia cerurilor. Asta o primesc. Dar zici că a intrat în 
împărăţia cerurilor. Dar de unde este arătat? Din asta că a zis: „Astăzi vei fi cu mine în rai". Şi ca 
să vedem că înţelegerea aceasta este forţată, vom dovedi luminat. 

Hristos a zis : „Cel ce nu crede (în Fiul) a şi fost judecat" (In. 3,18). Cum a fost judecat? Din 
pricina păcatului, cu toate că încă n-a fost înviere, nici pedeapsă şi osândă. Şi iarăşi zice : „Cel ce 
crede în Cel ce M-a trimis ... s-a mutat din moarte la viaţă" (In. 5,24). N-a zis „se va muta", ci 
„s-a mutat". De ce: din pricina faptei bune. Deci precum acela a fost judecat, când încă nu a fost 
judecată şi celălalt s-a mutat, când încă nu a murit, vorbind despre acela din pricina păcatului, iar 
despre celălalt din pricina faptei bune, hotărând nişte lucrări ce nu s-au făcut, ca şi cum s-ar fi 
făcut ; aşa a vorbit şi către tâlhar. 

Şi doctorii când vor vedea pe vreun bolnav că nu mai are nădejde de viaţă zic, că este mort, cu 
toate că îl văd că mai suflă. Si precum acela a murit pentru doctori fiindcă nu mai are nădejde de 
vindecare, aşa şi tâlharul a intrat în cer, fiindcă nu mai putea să se întoarcă spre pierzare. 
La fel şi Adam a auzit : „Ori în ce zi veţi mânca din el cu moarte veţi muri" (Fac. 2,17). Dar oare 
a murit în aceiaşi zi ? Nicidecum. Ci a trăit nouă sute de ani şi mai mult după ziua aceea. Cum 
dar a zis Dumnezeu că în acea zi vor muri ? Cu hotărârea, iar nu cu trupul. Aşa şi tâlharul a intrat 
în cer. 

Dar asculta şi ce zice Pavel arătând că nimeni încă nu a luat răsplătirea bunătăţilor. Şi vorbind 
despre prooroci şi drepţi a zis : Toţi aceştia au murit întru credinţă, fără să primească 
făgăduinţele, ci văzându-le de departe şi iubindu-le cu dor. . . pentru că Dumnezeu rânduise 
pentru noi ceva mai bun, ca şi ei să nu ia fără noi desăvârşirea (Evr. 11,1.3,40). 

Păstraţi acestea şi vă aduceţi aminte de ele, învăţând pe cei ce nu le-au auzit. Şi să le cugetaţi 
fiecare din voi şi în târg şi la Biserică şi acasă, căci nimic nu este mai dulce decât vorbirea despre 
Dumnezeu. Şi ascultă ce zice despre aceasta Proorocul : „Cât sunt de dulci gâtlejului meu 
cuvintele Tale, mai mult decât mierea în gura mea" (Ps. 118,103). Deci hrana aceasta pune-o la 

masa cea de seară, ca să o umpli de dulceaţa cea duhovnicească. Nu vedeţi pe oamenii cei 
bogaţi cum la mesele lor aduc lăutari şi fac din casa lor teatru şi club? Tu fă casa ta cer. Şi 
o vei face nu schimbând pereţii, nici mutând temeliile, ci chemând la masa ta pe însuşi Stăpânul 
cerurilor. 

Şi nu se ruşinează Dumnezeu de o astfel de cină, căci acolo unde este învăţătura cea 
duhovnicească, este şi înfrânare şi cucernicie şi blândeţe. Unde bărbatul, femeia si copiii petrec 
uniţi în dragoste şi într-ungând, legaţi fiind cu legăturile faptei bune, acolo, în mijlocul lor, 
petrece si Hristos. Căci El nu caută tavan poleit, nici stâlpi pictaţi, nici marmure frumoase, ci 
podoabă a sufletului si frumuseţe a minţii si masă plină de dreptate şi de roade ale milosteniei. 

Şi de va vedea acest fel de masă degrabă vine şi se face părtaş ei, pentru că El este Cel ce a zis : 
„Flămând am fost şi m-aţi hrănit" (Mt. 25,35). Deci când vei vedea vreun sărac strigând tare 
şi vei da din cele puse înainte pe masa ta celui lipsit, prin slugă ai chemat la masa ta pe Stăpânul 
şi ai umplut-o toată de binecuvântări şi prin pârga aceea ai dat pricină să ţi se umple jitniţele tale 
de multe bunătăţi. 

Iar Dumnezeul păcii Cel ce dă pâine spre mâncare şi sămânţă semănătorului, să înmulţească 
sămânţa voastră ca să crească în voi toţi roadele dreptăţii şi să vă învredniciţi de împărăţia 
cerurilor. Pe care fie ca noi toţi sa o dobândim cu darul şi cu iubirea de oameni a Domnului 
nostru Iisus Hristos Căruia împreună cu Tatăl şi cu Duhul Sfânt se cuvine slava, acum şi pururea 
şi în vecii vecilor. Amin. 



DESPRE DRAGOSTEA CEA DESĂVÂRŞITA 

Din "Dascălul pocăinţei - Omilii si cuvântări" 
Editura Sf. Episcopii a Râmnicului Vâlcea 
Rm. Vâlcea - 1996 

CUVÂNT 

DESPRE DRAGOSTEA CEA DESĂVÂRŞITA 

DESPRE RĂSPLĂTIREA DUPĂ VREDNICIE 
A LUCRURILOR SI DESPRE UMILINŢA 

Toata fapta buna este rod al dragostei de aceea si lung este cuvântul despre ea. Hristos zice: 
„Intru aceasta vor cunoaşte toţi că sunteţi ucenicii Mei, dacă veţi avea dragoste între voi" (In. 13, 
35). Iar Pavel strigă: "Nimănui cu nimic nu fiţi datori, decât cu iubirea unuia faţă de altul" (Rom. 
13, 8). Şi nu simplu şi fără de rost a zis acestea, ci pentru că sunteţi datori unii 

altora. Şi precum trupului îi suntem datori cu hrana cea de toate zilele 

şi totdeauna i-o dăm, aşa şi cu iubirea ne invaţă să fim. Şi nu numai cu aceea suntem datori, 
ci mult mai mult, căci ea ne povăţuieşte la viaţa cea veşnică şi rămâne cu cei ce o au. Pentru 

că zice Pavel: „Şi acum rămân acestea trei : credinţa, nădejdea şi dragostea. Iar mai mare dintre 
acestea este dragostea" (I Cor. 13, 13). Să o învăţăm nu numai prin cuvinte ci şi prin fapte. Şi 
mai întâi prin felul zidirii noastre. Căci Dumnezeu creând pe om, din el a poruncit să se facă toţi, 
ca toţi să ne socotim una şi aşa să ne silim şi să petrecem în dragoste unii faţă de alţii. Apoi prin 
iconomia sa Dumnezeu a rânduit cu înţelepciune să se arate dragostea unuia către altul. Şi ascultă 
cum Dumnezeu umplând lumea de multe bunătăţi, a dat fiecăruia un loc osebit de cultivare de 
roade. Dar pentru nevoia hranei mergând unii la alţii şi dând cele de prisos ca să ia cele ce 
lipsesc, să iubim pe cei de o fire cu noi. 

Acest lucru s-a făcut şi la fiecare om in parte. Că nu s-a dat unui om să le ştie pe toate, ci unuia i 
s-a dat meşteşugul medicinei, altuia meşteşugul tâmplăriei, iar altuia altul, ca având trebuinţă 
unii de alţii, să ne iubim intre noi. La fel şi în cele duhovniceşti poate vedea oricine că se petrece, 
precum zice Pavel : „Că unuia i se dă prin Duhul Sfânt cuvânt de înţelepciune, iar altuia după 
acelaşi Duh, cuvântul cunoştinţei. Şi unuia i se dă în acelaşi Duh credinţa, iar altuia darul 
vindecărilor, în acelaşi Duh ; unuia faceri de minuni, iar altuia proorocie; unuia doosebirea 
duhurilor, iar altuia feluri de limbi şi altuia tălmăcirea limbilor" (I Cor. 12, 8-10). 

Dar nimic nu este mai înalt decât dragostea. Pentru aceasta Pavel a cinstit-o mai mult decât toate, 
zicând : „De aş grăi în limbile oamenilor şi ale îngerilor, iar dragoste nu am, făcutu-m-am aramă 
sunătoare şi chimval răsunător. Şi de aş avea darul proorociei şi toate tainele de le-aş cunoaşte. . . 
şi de aş avea atâta credinţă încât să mut şi munţii, iar dragoste nu am, nimic nu sunt" (I Cor. 13, 
1-2). şi nu s-a oprit aici, ci adeverează că şi moartea pentru dreapta credinţă nu are nici un folos 
de nu va fi şi dragostea cu ea. 

Şi nu în zadar a zis atâtea despre ea, ci ştia, ştia cu adevărat, ca un lucrător al poruncilor lui 
Dumnezeu, că de va fi ea tare înrădăcinată în om, va răsări din el rodul tuturor bunătăţilor. Căci 
aceea : « Să nu ucizi să nu preadesfrânezi ; să nu furi ; să nu fi mărturie mincinoasa" (leş. 20, 13- 
16) şi oricare alta poruncă, se cuprind în una : « Să iubeşti pe aproapele tău ca pe tine însuţi". Şi 
de ce să zicem cele mici şi să trecem cu vederea pe cele mari. 

Dragostea L-a pogorât pe Fiul lui Dumnezeu cel iubit printre noi, făcându-Se locuitor şi 
petrecător cu oamenii. Ca stricând înşelăciunea zeilor celor mulţi si vestind cunoştinţa de 
Dumnezeu cea adevărată, să înveţe pe oameni a se iubi între ei, precum mărturiseşte Ioan, zicând 
: « Căci Dumnezeu aşa a iubit lumea, încât pe Fiul Său Cel Unul-Născut L-a dat şi oricine crede 
în El să nu piară, ci să aibă viaţă veşnică. » (In. 3,16) 

Iar Pavel fiind aprins de aceasta a slobozit acel glas ceresc : „Cine ne va despărţi pe noi de 
dragostea lui Hristos? Necazul, sau strâmtorarea, sau prigoane, sau foametea, sau lipsa de 
îmbrăcăminte, sau primejdia, sau sabia?" Şi lăsând pe acestea ca pe nişte mici si simple a arătat 
pe cele mult mai mari docat acestea, zicând: "Căci sunt încredinţat că nici moartea, nici viaţa . . . 
nici cele de acum, nici cele ce vor fi . . ., nici înălţimea, nici adâncul şi nici o altă făptura nu va 
putea să ne despartă pe noi de dragostea lui Dumnezeu cea întru Hristos Iisus, Domnul nostru." 
(Rom. 8, 25, 38-39). De aici vedem ca nimic nu mai putea să despartă pe fericitul acela, care era 

aprins de dragoste, nici cerul, nici pământul, nici marea, nici împărăţia cerurilor, nici chinurile 
iadului, căci toate le trecea cu vederea pentru Hristos. Şi de vom cerceta şi pe ceilalţi sfinţi vom 
vedea că toţi au plăcut lui Dumnezeu prin dragoste. 

Dragoste îţi arată pe aproapele tău ca pe tine însuţi, te învaţă să te bucuri de bunătăţile lui ca de 
ale tale şi să suferi neajunsurile lui ca şi pe ale tale. Dragostea pe cei mulţi îi face un trup, iar 
sufletele lor le prefac în vase ale Sfântului Duh. 

Căci Duhul păcii odihneşte nu în cei despărţiţi unii de alţii, ci în cei uniţi cu sufletul. Dragostea 
face averile personale ale tuturor, precum se zice în Cartea Faptelor : "Iar inima şi sufletul 
mulţimii celor ce au crezut era una şi aici unul nu zicea că este al său ceva din averea sa, ci toate 
le erau de obşte" (4, 32) şi se da la fiecare după cum avea trebuinţă. 

Mulţimea celor ce se iubesc unii pe alţii şi se unesc într-un gând este ca un zid puternic întărit cu 
pietre bine potrivite şi care este nebiruit de năvălirile vrăjmaşului şi de bântuielile diavolului. Şi 
pe bună dreptate. Căci cei ce se oştesc asupra celor uniţi între ei, rămân nebiruiţi de 
meşteşugurile vrăjmaşilor şi ridică strălucitele semne de biruinţă ale dragostei. Şi precum 
strunele chitarei sunt multe, dar sunetul lor unindu-se scot un sunet foarte veselitor, aşa şi cei 
uniţi într-un gând scot glasul cel dulce al dragostei. 

De aceea şi Pavel ne sfătuieşte « să gândim la fel » şi « unul pe altul socotească-1 mai de cinste 
decât el însuşi" (Filip. 3, 16; 2, 3). Că nu pentru iubirea de cinste să se strice dragostea, ci lăsând 
cinstea unul altuia să petrecem în unirea gândului. Şi iarăşi zice : "Slujiţi unul altuia prin iubire" 
(Galat. 5,13). Căci toată Legea într-o poruncă se cuprinde : „Să iubeşti pe aproapele tău ca pe 
tine însuţi". 

Cel ce iubeşte nu voieşte să poruncească, ci să i se poruncească şi se bucură mai mult când i se 
porunceşte, decât când porunceşte. Cel ce iubeşte voieşte mai mult să dăruiască, decât să ia, că 
voieşte să aibă pe prieten dator decât să fie el dator. Cel ce iubeşte şi voieşte să dăruiască ceva 
celui iubit, nu voieşte să pară că dăruieşte, ci că celălalt începe facerea de bine. Poate unii nu 
înţeleg ceea ce am zis. De aceea o voi arăta prin pildă. 

Stăpânul cel iubitor de oameni voia ca pe Fiul Său să-L dăruiască pentru noi dar ca să nu se pară 
că-L dăruieşte, ca o datorie, a poruncit lui Avraam să dea pe fiul său, ca făcând şi El aceasta să 
fie nu ca şi cum ar dărui, ci ca şi cum ar fî dator. Ştiu că ceea ce am zis este de mirare pentru 
mulţi, dar pricina este că vorbesc despre ceva ceresc. 

Şi precum de aş grăi despre un oarecare pom ce creşte în India şi de care nimeni nu ar avea 
cunoştinţă, cu toate că vom grăi multe despre el, cuvântul nostru nu va putea să-1 descrie desluşit, 
tot aşa şi acum oricâte voi zice în zadar le voi grăi căci unii dintre voi nu pricep cele ce se 
grăiesc. 

Căci pomul acesta (dragostea) s-a sădit. Dar de vom voi putem să-1 sădim şi în noi, căci pentru 
aceasta am fost învăţaţi să zicem către Tatăl nostru cel din ceruri: « Facă-se voia Ta, precum în 
cer aşa şi pe pământ » (Mt. 6,10). 

Deci să nu socotim că este cu neputinţă să câştigăm un bun ca acesta. Este cu putinţă cu adevărat 
de vom voi să ne trezvim. Şi nu numai pe acesta să-1 isprăvim, ci şi pe toată fapta bună. Căci ne 
ocârmuim cu voinţa liberă şi de sineşi stăpănitoare şi noi hotărâm ca şi cele bune şi cele rele 
atârnă de voinţa noastră, iar nu de ursitori precum socotesc unii. 

Şi pentru aceasta Dumnezeu a făgăduit împărăţie şi a îngrozit cu osândă. Iar la cei legaţi nu ar fi 
făcut aşa, căci răsplătirea este pentru ceea ce se face de voie. Şi nu ar fi pus legi şi nu ar fi sfătuit 
de am fi fost noi ţinuţi de legăturile ursitoarei. Ci fiindcă suntem liberi şi stăpâni peste voinţa cea 
liberă a noastră, şi ne facem răi din lenevire şi buni din osârdie, pentru aceasta a dat aceste 
doctorii, îndreptându-ne şi învăţându-ne să filozofăm şi din frica osândei şi din nădejdea 
împărăţiei. 

Şi nu numai din acestea se arată că nu ursitoarea, nici norocul, nici mersul stelelor nu ocârmuiesc 
cele ale noastre, ci din cele ce facem zilnic. Şi dacă toate cele ce facem ar atârna de aceea, iar nu 
de voinţa cea liberă a noastră, de ce baţi sluga când fură? De ce tragi la judecată pe femeie când 
desfrânează? De ce te ruşinezi când faci cele necuviincioase? De ce nu suferi să fii ocărât? 

Căci de te va numi cineva desfrânat, preadesfrânat, sau beţiv, sau în alt fel, ocară numeşti insulta. 
Dar dacă nu păcătuieşti de voia ta, ceea ce ai făcut nu poate aduce ocară, căci este fără de vină. 

Iar dacă acum nu ierţi pe cei ce greşesc, te ruşinezi când faci cele rele şi te sileşti a le tăinui şi 
numeşti ocărâtori pe cei ce te insultă, prin toate acestea mărturiseşti că cele ale noastre nu sunt 
legate de necesitate, ci sunt cinstite cu lucrarea voinţei celei libere. Şi pe cei ţinuţi şi care 
lucrează fără voie îi iertăm. 

Căci dacă cineva, luptat de diavolul, ne va lovi, sau ne va rupe haina, nu numai că nu-1 pedepsim, 
ci ne este milă de el şi-1 iertăm. De ce? Pentru că nu voia cea liberă a aceluia a făcut acestea, ci 
sila diavolului. De aceea dacă şi toate celelalte păcate s-ar fi făcut legaţi fiind de ursitoare, s-ar fi 
iertat. 

Dar fiindcă ştim că ele nu se fac aşa, pentru aceasta nu iertăm, nici stăpânii pe slugi, nici bărbaţii 
pe femei, nici femeile pe bărbaţi, nici părinţii pe copii, nici dascălii pe ucenici, nici stăpânitorii 
pe supuşi, ci ne facem cercetători şi pedepsitori ai păcatelor ce s-au făcut. Şi mergem la 
judecători, îi supunem la bătăi, ii mustram şi toate le facem, ca să-i izbăvim pe ei de rele. Iar 
peste copii noştri punem pedagogi, ii trimitem la dascăli, îi înfricoşăm, îi batem şi multe alte 
ajutoare le aducem ca să se facă buni. 

Ce trebuinţă este dar de osteneli şi de sudori pentru a lucra fapta bună, dacă este ursit unuia să se 
facă bun? Căci şi dormind şi furând unul ca acesta va fi bun. Dar mai bine zis nu putem numi 
bun pe unul ca acesta care de nevoie se face în acest fel. Ce trebuinţă este de osteneli şi de sudori 
pentru a fugi de răutate dacă este ursit cuiva să se facă rău? Căci oricât se va osteni el tot rău va 
rămâne. Dar mai bine zis nu vom putea numi rău pe unul ca acesta care de nevoie este împins la 
rele. 

Şi precum cel îndrăcit oricât va ocărî, sau va bate — şi aduc iarăşi aceiaşi pildă — nu-1 numim 
ocărâtor, că nu socotim sudalma de la el, ci de la diavolul, aşa şi pe cel rău nu putem să-1 numim 

rău dacă va fi tras la răutate de ursitoare, precum nici pe cel bun nu-1 putem numi bun. Şi dacă 
toate faptele noastre vor fi lucrate fără voie liberă, atunci nu va fi nici o faptă bună, nici vreo 
răutate, nici meşteşuguri, nici legi şi nici altceva din unele ca acestea. 

Şi de ce arătăm atâta silinţă când ne îmbolnăvim de cheltuim bani, chemăm doctori, punem 
doctorii, nu mâncăm si ne înfrânăm pofta, dacă şi sănătatea si boala depind de ursitoare ? De 
prisos sunt cheltuielile de bani, de prisos este consultarea doctorilor, de prisos este luarea aminte 
cu dinadinsui la hrana bolnavilor. Dar acum dovedit este din acestea şi din toate celelalte ca toate 
acestea nu sunt de prisos, ci numai basmul cu ursitoarea. Căci toate cele ale noastre nu sunt 
predestinate, ci toate sunt cinstite cu libertatea voinţei noestre precum am zis. 

Deci ştiind acestea, iubiţilor, şi cele mai multe decât acestea — căci sunt şi alte multe de zis 
despre aceasta, dar celor pricepuţi sunt de ajuns acestea — să fugim de răutate şi să alegem fapta 
bună, ca să arătăm cu lucrurile că avem voinţă liberă. Şi să nu fim ruşinaţi în ziua descoperirii 
faptelor noastre, « pentru ca noi toţi trebuie să ne înfăţişăm îuaintea judecăţii lui Hristos, ca să ia 
fiecare după cele ce a făcut prin trup, ori bine, ori rău" (II Cor. 5,10) 

Să cugetăm la Divanul acela şi să socotim că este acum de faţă, iar Judecătorul şezând, toate se 
aduc de faţă şi se descoperă. Căci nu a zis simplu « a sta », ci, a ne « înfăţişa ». Oare nu vă 
ruşinaţi, nu vă cutremuraţi şi doriţi mai bine să muriţi de mai multe ori, decât să vi se arate vreo 
greşală ascunsă înaintea prietenilor cei cinstiţi? 

Cum vom fi noi atunci când păcatele noastre se vor arăta înaintea tuturor îngerilor şi a tuturor 
oamenilor şi vor rămâne pentru totdeauna înaintea ochilor noştri, aşa cum zice : wMustra-te-voi 
şi voi pune înaintea feţii tale păcatele tale" (Ps. 49,22). Iar dacă acum când nu avem păcatele în 
faţă, ci numai le pomenim cu mintea şi le rostim cu cuvântul, conştiinţa noastră atât ne 
chinuieşte, ce vom face când le vom vedea, când toată lumea va sta de faţă, când îngerii şi 
arhanghelii, când incepătoriile şi stăpâniile, vor sta cu frică, când trâmbiţele vor suna şi drepţii 
vor fi răpiţi de nori, iar păcătoşii vor plânge nemângâiaţi? 

Oare ce fel de frică vor cuprinde pe cei ce vor rămânea pe pământ, căci « unul se va lua şi altul 
se va lăsa şi una se va lua şi alta se va lăsa » (Mt. 24,40,41)? Cum va fi sufletul acelora care vor 
vedea că pe alţii îi duce cu cinste, iar pe ei, că sunt lăsaţi cu mare ruşine? Nu este cu putinţă, nu 
este cu putinţă, credeţi-mă, a arăta cu cuvântul ceea ce va fi. 

Aţi văzut vreodată pe cei ce sunt duşi la moarte? Cum socotiţi că este sufletul acelora? Ce 
altceva nu ar fi ales să pătimească, numai să se izbăvească de acea frică? Pe mulţi din cei ce au 
fost iertaţi de împărăteasca iubire de oameni - am auzit zicând : « atunci nu vedeam pe nimeni 
nici pe oamneni, căci sufletul nostru era tulburat şi înspăimântat ", 

Şi ce zic despre cei ce sunt duşi la moarte? Poporul care era aici de faţă, deşi nu cunoştea pe cei 
osândiţi, totuşi era slăbănogit cu sufletul de frică şi de groază. Căci de ai fi luat aminte la 
sufletele lor, pe nimeni n-ai fi aflat crud, pe nimeni lipsit de milă, pe nimeni doritor de a osândi. 
Şi dacă atunci când alţii se osândesc o astfel de stare avem, cu toate că nu avem nici o legătură 
cu ei, cum vom fi când noi înşine vom cădea în primejdie mult mai mare şi vom fi izgoniţi din 
bucuria cea negrăită şi vom fi trimişi în osânda cea veşnică? 

Căci chiar de n-ar fî fost gheena, totuşi izgonirea de la acea strălucire şi alungarea cu necinste, 
câtă scârbă n-ar aduce? Şi dacă acum când trece împăratul, mulţi din cei ce privesc, au mai multă 
silă din privirea aceea decât dulceaţa, căci cugetând la sărăcia lor se mâhnesc că nu sunt părtaşi 
la ceva din cele dimprejurul împăratului nici aproape de el, oare cum va fi atunci? 

Socotiţi oare că mică pedeapsă este să nu fi rânduit în ceata aceea, să te învredniceşti de slava 
cea negrăită, să fi aruncat undeva departe de mulţimea aceea şi de bunătăţile cele negrăite? Dar 
când este şi întuneric, şi scrâşnire a dinţilor, şi legături nedezlegate, şi vierme fără de moarte, şi 
foc nestins, şi necaz al sufletului, şi limbi arzând ca a bogatului, şi tânguire pe care nimeni n-o 
aude, şi suspin, şi scrâşnire a dinţilor din pricina durerilor pe care nimeni nu le ia în seamă, şi 
nădejde ca să mângâie cineva nu va fi, oare unde vom pune pe cei ce se află în starea aeeasta? Ce 
poate fî mai ticălos decât sufletele acelea? Sau ce poate fi mai jalnic? 

Şi dacă intrând noi in vreo temniţă şi văzând pe unii murdari alţii ferecaţi cu lanţuri de fier, iar pe 
alţii închişi în întuneric, ne înfiorăm, ne cutremurăm şi facem totul ca sa nu cădem în acest fel de 
nevoie si necaz, oare cum vom fî când vom fi traşi în chinurile gheenei ? Si ce vom face? Căci 
legaturile acelea nu sunt de fier, ci de foc, care nu se stinge mciodată, iar cei ce ne chinuiesc nu 
sunt ca noi, pe care să-i putem îmblânzi, ci sunt diavoli infricoşaţi si nemilostivi la care nu este 
cu putinţă nici a privi, fiindcă se mânie tare pentru că am ocărât pe Stăpânul. 

Şi acolo nu este ca aici, când unii aduc bani, alţii haine, iar alţii cuvinte mângâietoare, ci toate 
sunt fără de iertare. Şi chiar Noe, Iov sau Daniil de vor vedea chinuindu-se ai lor, nu vor îndrăzni 
să se apropie şi să ceară mână de ajutor (Iez. 14,14,16). Căci milostivirea cea din fire se va 
ridica, fiindcă vor fî părinţi drepţi şi copii păcătoşi şi copii buni din părinţi răi căci răutatea nu 
este moştenire firească, ci lucrare a voinţii libere. 

Şi pentru ca să aibă veselia deplină şi să nu fie micşorată de milostivirea către cei de o fire, celor 
care se îndulcesc de acele bunătăţi li se va lua milostivirea. Iar dacă acum unii din părinţi îşi 
dezmoştenesc fiii pentru că sunt răi, cu mult mai mult se va face acest lucru la Judecată. 

Deci cel ce nu va face vreun bine să nu nădăjduiască cele bune, cu toate că va avea nenumăraţi 
strămoşi drepţi, ci fiecare va lua după cum a făcut prin trup, ori bine, ori rău (2 Cor. 5, 10), Să 
luăm aminte, rogu-vă, şi să ne înţelepţim. De eşti aprins de focul poftei cei rele, cugetă la focul 
gheenei şi va pieri stingându-se. 

De eşti îmboldit să grăieşti ceva cu necuviinţă, cugetă la scrâşnirea dinţilor, şi frica aceasta îţi va 
fi ca un frâu. De voieşti să furi, ascultă pe Judecătorul ce zice: Legaţi-1 de picioare şi de mâini şi 
aruncaţi-1 în întunericul cel mai dinafară" (Mt. 12,13) şi vei lepăda această poftă. De eşti crud şi 
nemilostiv adu-ţi aminte de fecioarele acelea care au rămas afară de cămară pentru că li s-au stins 
candelele lor din lipsă de untdelemn, şi degrab te vei face iubitor de oameni. 

De pofteşti să te îmbeţi şi să te desfătezi, ascultă ce zice bogatul: "Trimite pe Lazăr să-şi ude 
vârful degetului în apă şi să-mi răcorească limba, căci mă chinuiesc în această văpaie" (Le. 16, 
24) Şi văzând că n-a dobândit cererea degrab te vei depărta de patimă. Şi pe toate celelalte le vei 
îndrepta în acest fel, căci Dumnezeu nu a poruncit nimic greu. 

Dar din ce pricină ţi se par grele poruncile? Din lenevirea noastră. Căci precum de ne vom sârgui 
şi cele grele ni se vor părea uşoare şi lesnicioase, tot aşa de ne vom lenevi şi cele lesne de purtat 
ni se vor părea grele. Şi cugetând la toate acestea, să nu fericim pe cei ce se desfătează ci să ne 
gândim la sfârşitul lor, căci aici adaugă carne şi putoare, iar acolo vierme şi foc; să nu fericim pe 
cei ce fură, ci să cugetăm la sfârşitul lor, căci aici au griji şi osteneli, iar acolo legături 
nedezlegate şi întunericul cel mai dinafară ; să nu fericim pe cei ce poftesc slavă, ci să ne gândim 
la sfârşitul lor, căci aici au multă amăgire, iar acolo ardere veşnică. 

Şi dacă în acest fel vom vorbi cu noi înşine şi acestea şi cele asemenea acestora de vom pune 
împotriva poftelor celor rele vom scăpa degrab de răutate şi vom isprăvi fapta bună, vom stinge 
pofta pentru cele de aici şi o vom aprinde pe cea pentru cele viitoare. Căci ce merit au cele de 
acum, sau ce au de dorit şi de mirare, ca să ne cheltuim toată osârdia pentru ele? Oare nu vedem 
că toate lucrurile au cursul lor firesc; precum după zi vine noapte, după noapte ziua, după vară 
iarna şi după iarnă, vara? 

Să aprindem acum dorinţa pentru bunătăţile ce vor să fie, căci mare slavă s-a pregătit drepţilor pe 
care nu este cu putinţă a o arăta cu cuvântul, fiindcă trupurile după înviere vor fi nestricăcioase, 
slăvite şi vor împăraţi împreună cu Hristos. Lucrul acesta îl vom cunoaşte cât este de mare din 
acestea de aici. 

Dar mai bine zis în toată măreţia lui de nicăieri nu-1 vom putea cunoaşte. Ci povăţuindu-ne de 
bunătăţile noastre cele de aici, mă voi sili, cât îmi va sta în putinţă, să dovedesc ceea ce am zis, 
ca să primim o oarecare înţelegere. Spune-mi, dacă cineva s-ar fi făgăduit ţie, om bătrân şi sărac, 
să te facă deodată tânăr în floarea vârstei şi frumos mai mult decât toţi şi să-ţi dea împărăţia 
întregului pământ timp de o mie de ani, împărăţie care să aibă pace adâncă, ce n-ai fi pătimit, ce 
n-ai fi făcut şi ce n-ai fi dat pentru aceasta? 

Iată dar că Hristos îţi făgăduieşte nu numai atât, ci cu mult mai mult decât acestea. Căci 
deosebirea între stricăciune şi nestricăciune nu este ca cea între bătrâneţe şi tinereţe; deosebirea 
între slava cea de acum şi între ceea ce va să fie nu este ca cea între sărăcie şi împărăţie, ci 
precum este deosebirea între vis şi adevăr. Dar cu toate acestea n-am zis nimic, căci nu este 
vreun cuvânt vrednic care să arate mărimea deosebirii între cele de acum şi cele ce vor să fie. 

Vorbind despre vreme, nu va fi cu putinţă câtuşi de puţin să se înţeleagă deosebirea. Căci cum va 
putea cineva să asemene timpul de acum cu cel viitor care nu va avea sfârşit? Vorbind despre 
pace, atât de mare este deosebirea dintre cea de aici şi cea de acolo, ca deosebirea între pace şi 
război. Iar vorbind despre nestricăciune şi stricăciune, deosebirea este ca dintre un bulgăre de 
pământ şi un mărgăritar curat. Şi oricâte va zice cineva nu va putea să arate deosebirea. Şi de voi 
asemăna frumuseţea trupurilor de acum cu raza de lumină, sau cu fulgerul cel prealuminos, nimic 
nu este faţă de strălucirea aceea. Deci pentru aceasta câţi bani şi câte lucruri nu se cuvine a da? 
Dar mai bine zic câte osteneli? 

Dacă ai fi dus acum în palatele împărăteşti şi ai fi vorbit cu împăratul, fiind toţi de faţă şi te-ar fi 
făcut părtaş la masă şi la petrecere, ai fi zis că eşti cel mai fericit decât toţi. Dar când trebuie să te 
sui în cer, să stai lângă împăratul tuturor, să străluceşti ca îngerii şi să te îndulceşti de slava cea 

neapropiată, te îndoieşti când trebuie să dai bani pentru săraci, deoarece ai trebuinţă să te 
desfătezi, să te veseleşti şi să-ţi pui aripi de bucurie, chiar de ar fi trebuinţă să-ţi dai şi viaţa. 

Şi ca să iei vreo dregătorie, care-ţi dă prilej de furtişaguri — căci eu nu numesc câştig o 
dregătorie ca aceasta — cheltuieşti toate cele ce le ai şi te împrumuţi şi de la alţii, şi de va fi 
trebuinţă nu pregeţi a-ţi pune zălog şi femeia şi copiii. Iar fiind pusă înainte împărăţia cerurilor, 
dregătorie care nu este asemenea ca cele de pe pământ, stai la îndoială şi te scumpeşti la bani. Şi 
nu vrei să înţelegi că dacă cerul pe care-1 vedem este atât de frumos si veselitor, cele de deasupra 
lui vor fi cu mult mai mult. 

Dar pentru că nu este cu putinţă să le vezi pe acelea cu ochii trupeşti suie-te cu gândul la ele şi 
priveşte la mulţimile îngerilor, la cetele arhanghelilor, la lumina cea neapropiată si la toate 
puterile cele cereşti. Şi pogorându-te de acolo cugetă la cele ce se petrec împrejurul împăratului 
pământesc, adică la oamenii cei îmbrăcaţi în haine de fir, la perechile de asini albi împodobiţi cu 
aur, la caretele cele înfrumuseţate cu ciucuri ce se mişcă, clătinându-se, la figurile cele închipuite 
pe hainele de mătase, la scuturile cele ce au pe ele ochi de aur şi la caii cei împodobiţi cu fir şi cu 
frâie de aur; la care nu vom mai privi când apare împăratul, căci podoaba aceluia, hainele cele de 
mătase, coroana, hlamida cea împărătească, încălţămintele şi tronul ne vor atrage privirea numai 
la el. 

Deci înscriind pe toate acestea în mintea ta, de la ele mută-ţi gândul la cele de sus şi cugetă la 
ziua cea înfricoşată când va veni Hristos. Căci atunci nu vei vedea perechi de asini, nici carele 
poleite, nici figurile cele închipuite pe haine, nici scuturi, ci pe Cer ce pricinuieşte mult cutremur 
şi înspăimântare chiar pentru puterile cereşti, căci „puterile cerurilor se vor clătina" (Mt. 24,29). 

Atunci se va deschide cerul şi se va pogorâ Cel Unul-Născut, Fiul lui Dumnezeu, înconjurat nu 
de douăzeci, sau de o sută, ci de mii şi milioane de îngeri şi arhangheli. Şi toate vor fi pline de 
frică şi de cutremur; pământul se va deschide şi vor ieşi toţi oamenii de la Adam până în ziua 
aceea. Când se va arăta Hristos în acea slavă, soarele şi luna nu vor mai lumina, căci vor fi 
umbriţi de strălucirea aceea. 

Dar vai de nesimţirea noastră! Că având a câştiga atâtea bunătăţi, încă ne pierdem timpul la cele 
de aici şi nu înţelegem vicleşugul diavolului, care prin cele mici ne lipseşte de cele mari. Şi ne 
înşeală cu lutul, ca să ne răpească cerul, ne arată umbra, ca să alunge adevărul, iar în visuri ne 
îmbogăţeşte — căci astfel este bogăţia cea de acum — ca venind ziua să ne arate mai săraci decât 
toţi. 

Cunoscându-le pe acestea, iubiţilor să fugim de vicleşugul aceluia, să fugim de osânda cea 
pregătită aceluia, ca să nu zică şi către noi Judecătorul : „Duceţi-vă de la Mine, blestemaţilor, în 
focul cel veşnic, care este pregătit diavolului şi îngerilor lui"(Mt. 25,41). 

Dar poate vei zice: Dumnezeu este iubitor de oameni şi nu va face aceasta. Oare s-au scris în 
zadar? Nu, ci numai spre înfricoşarea noastră, ca să ne înţelepţim. Spune-mi, dacă nu ne vom 
înţelepţi, ci vom rămânea răi, oare nu ne va pedepsi? Oare nici celor buni nu le va răsplăti? Ba 
da, vei zice. Căci acest lucru este cuviincios lui a face bine si chiar celor nevrednici. De aceea 

cele cu privire la răsplătire sunt adevărate şi negreşit se vor împlini, iar cele cu privire la osândă 
nicidecum. 

O, viclenia cea mare a diavolului! O, înşelătoarea lui iubire de oameni! Căci al lui este gândul 
acesta care dăruieşte cu vicleşug dar nefolositor si aducător de lenevie. Fiindcă ştie că frica de 
osândă strânge sufletul nostru ca un frâu şi-1 opreşte de la răutăţi, lucrează totul ca s-o smulgă din 
rădăcină, ca fără de frică să ne aruncăm în prăpastie. Dar cum îl vom birui ? 

Şi zic aceia că toate cele ce le zice Scriptura despre osândă, s-au scris numai pentru îngrozire. 
Dar să zicem că au dreptate cu privire la cele ce vor fi, cu toate că păgânesc este gândul acesta. 
Dar pentru cele ce s-au făcut şi s-au petrecut nu mai pot zice asta. Să-i întrebăm : Aţi auzit despre 
potop şi despre acea pierzare a întregii făpturi? Oare şi aceea s-a zis pentru îngrozire? Oare nu s- 
a petrecut cu lucrul? Oare nu mărturisesc despre aceasta munţii Armeniei în care s-a oprit 
corabia? Oare nu se păstrează până acum acolo rămăşiţele ei spre mărturie? 

Dar acestea şi atunci le ziceau mulţi, căci văzând timp de o suta de ani cioplindu-se şi încheindu- 
se lemnele pentru corabie, iar pe Dreptul că propovăduia, nimeni nu credea. Şi fiindcă n-au 
crezut îngrozirea cea prin cuvinte, au suferit fără de veste pedeapsa prin lucru. Şi oare Cel ce a 
adus asupra acelora acest fel de pedeapsă, oare nu cu mult mai mult ne va pedepsi şi pe noi? Căci 
răutăţile cele de acum nu sunt mai prejos de cele ce se făceau atunci. Căci atunci se făceau 
amestecări fără de lege, fiindcă au intrat fiii lui Dumnezeu la fetele oamenilor (Fac. 6, 2), dar nici 
acum nu este vreun fel de păcat care să nu fie lucrat. 

Dacă vreţi să mutăm cuvântul şi la altfel de pedepse, ca din cele ce s-au petrecut să fie 
încredinţate şi cele ce vor fi. A mers cineva din voi în Palestina? Eu cred că da. Atunci voi 
singuri mărturisiţi adevărul celor ce voi grăi. Mai sus de Ascalon şi de Gaza, la capătul răului 
Iordan era un ţinut mare şi roditor, care se întrecea cu raiul lui Dumnezeu, căci zice Scriptura : 
„Şi ridicându-şi Lot ochii a văzut toată împrejmuirea Iordanului, că toată era adăpată, ca raiul lui 
Dumnezeu" (Fac. 13, 11). 

Dar acum acel loc este mai pustiu decât toate pustietăţile, cu toate că are pomi cu roade, dar 
rodul lor aduce aminte de urgia lui Dumnezeu. Căci stau rodiile cu înfăţişarea lor exterioară 
strălucită, dând bune nădejdi celor ce nu ştiu, dar când sunt luate în mâini şi se frâng, nu au 
altceva înăuntru decât numai praf şi cenuşă. La fel şi pământul, la fel sunt si pietrele, la fel este şi 
chiar aerul. Toate sunt arse, toate sunt prefăcute în cenuşă, aducând aminte de urgia ceea ce a fost 
şi mai înainte vestind osânda ce va să fie. 

Oare şi acestea sunt numai cuvinte pentru înfricoşare? Oare acestea sunt numai cuvinte goale? 
Cel ce nu crede în gheenă, să privească Sodoma şi Gomora şi să vadă pedeapsa cea dată de 
demult şi care şi până astăzi stă ca mărturie. Despre care şi Sfânta Scriptură zice când laudă 
înţelepciunea : „Aceasta pe cel drept, care a fugit când au murit cei necredincioşi, 1-a izbăvit din 
focul care s-a pogorât peste cele cinci cetăţi" (înţ. lui Solomon 10, 6). Şi ca mărturie, că pedepsit 
pe cei de atunci, este pământul cel pustiu care fumegă şi pomii lui care odrâslesc roade fără de 
folos. 

Dar de nevoie este să spunem şi pricina pentru care au pătimit unele ca acestea. Una a fost 
greşala lor, dar cumplită şi blestemată. Una numai. Căci se turbau asupra copiilor şi pentru 
aceasta au fost arşi cu foc. Iar acum mai multe ca acestea se fac si chiar mai cumplite, dar nu va 
mai pogorâ un astfel de foc. 

Pentru care pricină? Pentru că este pregătit un alt foc care nu se stinge niciodată. Căci Cel ce 
pentru un păcat a adus atâta urgie, neprimind nici rugămintea lui Avraam, nici cucerindu-se de 
dreptul Lot, cum ne va cruţa pe noi, când se fac acum atâtea rele ? Nu ne va cruţa, nu! 

Dar să nu ne oprim aici, ci haideţi să aducem de faţă pe alţii care au fost pedepsiţi, ca prin mai 
multe dovezi să se încredinţeze cele ce se vorbesc. Aţi auzit toţi de Faraon, împăratul egiptenilor, 
şi ştiţi şi pedeapsa care a primit-o, că s-a înnecat în Marea Roşie cu căruţele, cu caii şi cu toată 
oastea. Dar ca să aflaţi şi de pedepsele iudeilor, ascultă pe Pavel ce zice : „Nici să desfrânăm, 
precum unii dintre ei au desfrânat şi au căzut într-o zi douăzeci şi trei de mii. Nici să cârtiţi, 
precum şi unii dintre ei au cârtit şi s-au pierdut de pierzătorul. Nici să ispitim pe Hristos, precum 
şi unii din ei au ispitit si de şerpi au pierit" (I Cor. 10, 8-10). Iar dacă şi aceia au pătimit unele ca 
acestea pentru cele ce au păcătuit, ce vom pătimi noi? 

Iar acum fiindcă nu pătimim nici un rău, mai mult trebuie să ne fie frică, căci Dumnezeu ne 
îngăduie nu ca să nu ne pedepsească, ci ca să luăm una mai rea, dacă nu ne vom schimba. Aceia 
nu ştiau despre gheena si pentru aceasta au fost pedepsiţi aici, iar noi de vom păcătui si nu vom 
pătimi nimic de întristare în viaţa aceasta, le vom pătimi pe toate în viaţa ce va să fie. Căci cum 
este pasibil ca aceia care erau prunci cu înţelegerea si neînvăţaţi să pătimească unele ca acestea, 
iar noi care am dobândit învăţături desăvârşite şi greşim mai mult decât aceia, să scăpăm de 
pedeapsă? 

Voiţi să auziţi şi celelalte necazuri ale iudeilor, pe care le-au suferit în Palestina de la babiloneni, 
asirieni şi macedoneni? Foametea, ciuma, războaiele, robiile pe care le-au pătimit în vremea lui 
Tit şi Vespanian? Citiţi cartea lui losif (Flaviu), în care a scris despre robia Ierusalimului şi veţi 
cunoaşte suferinţa cea amară şi jalnică a lor. Şi după atâtea rele, i-a cuprins atâta foamete, încât 
îşi mâncau curelele, încălţămintele şi altele mai neplăcute decăt acestea, „căci nevoia pe toate le- 
a supus sub dinţi" precum zice mai sus numitul scriitor. Şi nu s-au oprit aici, ci au gustat şi, din, 
fiii lor. 

Cum dar aceia să ia astfel de pedepse, iar noi care facem mai rău decât ei, să scăpăm? Aceia au 
fost pedepsiţi atunci, dar noi pentru ce nu suntem pedepsiţi acum? Dovedit este şi unui orb, că ni 
s-a pregătit pedeapsă în viata cea va să fie, precum am zis de multe ori. 

Pe lângă toate acestea trebuie să cugetăm şi la cele ce se petrec acum în viaţa aceasta, şi nu vom 
mai fi necredincioşi cu privire la gheena. Dacă Dumnezeu este drept, şi nu caută la faţă, precum 
este cu adevărat, pentru, ce, pricină unii sunt pedepsiţi aici pentru ucideri, iar alţii nu? Unii dintre 
preadesfrânaţi sunt chinuiţi, iar alţii petrec fără pedeapsă? Câţi furi de morminte au scăpat de 
pedeapsă? Câţi tâlhari? Căţi lacomi? Câţi răpitori? Şi dacă nu va fi gheena, unde vor suferi 
aceştia pedeapsă? 

Oare am înduplecat pe cei ce grăiesc împotrivă că cele despre gheena nu sunt basme? Şi cum că 
sunt adevărate cele zise despre răsplătirea ce va să fie, nu numai noi am filosofat că în iad se 
pedepsesc cei răi, ci şi poeţii, filosofii şi istoricii. 

Şi cu toate că nu au putut spune despre cele ce vor fi aşa cum sunt, căci s-au pornit să filosofeze 
despre ele din cele auzite în treacăt de la noi, dar totuşi şi-au făcut o oarecare închipuire a 
Judecăţii ce va să fie. Căci vorbesc despre râuri de foc numite Kochitus si Pirifleghethondas, 
despre apa rece din izvorul Stix, despre tartarul cel întunecos şi rece de sub pământ, xare este 
atât de departe de pământ, precum este pământul de cer şi despre multe alte feluri de pedepse. 
Apoi spun despre câmpul Plisiu, adică minunat, despre insulele fericiţilor, despre livezile cele 
înflorite, despre mireasma cea multă, despre adierea cea subţire, despre cetele care petrec acolo 
şi care sunt îmbrăcate cu îmbrăcăminte albă şi cântă oarecare cântări. Şi în scurt, ei zic că şi celor 
buni şi celor răi le este pregătită răsplătire după ieşirea din viaţa aceasta. 

Deci să nu fim necredincioşi cu privire la gheena, ca să nu cădem în ea. Căci cel ce este 
necredincios se face leneş, iar cel ce este leneş negreşit în ea se va duce. Ci să credem fără 
îndoială în ea şi să vorbim despre ea adeseori şi nu vom păcătui degrab. Căci pomenirea unor 
astfel de cuvinte, ca o doctorie amară, va putea să spele toată răutatea, de va sta totdeauna în 
sufletul nostru. 

Deci să întrebuinţăm aceasta doctorie, ca, bine curăţindu-ne, să ne învrednicim a vedea pe 
Dumnezeu, precum este cu putinţă oamenilor a-L vedea, şi să dobândim bunătăţile ce vor să fie 
cu darul şi cu iubirea de oameni a Domnului nostru Iisus Hristos, Căruia se cuvine în vecii 
vecilor. Amin. 



CEL CU FAPTE BUNE NU TREBUIE SA SE ÎNCREADĂ 

Din "Dascălul pocăinţei - Omilii si cuvântări" 
Editura Sf. Episcopii a Râmnicului Vâlcea 
Rm. Vâlcea - 1996 



CUVÂNT 

LA A DOUA CARTE PARALIPOMENE UNDE ZICE : 

"S-A ÎNĂLŢAT INIMA LUI OZIA" (26, 16). 

SI DESPRE SMERITA CUGETARE, SI CUM CA 

CEL CU FAPTE BUNE NU TREBUIE SA SE ÎNCREADĂ. 

SI CE RAU ESTE MÂNDRIA. 

Bine este cuvântat Dumnezeu ca si în vremea noastră a răsărit mucenici, căci ne-am învrednicit 
si noi sa vedem oameni taindu-se pentru Hristos, oameni vărsând sânge sfânt care adapă toata 

Biserica; sânge înfricoşat dracilor, poftit de îngeri, iar noua de mântuire. Ne-am 
învrednicit de am văzut oameni luptându-se pentru dreapta credinţa, biruind si 
încununându-se. Si nu numai ca ne-am învrednicit sa-i vedem, ci sa si primim trupurile 
nevoitorilor, având si acum la noi pe cei încununaţi. 

Dar cuvântul despre mucenici îl vom lasă acum râvnitorului mucenicilor, adică la Dascălul cel 
de obşte. Iar noi vom vorbi acum cele despre Ozia, plătind o datorie veche si dezlegând 
chinurile cele vechi ale dorinţei de ascultare. Căci fiecare din voi este cuprins de chinuri ca sa 
audă acea istorie. Si am îndelungat aceasta chinuire a voastră, nu dorind sa va înmulţim durerea, 
ci sârguindu-ne sa va creştem osârdia, ca ospăţul nostru sa vi se para dulce. 

Cei bogaţi primind oaspeţi satui, numai cu multa cheltuiala vor putea sa le zadareasca pofta 
pentru bucatele cele pregătite. Iar masa săracilor nimic altceva nu o face sa para strălucita, fara 
numai ca cei ce vin sa se împărtăşească din ea sa fie flămânzi. 

Cine este Ozia, al căruia strănepot este, al cărui împărat, câta vreme a împăraţii, ce lucru lăudat a 
isprăvit, ce a greşit si cum si-a sfârşit viata ? Pe toate acestea vi le vom spune acum, dar mai bine 
zis câte ne va fi cu putinţa, ca sa nu stingem aducerea aminte a lor cu mulţimea celor spuse, 
precum se întâmpla si la felinar. Căci la el de vei picura peste fitil câte puţin untdelemn, ai dat 
destula hrana flăcării, iar de vei turna mult vei stinge cu totul flacăra. 

Ozia acesta a fost strănepot al lui David si împărat al iudeilor ; a împaratit cincizeci si doi de ani, 
la început fiind vestit si lăudat, mai pe urma a căzut în păcat. Căci dorind lucruri mai mari 
decât vrednicia sa, a îndrăznit la cinstea preoţiei. Asa de mare rau este mândria, căci pe 
fiecare îl convinge sa nu se cunoască pe sine făcând de multe ori zadarnica toata vistieria faptei 
bune. 

Celelalte rautati răsar în noi când ne lenevim, dar aceasta se iveşte în noi când isprăvim lucruri 
bune. Si nimic altceva nu obişnuieşte a naşte mândria fara numai conştiinţa ca lucram cele bune, 
de nu vom lua aminte. De aceea si Hristos ştiind ca patima aceasta vine asupra noastră când 
facem fapte bune, zice către Ucenici : "Când veţi face toate cele poruncite vouă, sa ziceţi : 
Suntem slugi netrebnice (Le. 17, 10). 

Ca prin cuvintele acestea sa-i închideţi intrarea când va vrea fiara aceasta sa se apropie de voi. 
Si n-a zis "când veţi face toate . . . sunteţi slugi netrebnice, ci "suntem slugi netrebnice, noi 
numindu-ne asa. Ca si cum ar zice : Zii si nu te teme, căci nu după judecata ta hotărăsc. Ci daca 
tu te vei numi netrebnic si nevrednic, Eu te voi încununa ca pe un vrednic. La fel si în alta parte 
spune: "Spune tu întâi fărădelegile tale, ca sa te îndreptezi" (îs. 43, 26). 

La judecăţile cele lumeşti după dovedirea si mărturisirea păcatelor urmează pedeapsa, dar 
la judecata cea dumnezeiasca după prihanire se da cununa. De aceea si Solomon zice : "Nu te 
face drept înaintea Domnului" (Int. lui Sirah 7, 5). 

Dar de nici una din acestea n-a ascultat Ozia, ci a intrat în locaşul Domnului voind sa tamâieze. 
Si oprindu-1 preotul n-a ascultat de el. 

Dar ce a făcut Dumnezeu ? L-a lovit cu lepra pe frunte, pedepsind fata cea neruşinata si 
învatându-1 ca nu este lucru omenesc locaşul Lui. Si acestea s-au întâmplat lui Ozia. 

Veniţi dar acum sa va povestim istoria de la început, căci eu apucând mai înainte v-am povestit 
pe scurt toate cele ce s-au întâmplat, ca atunci când veţi auzi Scriptura vorbind despre acestea, sa 
le urmaţi lor întocmai. Dar luaţi aminte: 

"Si a făcut Ozia ce este plăcut înaintea Domnului" (II Paralip. 26, 4). Mare fapta buna a 
mărturisit Scriptura prin aceasta. 

Căci nu numai ca făcea ce este plăcut, ci le făcea înaintea Domnului. Nu spre arătarea oamenilor 
precum se întâmpla la iudei ; cei ce dădeau milostenie trâmbiţau, cei ce posteau îsi smoleau 
fetele lor, iar cei ce se rugau umblau pe uliţe. Si ce poate fi mai ticălos decât acest lucru când 
suferă ostenelile, dar se lipsesc de răsplata? 

Ce faci, omule? Pe unul chemi martor la cele făcute de tine. iar altuia voiesti sa dai seama pentru 
cele lucrate ? Pe unul îl ai judecător, iar pe altul îl pui luator de seama ? Nu vezi pe vizitii, care, 
la întrecerile de cai când toata cetatea sta si priveşte, lasă la o parte privirile tuturor si se silesc sa 
sfărâme căruţele adversarilor înaintea locului unde sade împăratul; si trecând cu vederea privirile 
celorlalţi, numai un singur ochi îl socotesc vrednic sa privească lupta lor ? 

Iar tu văzând ca însuşi împăratul slavei, Puitorul de nevointa, priveşte la alergările tale, îl laşi si 
alergi sa fi văzut de cei asemenea cu tine. De aceea după nenumărate lupte te duci de aici 
neîncununat si după multe osteneli mergi fara daruri la Puitorul de nevointa. 

Dar Ozia nu era asa, ci făcea ce era drept înaintea Domnului. Cum dar petrecând eu atâta luare 
aminte, a fost împiedicat si a căzut? De aceasta si eu ma minunez si nu ma pricep. Dar mai bine 
zis lucrul acesta nu este de mirare, căci si el era om, care aluneca lesne la păcat si se pleacă iute 
la răutate. Si nu numai aceasta înlesneşte căderea, ci si cele pe unde ni s-a poruncit sa călătorim. 

Căci ni s-a poruncit sa mergem pe calea cea strâmta si îngusta, cu prăpăstii de amândouă părţile. 
Deci atunci când si slăbiciunea voinţei cei libere si greutatea caii se vor uni, nu te mai minuna de 
căderi. Si precum la circ cei ce se suie si se coboară pe funia cea întinsa de jos în sus, cad si se 
prăpădesc, daca vor abate numai puţin ochii în alta parte, asa si cei ce călătoresc pe calea aceasta, 
se prapastuiesc daca se vor lenevi puţin. 

Căci calea aceasta este mai îngusta, ridicata mult mai sus si mult mai greu de mers pe ea, decât 
pe acea funie. Pentru ca ea ajunge până sus la cer, unde primejdia căderii este mult mai mare. Cei 
ce stau la înălţime îi cuprinde multa frica si le rămâne numai o nădejde, sa nu privească în jos la 
pământ, ca de vor privi îi cuprinde multa ameţeala. 

De aceea Proorocul striga neîncetat către noi "Intru sfârşit sa nu strici", ridicând sufletul nostru 
cel ce se leneveşte si tinându-1 când se primejduieşte sa cada. La început nu avem trebuinţa de 
atâta îndemn. De ce ? Pentru ca orice om, deşi va fi mai leneş decât toţi, când va vrea sa se apuce 
de vreun lucru arata multa osârdie la început; fiindcă silinţa îi este mare si puterea multa, 
sporeşte cu lesnire la ceea ce vrea sa facă. 

Dar când vom trece cea mai multa parte de cale si se va vesteji osârdia noastră, va slabi puterea 
si ne primejduim sa cădem, atunci de mare ajutor ne va fi Proorocul, care ca un toiag ne va 
întinde cuvântul acesta : "Intru sfârşit sa nu strici", mai ales ca si diavolul sufla mai tare atunci. 
Si precum piraţii nu năvălesc asupra corăbiilor când ies din port - căci ce folos câştiga de vor 
afunda vreo corabie goala - ci când se întorc încărcate, aratându-si tot meşteşugul sa le prade; asa 
si acel viclean diavol când va vedea pe vreunii ca au adunat multe, adică post, rugăciuni, 
milostenie, înfrânare si alte fapte bune ; când va vedea corabia noastră plina de pietrele cele 
scumpe ale dreptei credinţe, atunci aleargă voind sa găurească din toate părţile vistieria, ca sa ne 
afunde corabia chiar la intrarea în port si sa ne trimită goi acasă. 

De aceea Proorocul ne sfătuieşte pe toţi zicând : "întru sfârşit sa nu strici". Căci după acest fel de 
cădere, scularea este anevoioasa, fiindcă atunci "când vine necredinciosul în adâncul răutăţilor, 
nu baga seama" (Pilde 18, 3). Pe cel ce a căzut la început toţi îl iertam pentru neiscusinta lui, dar 
pe cel ce se va împiedica după ce a călătorit mult, nimeni nu-1 va învrednici uşor de iertare, căci 
căderea se pare ca este din lenevie. 

Si nu numai acesta este râul, ci si ca mulţi sunt cei ce se smintesc din pricina căderilor unora ca 
acestora, făcând astfel păcatul, de neiertat. Deci stiindu-le pe acestea, sa ascultam pe Proorocul si 
"întru sfârşit sa nu stricam". 

Cu privire la acestea si Iezechil striga, zicând : De va fi cineva drept, apoi cazând va păcătui, nu 
se vor pomeni dreptăţile lui, ci va muri în păcatul lui (18, 24). Căci si acesta se temea de sfârşit. 
Ca sfârşitul omului are putere de a schimba hotărârea este dovedit nu numai din aceasta, ci si din 
cele potrivnice, căci zice iarasi Proorocul : "De va fi cineva păcătos, apoi schimbându-se se va 
face drept, nu se vor mai pomeni păcatele lui si întru dreptatea lui va fi viu (18, 21). 

Vezi ca si aici Proorocul dovedeşte ca a purtat multa grija de sfârşit ? Pentru ca nici dreptul, 
nădăjduind în dreptatea sa, sa se lenevească si sa piară, îl înfricoşează prin sfârşit, nici păcătosul, 
deznadajduindu-se din pricina căderilor sa ramâna totdeauna în cădere, îl ridica prin sfârşit. 

Ca si cum ar zice : Ai păcătuit multe, nu te deznadajdui căci este întoarcere, de vei face sfârşitul 
potrivnic începutului. Si dreptului : Ai isprăvit multe, nu te nădăjdui întru tine, ca se întâmpla sa 
cazi de nu vei avea aceiaşi osârdie până la sfârşit. Ai văzut cum a ridicat la unul lenevirea, iar la 
celalalt deznădejdea ? 

Dar Ozia n-a ascultat nici una din acestea, si încrezându-se a căzut cu cădere cumplita si 
nevrednica. Si căderile nu ne fac noua aceiaşi rana, căci dintre păcate unele sunt vrednice de 
mustrare, iar altele vrednice de pedeapsa cumplita. Pavel mustra pe cei ce nu aşteptau pe ceilalţi 
fraţi sa vina la mesele cele de obşte, zicând : "Si aceasta poruncindu-va, nu va laud" (I Cor. 11, 
17). Vezi păcat care a avut nevoie de mustrare si prihanire care s-a adus prin certare ? 

Dar când vorbeşte despre desfrânare, nu zice asa. Dar cum ? "De va strica cineva casa lui 
Dumnezeu, îl va strica Dumnezeu pe el" (I Cor. 3,17). Si aici nu este mustrare, nici prihanire, ci 
osânda cea mai cumplita. Ştie si Solomon sa deosebească păcatele, căci vorbind despre furtişag 
si preadesfrânare, zice : "Nu este de mirare de se va prinde cineva furând, ca fura ca sa-si sature 

sufletul flămând". . . "Iar preadesfrânatul pentru lipsa mintii pieire câştiga sufletului sau" (Pilde 
6, 30, 32). 

Păcat este si acesta si acela, dar unul este mai mic si altul mai mare. Căci săracul ce fura este 
îndreptăţit de sărăcie, iar preadesfrânatul este lipsit de orice îndreptăţire. Dar va zice cineva ca si 
acesta este îndreptăţit de pofta lui cea fireasca. Pofta da, dar femeia cea însoţita cu el nu-1 
îndreptăţeşte, ci îl lipseşte de iertare de va păcătui. Căci pentru aceasta este nunta si desfătare 
legiuita, pentru ca bărbatul sa nu poată zice nimic. Si de aceea i s-a dat femeia în ajutor ca sa-si 
potolească firea când se turbează si sa aline valurile poftei. 

Si precum corabierul cel ce îneacă corabia în port, nu va fi învrednicit de iertare, asa si omul cel 
ce va strica însoţirea altora, sau va privi cu iscodire la oricare femeie, fiind întărit cu însoţirea cea 
legiuita, nu va putea fî îndreptăţit, nici înaintea oamenilor, nici a lui Dumnezeu, cu toate ca se va 
scuza ca dulceaţa firii 1-a atras. 

Dar ce dulceaţa poate fî acolo, de unde urmează frica, teama, primejdie si atâtea alte rele ? După 
care urmează judecători, declaraţii, mânie, hotărâre, chinuitori, sabie si osânda ? Unul ca acesta 
tremura si se teme de toate, de umbre, de ziduri, de pietre chiar parându-i-se ca au scos vreun 
glas ; bănuieşte pe toţi, pe slugi, pe vecini, pe prieteni, pe vrăjmaşi, pe cei ce ştiu toate si pe cei 
ce nu ştiu nimic. 

Si deşi n-ar sti nimeni cele ce a îndrăznit sa facă, fara numai el singur si femeia ce a fost 
necinstita, cum va suferi mustrarea conştiinţei si va purta cu sine pâre amare ? Si precum nu 
poate cineva sa fuga de sine, asa nici de hotărârea acelui judeţ ? Judeţul acesta nu se strica cu 
bani si nu se pleacă la vorbele celor mari căci este dumnezeiesc, aşezat de Dumnezeu în sufletele 
noastre. 

Cu adevărat preadesfrânatul din pricina lipsei de minte îsi câştiga pieire sufletului sau. Dar nici 
furul nu este lipsit de pedeapsa, ci se pedepseşte, cu adevărat, dar mai puţin. Căci, o stare mai 
înalta comparându-se cu una mai de jos nu o împinge pe aceasta din rânduiala ei, ci rămânând 
amândouă unde sunt, asa se compara. 

Poate nu ati înţeles ceea ce s-a zis. Cred ca este nevoie sa vorbesc mai clar. însoţirea este lucru 
bun, dar fecioria este mai înalta. Iar nu pentru ca fecioria este mai înalta, însoţirea ar fi un lucru 
rau, ci este numai mai jos decât aceea, dar este si ea un lucru bun. Asa si aici rau este furtişagul, 
dar nu asa de rau ca desfrânarea. Ai văzut deosebiri de păcate ? 

Sa vedem dar ce păcat a făcut acesta ? "S-a înălţat inima lui". Cumplita este rana. Căci este 
mândria, izvorul tuturor răutăţilor. Si ca sa cunoşti răutatea bolii asculta : Toate celelalte păcate 
se învârtesc împrejurul firii noastre, dar mândria a smuls de sus puterea cea fara de trup si a 
dobândit-o. Căci pe diavolul, care mai înainte nu era diavol, 1-a făcut diavol. Si vom aduce 
martor pe Isaia care zice despre el : "In cer ma voi sui ... si voi fi asemenea Celui Preaînalt" (14, 
13, 14). Dar cei ce nu primesc alegoriile cu dragoste, vor lepăda mărturia noastră. 

Iar de vom pune pârâs împotriva (diavolului) pe Pavel, nimeni nu va mai vorbi împotriva. Ce 
zice Pavel, scriind către Timotei, despre cei ce au venit la credinţa ? "Episcopul sa nu fie de 

curând botezat, ca nu cumva, trufindu-se, sa cada în osânda diavolului" (I Tim. 3, 6), adică, nu 
cumva pacatuind cele asemenea cu acela, sa pătimească cele asemenea cu el. 

Si nu numai de aici se vede ca vicleanul diavol sfătuieşte la rau, ci si la cei dintâi oameni a făcut 
la fel. Si precum cei buni au obiceiul sa sfătuiască pe aproapele acele fapte prin care ei s-au făcut 
buni, asa si cei rai au obicei sa sfătuiască pe cei de aproape faptele prin care ei s-au făcut rai. 
Căci si aceasta este un fel de răutate a lor si socotesc mare mângâiere în pedeapsa lor pierzarea 
altora. 

Dar ce a sfătuit diavolul pe Adam ? Sa se suie mai sus decât firea sa, nădăjduind ca va fi 
întocmai cu Dumnezeu. Căci daca pe mine, zice diavolul, aceasta m-a scos din cer, cu mult mai 
mult aceasta îl va scoate pe om din rai. De aceea si Solomon zice : "Domnul mândrilor le sta 
împotriva" (Pilde 3, 34), N-a zis "Dumnezeu pe cei mândrii îi lasă, sau îi lipseşte de ajutorul 
Lui", ci "le sta împotriva". 

Si nu are trebuinţa Dumnezeu de oştire ca sa facă lupta cu cel mândru, căci ce poate fi mai slab 
decât cel mândru? Si precum cel ce si-a pierdut vederile, pătimeşte mult rau, asa si cel mândru 
care nu ştie pe Domnul. Căci începutul trufiei este a nu sti pe Domnul, si cade din lumina Lui si 
este lesne biruit de oameni. Iar daca si tare ar fi cel mândru, nici asa n-are Dumnezeu nevoie de 
oştire împotriva lui, căci Cel care a adus toate la fiinţa i-a fost de ajuns numai voinţa, cu mult 
mai mult este de ajuns spre surparea acelora. 

Dar pentru care pricina zice ca le sta împotriva ? Ca sa arate mărimea urâciunii către cel mândru. 
Si cum ca rana mândriei este cumplita am arătat din cele ce am zis si se poate arata si din altele. 
Si de voiţi ca si din altele sa cunoaşteţi pricina care a făcut rana, ascultaţi. Scriptura are obicei sa 
spună nu numai păcatul, ci ne arata si pricina păcatului. Si face aceasta întărind pe cei sănătoşi ca 
sa nu cada în cele ce nasc păcatul. Asa si doctorii, când merg la cei bolnavi, mai înainte de 
cercetarea bolii iscodesc pricinile ei, ca sa oprească râul de sus, căci cel ce taie numai odraslele si 
lasă rădăcina nu fac altceva ci numai se ostenesc în zadar. 

Dar unde spune Scriptura despre păcat si despre pricina păcatului ? Pe cei mai înainte de potop îi 
prihaneste pentru împreunările cele neîngaduite. Dar asculta cum pune pricina : "Văzând fiii lui 
Dumnezeu pe fetele oamenilor ca erau frumoase si-au luat lor femei" (Fac. 6, 2). 

Ce, frumuseţea este pricina păcatului ? Sa nu fie ! Căci ea este plăsmuire a înţelepciunii lui 
Dumnezeu, iar ceea ce face Dumnezeu nu poate fi pricina de răutate. 

Poate faptul ca au văzut ? Nici aceasta, căci este lucrare a firii. 

Dar ce ? Faptul ca au văzut rau, iar aceasta este lucrare a voinţei cei stricate. Pentru aceasta si 
oarecare înţelept sfătuieşte, ,zicând : "Nu te uita la frumuseţe străina" (Int. lui Sirah 9, 8). Si n-a 
zis "sa nu vezi", căci a vedea se face de cele mai multe ori din întâmplare, ci "nu te uita", adică 
nu privi cu luare aminte, cu iscodire si cu insistenta, căci aceasta face sufletul stricat si pătimaş. 

Dar poate vei zice : Ce vătămare poate sa se facă din privirea aceasta ? De la aceasta pofta se 
aprinde ca focul. Si precum când focul va cuprinde fân sau trestie, nu zăboveşte deloc, ci îndată 

ce s-a atins de ele a făcut flacăra mare ; asa si focul poftei din noi când se va atinge de frumuseţe 
strălucita, prin privirea ochilor, îndată aprinde sufletul. 

Deci sa nu cauţi la dulceaţa cea trecătoare ce se face din privire, ci cugeta la durerea cea de-a 
pururea ce se naşte din pofta. Căci dulceaţa de multe ori zboară după ce a făcut rana, dar rana nu 
zboară, ci rămâne si chinuieşte. Si precum cerbul de va primi o săgeata de moarte în trupul lui, 
cu nimic nu se va mai folosi deşi va scapă din mâinile vânătorilor ; asa si sufletul, primind 
săgeata poftei din privirea cea desfrânata si iscoditoare, se strica si se prăpădeşte, purtând 
pretutindeni rana, cu toate ca privirea se va duce după ce a slobozit săgeata. 

Dar unde am rămas ? Căci nu trebuie sa lăsam sa se facă abateri mari ale cuvântului. Acolo unde 
Scriptura spune si păcatele si pricinile lor. 

Dar asculta ce zice Scriptura si despre Ozia. Ca nu ne-a arătat numai ca "s-a înălţat inima lui", ci 
a adaus si din ce pricina s-a înălţat. 

Deci din ce pricina s-a înălţat ? "După ce s-a întărit s-a înălţat inima lui". Si precum din 
îmbuibare se face umflătura fierbinte, iar din ea se nasc frigurile, din care moarte de multe ori; 
asa si aici mândria s-a născut din stăpânirea peste mulţimea tuturor lucrurilor. Si ceea ce este la 
trupuri umflătura cea cu fierbinţeala, aceea este la suflete mândria. Apoi din mândrie se naşte 
pofta lucrurilor care nu i se cuvin. 

Si nu fara pricina le-am lungit pe toate acestea, ci ca niciodată sa nu gândiţi ca cei ce sunt în 
stăpâniri sunt lăudaţi, nici sa-i fericiţi, căci totdeauna sunt în primejdie. Si pe cei ce petrec în 
sărăcie si în necazuri niciodată sa nu-i numiţi ticăloşi, căci mai multa întărire aduce ea. De aceea 
si Proorocul striga : "Bine este mie ca m-ai smerit" (Ps. 118, 71). 

Vezi cât rau s-a făcut din înălţime? "S-a înălţat inima lui, încât s-a stricat pe sine". Cum "s-a 
stricat pe sine" ? Dintre gândurile rele unele nicidecum nu se suie în sufletele noastre de ne vom 
îngrădi cu multa paza. Iar altele se nasc înăuntru. Daca vom petrece în trândăvie ele răsar, iar 
daca vom apuca noi mai înainte le înecam si le afundam degrabă. 

Altele se nasc si cresc din pricina trândăviei noastre si se sfârşesc la fapte rele, care strica toata 
sănătatea sufletului nostru. Deci si la acesta "s-a înălţat inima lui", iar mândria n-a rămas 
înăuntru, nici s-a stins, ci a sărit afara si lucrând răutatea, a stricat toata fapta cea buna a aceluia. 

Iar cel mai fericit este sa nu primim nicidecum gândul cel rau, despre care zice si Proorocul : 
"Doamne, nu s-a înălţat inima mea" (Ps. 10, 1). N-a zis "s-a înălţat inima mea, dar apoi am 
smerit-o", ci "nu s-a înălţat" nicidecum, adică mi-am păzit sufletul meu totdeauna necuprins de 
răutate. Deci acesta este lucrul cel mai fericit. 

Dar daca au intrat gândurile degrabă sa le scoatem afara, nelasându-le sa petreacă mult în noi, ca 
sa nu lucreze cele rele. Si daca si de aceasta ne vom lenevi, prin iubirea de oameni a lui 
Dumnezeu este mângâiere si pentru aceasta lenevire, pregatindu-se de bunătatea Sa cea negrăita 
multe doctorii pentru astfel de răni. 



61 



Dar sa punem capăt cuvântului, ca nu cumva ceea de care ne-am temut la început sa se facă 
acum si mulţimea pricinilor sa vatame aducerea aminte a voastră. De aceea cele pe care le-am zis 
sa le repetam în scurt cu puţine cuvinte. Ca astfel fac si mamele, căci pun poame si alte 
mărunţişuri în sânul copiilor, si ca nu din nepăsarea copiilor sa cada ceva din cele date lor, strâng 
hainele lor din toate părţile si le întăresc cu legătura brâului. Asa sa facem si noi: sa strângem 
cuvântul cel ce s-a întins întru lungime si sa-1 încredinţam memoriei. 

Ati auzit ca nu trebuie sa facem nimic spre arătare sau fala, cât de rea este trândavirea si cât de 
uşor pune piedica chiar celui ce petrece o viata cu luare aminte. Ati auzit de câta osârdie avem 
trebuinţa si mai ales la sfârşitul vieţii ; si cum ca cel ce se schimba spre bine sa nu 
deznadajduiasca de gresale, nici cel ce se leneveşte sa nadajduiasca în isprăvi. V-am vorbit 
despre deosebirea păcatelor, despre a nu ne minima de cei ce petrec în dregătorii, si am arătat cât 
rau se naşte din acestea. 

Va aduceţi aminte de cele ce am vorbit despre mândrie si despre gândurile cele rele. Acestea 
pazindu-le sa ne ducem acasă, dar mai bine zis acestea pazindu-le sa primim si învăţătura cea 
desăvârşita a învăţătorului celui bun. Căci cele ale noastre, oricum vor fi ele, au nepriceperea 
tineretei, iar ale aceluia sunt împodobite cu înţelepciunea caruntetelor ; cele ale noastre sunt ca 
un torent ce curge cu zgomot, iar ale aceluia sunt ca un izvor care sloboade râuri liniştite, 
asemanându-se mai mult curgerii untdelemnului decât a apelor. 

Sa primim dar curgerile aceluia ca sa se facă în noi izvor de apa saltatoare spre viata veşnica. Pe 
care fie ca noi toţi sa o dobândim cu darul si cu iubirea de oameni a Domnului nostru Iisus 
Hristos, Căruia, împreuna cu Tatăl si cu Sfântul si de viata făcătorul Sau Duh, I se cuvine cinstea 
si slava si stăpânirea, acum si pururea si în vecii vecilor. Amin. 



DOVEDIRE DUMNEZEIASCA ÎMPOTRIVA CELOR CE 
OPRESC NUNTA 

Din "Dascălul pocăinţei - Omilii si cuvântări" 
Editura Sf. Episcopii a Râmnicului Vâlcea 
Rm. Vâlcea - 1996 

CUVÂNT 

LA ZISA PROOROCULUI ISAIA : "SI A FOST ÎN ANUL ÎN 
CARE A MURIT ÎMPĂRATUL OZIA, VĂZUT- AM PE DOMNUL 
SEZAND PE SCAUN ÎNALT SI PREAÎNALTAT" (6, 1). 

LAUDA CETĂŢII ANTIOHIEI. 

SI DOVEDIRE DUMNEZEIASCA 
ÎMPOTRIVA CELOR CE OPRESC NUNTA. 

Strălucita ni s-a făcut astăzi priveliştea si luminata adunarea. Oare care sa fie pricina ? Secerişul 
cel de azi este rodul seminţelor de ieri. Ieri am sădit si astăzi culegem. Căci nu lucram pământ 
neînsufleţit care zăboveşte creşterea, ci suflete cuvântătoare ; nu este fire care zăboveşte, ci dar 
care grăbeşte. Poporul nostru este cu buna rânduiala si mulţimea noastră iubitoare de ascultare. 
Ieri a fost chemat, iar astăzi se încununează. Roadă sfatuirii de ieri este ascultarea cuvântului de 
astăzi. De aceea si noi semănăm seminţele cu osârdie, pentru ca vedem ca holda este curata, 
neavând cale călcata, nici piatra stearpa, nici mărăcini care sa înnece, ci pământ adânc si gras, 
care îndată ce primeşte seminţele ne da noua si spicul. Acestea le zic totdeauna si nu voi înceta sa 
le zic. 

Căci lauda Cetăţii noastre este nu ca are patricieni, dregători înalţi, nu pentru ca are statui multe, 
nici ca are îndestulare de cele de nevoie, sau ca are aşezare buna, ci pentru ca are popor iubitor 
de ascultarea cuvântului lui Dumnezeu si locaşuri ale lui Dumnezeu pline, căci Biserica este ceea 
ce desfateaza în toate zilele cu cuvânt care curge si cu dorinţa care nu se stinge niciodată. 

Aşadar cetatea nu este lăudata pentru zidiri, ci pentru locuitori. Sa nu-mi zici ca cetatea 
romanilor este mare si lata, ci arata-mi mie acolo un popor asa de iubitor de ascultare. 

Căci si Sodoma avea turnuri, iar Avraam numai un cort, dar venind îngerii, au trecut cu vederea 
cetatea si au poposit în cort (Fac. 18), căci nu căutau case strălucite, ci înconjurau sa caute fapta 
buna si frumuseţe sufleteasca. 

Altădată pustia avea pe Ioan, iar Cetatea pe Irod, dar pustia era mai frumoasa si mai vestita decât 
cetatea. Pentru ce ? Pentru ca proorocia nu este pentru zidiri. Si le zic acestea, ca niciodată sa nu 
lăudam vreo cetate pentru lucruri care se strica. Ce-mi zici de case si de stâlpi ? Acestea se strica 
odată cu viata aceasta. 

Intra în Biserica si vezi cinstea cea buna a Cetăţii ; intra si vezi pe săraci stăruind de la miezul 
nopţii până la ziua, vezi privegheri sfinte care unesc zi cu alta zi, vezi-i pe aceia ca nici ziua nici 
noaptea nu se tem de tirania somnului sau a sărăciei. 

Mare Cetate este si Mitropolie a toata lumea. Câţi episcopi si dascăli n-au venit din alte parti aici 
si folosindu-se de poporul de aici, s-au dus si în alte locuri sa propovăduiască si sa sădească 
legea care au vazut-o aici ? De-mi vei zice de dregătorii si de mulţime de bani, din frunze lauzi 
pomul, iar nu din roade. Iar acestea le zic nu magulindu-va pe voi, ci propovăduind fapta cea 
buna a voastră. Fericit sunt eu pentru voi, fericiţi sunteţi si voi pentru voi însiva. Fericit este cel 
ce grăieşte la urechile celor ce asculta" (Int. lui Sirah 25, 12). 

Aşadar si eu m-am făcut fericit. "Fericiţi cei ce flămânzesc si inseteaza de dreptate" (Mt. 5, 6). 
Ati văzut cum v-ati făcut fericiţi datorita vouă ? Fericit este bărbatul care pofteşte cuvinte 
duhovniceşti. Si aceasta va deosebeşte pe voi de dobitoacele cele necuvântătoare. Căci nu 
alcătuirea trupului, nici hrana, nici băutura, nici viata nu ne deosebeşte de dobitoacele cele 
necuvântătoare, pentru ca acestea le avem de obşte cu ele. 

Dar prin ce se deosebeşte omul de dobitoacele cele necuvântătoare ? 

Cu cuvântarea. De aceea omul se numeşte fiinţa cuvântătoare. Si precum se hrănesc trupurile, 
asa si sufletele ; trupul cu pâinea, iar sufletul cu cuvântul. Dar de vei vedea vreun om mâncând 
piatra, oare vei mai zice ca acesta este om ? Si de vei vedea pe unul ca nu se hrăneşte cu 
cuvântul, vei zice ca el a pierdut firea de om ; iar cinstea omului este data de creşterea lui si cu 
trupul si cu sufletul. 

Si pentru ca stadionul nostru s-a umplut, pentru ca marea cea tulburata de valuri s-a liniştit si 
pentru ca noianul cel înviforat s-a alinat, veniţi sa scoatem corabia, întinzând limba în loc de 
pânza, în loc de zefir chemând darul Duhului, iar în loc de cârma întrebuinţând Crucea. 

Marea are ape sărate, dar aici este apa vie ; acolo sunt vieţuitoare necuvântătoare, aici suflete 
cuvântătoare ; acolo cei ce înoată trag din apa la pământ, aici cei ce înoată trag de la pământ la 
cer ; acolo corăbii, aici cuvinte duhovniceşti acolo corabia are scânduri, iar aici cuvinte bune 
întocmite ; acolo pânze, iar aici limba, acolo adierea zefirului, aici suflarea Duhului ; acolo 
cârmaci este un om, iar aici este Hristos. Si deşi s-ar învifora corabia, dar nu se înneaca. Si poate 
si în linişte sa înnoate, dar n-a lasat-o Cârmaciul, ca sa vezi si răbdarea celor ce înnoata si sa 
cunoşti cu dinadinsul si înţelepciunea Cârmaciului. 

Sa audă elinii, sa audă iudeii isprăvile noastre si sa vadă superioritatea Bisericii. Câţi n-au luptat 
împotriva Bisericii ? Dar niciodată n-a fost biruita. Câţi tirani, câţi împăraţi, August, Tiberie, 
Gaie, Claudie, Neron. Câţi puternici n-au prigonit-o, fiind încă tânăra ? Dar n-au putut s-o 
biruiască. Ci mai mult cei ce au luptat au pierit si s-au dat uitării, iar cea persecutata s-a înălţat 
mai presus de cer. Căci Biserica nu petrece numai pe pământ, ci si în cer. Dar de unde este arătat 
aceasta ? Din cele ce s-au petrecut. 

Unsprezece ucenici au fost luptaţi de toata lumea, dar ei au birut, iar lumea a fost biruita ; oile au 
biruit pe lupi. Ai văzut vreodată vreun pastor care-si trimite oile în mijlocul lupilor, si care nici 
măcar cu fuga sa nu-si salveze viata ? Ce pastor face aceasta ? Numai Hristos a făcut asa ca sa-ti 
arate ca toate isprăvile făcute de aceia nu s-au făcut fireşte după natura lucrurilor, ci mai presus 
de fire. 

Biserica este mai tare decât cerul. Poate elinul ma osândeşte ca pe un mândru, dar sa aştepte 
dovada lucrurilor ca sa cunoască puterea adevărului, ca mai lesne se va stinge soarele, decât sa 
piară Biserica. 

Cine a zis aceasta ? Cel ce a întemeiat-o, căci zice : "Cerul si pământul vor trece, dar cuvintele 
Mele nu vor trece" (Mt. 24, 35). Si nu numai ca le-a zis, ci le-a si împlinit. Si de ce a întemeiat 
Biserica mai tare decât cerul ? Fiindcă este mai cinstita decât acela. Pentru ce s-a făcut cerul? 
Pentru Biserica, iar nu Biserica pentru cer; cerul este făcut pentru om, iar nu omul pentru cer. Iar 
toate acestea sunt dovedite din cele ce a făcut El, căci Hristos n-a luat trup ceresc. 

Dar sa nu lungim cuvântul, ca sa nu ne ducem si astăzi datori de aici. Stiti câte v-am făgăduit 
ieri, sa ne pregătim sa le plătim, căci pentru cei ce au lipsit le-am pornit. Si devreme ce cei care 
au lipsit si-au împlinit treburile lor, iar ca venirea lor de fata ne-au pus înainte masa scumpa, 
haideţi sa punem dinainte bucatele, bucate nestricate. Ca deşi sunt de ieri, dar nu se strica. De 
ce ? Fiindcă sunt înţelegeri duhovniceşti care mereu înfloresc, iar nu carne ce se strica, căci 

cărnurile se strica pentru ca sunt materie, iar înţelegerile cu cât stau mai mult cu atât se fac mai 
mirositoare. 

Dar despre ce am vorbit ieri ? Pentru ca si ieri ne-am îndulcit de masa si chiar cei ce au lipsit nu 
s-au păgubit. "Si a fost în anul în care a murit împăratul Ozia, vazut-am pe Domnul sezând pe 
scaun înalt si preaînaltat" (îs. 6, 1). 

- Cine zice acestea ? Isaia privitorul serafimilor, cel ce n-a stins darul deşi a fost legat prin nunta. 

- Ati luat aminte la prooroc si ati auzit ce a zis el astăzi ? "Ieşi... tu si feciorul tau. . . Iasuv" 
(7, 3). De nevoie este sa nu trecem cu vederea nici acestea. "Ieşi tu si feciorul tau lasuv". 
Proorocul avea fiu ? Daca da, avea si femeie. Si aceasta ca sa-ti dovedească ca nu însoţirea este 
rea, ci desfrânarea. Am întrebat pe mulţi, de ce nu trăiesc bine si cu rânduiala si de ce nu petrec o 
viata cu luare aminte. Iar aceia mi-au răspuns : Nu voi putea de nu ma voi lepăda de femeie, daca 
nu ma voi lepăda de copii, daca nu ma voi lepăda de pricini. 

De ce ? Oare însoţirea este împiedicatoare ? Femeia ti s-a dat ajutătoare, iar nu vrăjmaşa. Oare 
Proorocul n-a avut femeie ? Dar Duhul n-a oprit însoţirea, ci Proorocul avea si femeie si era si 
prooroc. 

Moisi n-a avut femeie ? Dar a despicat piatra, a schimbat văzduhul, a vorbit cu Dumnezeu si a 
oprit urgia cea dumnezeiasca. 

Avraam oare n-a avut femeie ? Dar s-a făcut tata al neamuirlor si al Bisericii si având fiu pe Isac, 
care i s-a făcut pricina de acele isprăvi. Oare n-a voit sa aducă jertfa pe fiul sau, rodul însoţirii ? 
Oare nu s-a făcut si tata si iubitor de Dumnezeu ? Oare nu s-a făcut preot jertfindu-si măruntaiele 
sale ? Preot si tata. Căci evlavia a biruit firea si a lucrat fapte binecuvântate calcându-si rodul lui; 
a încetat sa mai fie tata si s-a încununat ca iubitor de Dumnezeu. Dar mai bine zis a fost si iubitor 
de fiu si iubitor de Dumnezeu. Nu cumva 1-a oprit însoţirea ? 

Dar mama Macabeilor, oare n-a fost femeie ? Oare n-a dat şapte fii în ceata sfinţilor ? Oare nu i-a 
văzut pe ei încununaţi cu mucenicia ? Oare nu stătea ca un munte neclintit ? Oare nu la fiecare 
dintre ei pătimea mucenicie. Căci chinuindu-se fii ei ea primea rana, pentru ca cele ce s-au 
petrecut nu le-a primit fara pătimire, căci era mama. Si firea îsi arata puterea ei, dar n-a biruit. 
Era mare si valuri, dar după ce marea se tulbura iarasi se linişteşte, asa si firea ridicându-se se 
înfrânează cu frica de Dumnezeu. Cum i-a îngrijit ? Cum i-a hrănit ? Cum apoi i-a pus pe toţi 
şapte înaintea lui Dumnezeu ? Chipuri de aur, sau mai bine zis mai cinstiţi decât aurul. 

Si cum ca aurul nu este asa precum este sufletul mucenicilor, ia aminte! Sta tiranul, dar a fost 
biruit de o femeie si s-a dus. Acela se lupta cu arme, iar aceasta biruia cu osârdia. Acela a aprins 
cuptorul, iar aceasta fapta buna a Duhului. Acela pornea oaste, iar aceasta se adăpostea la îngeri 
ca la un liman. Vedea pe tiranul jos, dar cugeta la Cel ce împărăteşte sus ; vedea chinurile cele de 
jos, dar număra darurile cele de sus ; vedea pedeapsa ce era de fata, dar se gândea la veşnicia ce 
va sa fie. De aceea si Pavel zicea : "Neprivind noi la cele ce se vad, ci la cele ce nu se vad" (2 
Cor. 4, 18). 

Nu cumva însoţirea a fost piedica? 

Dar Petru, temelia Bisericii, râvnitorul cel aprins al lui Hristos; cel neiscusit cu cuvântul, dar 
biruitorul ritorilor ; cel neînvatat, dar care a astupat gurile filozofilor, cel ce a rupt înţelepciunea 
cea elineasca ca o pânza de păianjen, cel ce a înconjurat lumea, cel ce a vânat în mare si a pescuit 
lumea, oare n-a avut femeie ? Cu adevărat a avut. Si cum ca a avut, asculta pe evanghelistul, care 
zice : "A venit în casa lui Simon ... iar soacra lui Simon zăcea prinsa de friguri" (Mc. 1, 29-30). 
Unde este soacra, acolo este si femeie. Unde este femeie, acolo este si nunta. 

Dar Filip, oare n-a avut patru fete ? Si unde sunt patru fete acolo este si femeie si nunta. Dar 
Hristos, deşi s-a născut cu adevărat din Fecioara, a mers la nunta si a adus dar. Căci zice : "Nu 
mai au vin". Si a prefăcut apa în vin (In. 2, 3-10). Cu fecioria a cinstit nunta si cu minunea a 
laudat-o, ca sa nu te îngretosezi de ea, ci ca sa urasti desfrânarea. Si deşi ai femeie, eu îti 
chezasuiesc mântuirea ta, numai de vei lua aminte, căci femeia cea buna îti este ajutătoare. 

Dar daca nu va fi buna ? Fa-o buna. Si ca sa nu te îndreptăţeşti îti arat ca au fost femei si bune si 
rele. Femeia lui Iov a fost rea, iar Saara a fost buna. Si deşi femeia lui Iov a fost rea si vicleana, 
căci a îndemnat pe Iov sa hulească, dar ce a realizat ? A spart diamantul ? A clătinat turnul ? A 
biruit piatra? A rănit ostaşul? A găurit corabia ? A dezrădăcinat pomul ? Nimic din acestea. Ci 
aceea a bântuit si turnul s-a întărit mai mult; aceea a ridicat valurile, dar corabia nu s-a înnecat, ci 
cu vânt bun înnota ; rodul a fost cules, dar. pomul nu s-a clătinat; frunzele au căzut, dar rădăcina 
a rămas întărită, Si le zic acestea ca nimeni sa nu pricinuiască lautate femeii. 

Este rea ? Indreapt-o ! Te-a scos din rai. Dar te-a suit în cer. Aceiaşi fire, dar minte si cugetare 
deosebita. A lui Iov era rea, dar Suzana era buna. Egipteanca era desfrânata, dar Sarra era 
cinstita. Ai vazut-o pe aceea, vezi-o si pe aceasta ! 

Si între bărbaţi unii sunt rai, iar alţii sunt buni. Iosif era bun, dar bătrânii erau desfrânaţi. Ai văzut 
ca peste tot este si răutate si fapta buna ? Si nu firea le deosebeşte pe acestea, ci cugetarea mintii. 

Dar sa ne întoarcem sa plătim celor cărora suntem datori. 

"Si a fost în anul în care a murit împăratul Ozia". Voiesc sa spun de ce proorocul însemnează 
timpul. 

Ieri am căutat sa vedem din ce pricina toţi proorocii vorbesc despre timpul vieţii împăraţilor. Aici 
obiceiul s-a schimbat, căci nu zice "în zilele lui Ozia", ci când "a murit Ozia". 

Acest lucru voiesc sa-1 lămuresc astăzi. Si deşi căldura este mare, dar rodul cuvântului este si mai 
mare. Si deşi se face sila trupului si se slabanogeste, dar sufletul se întăreşte si se veseleşte. Nu- 
mi spune de arsita si de sudoare ! De transpiri cu trupul, îti speli sufletul. Cei Trei Tineri au fost 
în cuptor, dar n-au pătimit nimic, căci cuptontl s-a rourat. Daca te gândeşti la sudoare, gândeste- 
te si la răsplătire. Innotatorul pentru nimic altceva nu îndrăzneşte sa se arunce în adâncul apelor, 
fara numai pentru mărgăritare. Iar tu ca sa câştigi o vistierie necheltuita si sa-ti sădeşti vie in 
sufletul tau, nu suferi arsita, nici sudoare ? Nu vezi pe cei ce stau la privelişte cum transpira si 
cum primesc arsita cu capul descoperit, ca sa se facă robi desfrânarii si sa se supună morţii ? 
Aceia spre pierzare se ostenesc, iar tu spre mântuire te slabanogesti. Eşti luptător si ostaş. 



66 



Deci cine a fost Ozia acela si de ce proorocul a înseninat moartea lui ? Ozia a fost împărat, bărbat 
drept, încărcat cu multe fapte bune, dar mai pe urma a căzut în mândrie, în mândrie, maica 
răutăţilor, în mândrie, pierzarea diavolului, în trufia cea plina de tulburări. 

Si nimic nu este mai rau decât mândria. De aceea si tot cuvântul de ieri l-am cheltuit surpând 
mândria si îndemnul la smerita cugetare. 

Sa-ti spun cât de buna este smerita cugetare si cât de rea este mândria ? 

Păcătosul a biruit pe cei drept, vameşul pe fariseu si cuvintele au întrecut faptele. Cum au biruit 
cuvintele ? Vameşul zice : "Dumnezeule, milostiv fii mie păcătosului" (Le. 18, 13). Iar fariseul : 
"Postesc de doua ori pe săptămâna, dau zeciuiala din toate cate câştig". Fariseul a arătat fapte ale 
dreptăţii, iar vameşul a zis cuvinte ale smeritei cugetări, dar cuvintele au întrecut faptei, 
pierzându-se vistieria aceluia si sărăcia celuilalt prefacându-se în bogăţie. Doua corăbii cu 
povara au venit si au intrat amândouă în port. A vameşului a intrat bine în port, iar fariseul a 
pătimit înnecare de corabie. Ca sa cunoşti ce lucru rau este mândria. 

Eşti drept sa nu smereşti pe fratele tau. Eşti încărcat cu fapte bune, nu imputa greşelile 
aproapelui, ca sa nu-ti micşorezi lauda. Pe cât eşti de mare, pe atâta smereşte -te. Si ia aminte cu 
dinadinsul, iubitule, la ceea ce se vorbeşte. Dreptul trebuie sa se teama mai mult de mândrie 
decât păcătosul. Despre aceasta si ieri am zis si astăzi voi zice pentru cei ce au lipsit ieri. 

Conştiinţa păcătosului de nevoie se smereşte, iar a dreptului se înalta din pricina faptelor lui. Si 
precum cei ce au corabia goala nu se tem de piraţi, căci nu vin sa spargă corabia care nu are 
nimic, dar cei ce au corabia plina se tem, căci tâlharii acolo se duc unde este aur, unde este 
argint, unde sunt pietre scumpe; asa si diavolul nu supară uşor pe cel păcătos, ci pe cel drept, căci 
acolo este mai multa bogăţie. 

Si de vreme ce de multe ori mândria răsare din vrăjmăşia diavolului, de nevoie este sa ne trezim. 
Pe cât eşti de mare pe atâta smereste-te. Si când te sui la înălţime, trebuie sa te întăreşti ca sa nu 
cazi. De aceea si Domnul nostru zice : "Când veţi face toate cele poruncite vouă, sa ziceţi : 
Suntem slugi netrebnice" (Le. 17, 10). 

De ce cugeti înalt om fiind, ruda cu pământul, deofiinta cu cenuşa si la fire si la minte si la 
deosebirea lucrurilor. Astăzi eşti bogat, mâine sărac, astăzi sănătos, mâine bolnav ; astăzi vesel, 
mâine mâhnit ; astăzi întru slava, mâine întru necinste ; astăzi tânăr, mâine bătrân. 

Este oare ceva din cele omeneşti care sa fie stătătoare si sa nu curgă, precum curg apele râurilor ? 
Căci îndată ce ni s-a arătat, ne lasă mai repede decât umbra. De ce dar cugeti înalt, o omule, 
fumul si deşertăciunea ? "Omul cu deşertăciunea se aseamănă, zilele lui cu umbra trec" (Ps. 143, 
3). "Uscatu-s-a iarba si floarea a căzut" (îs. 40, 8). Iar acestea le zic nu defăimând firea, ci 
înfrânând mândria. Căci mare lucru este omul si scump bărbatul milostiv. 

Dar Ozia acesta fiind împărat si împodobit cu coroana si fiindcă era drept a cugetat oarecând 
înalt si mai presus de vrednicia sa si a intrat în Biserica. Dar ce zice Scriptura ? Si a intrat în 
Templul lui Dumnezeu ca sa tamâieze" (2 Paralip. 26, 16). 

împărat fiind răpeşte vrednicia preoţiei. Voiesc sa tamâiez pentru ca sunt drept. Dar rămâi în 
hotarele tale. Altele sunt hotarele împărăţiei si altele cele ale preoţiei. Si aceasta este mai mare 
decât aceia. Căci împăratului i s-a încredinţat sa cârmuiască cele de pe pământ, iar legea preoţiei 
sta sus, căci : "Câte veţi lega pe pământ vor fi legate si în cer" (Mt. 16, 19). împăratului i s-au 
încredinţat cele de aici, mie cele cereşti. Iar când zic mie, înţeleg pe preot. 

De vei vedea preot nevrednic, nu prihani preoţia. Căci nu trebuie sa prihanesti darul, ci pe cel ce 
întrebuinţează rau darul cel bun. Si Iuda s-a făcut vânzător, dar acest lucru nu aduce prihanire 
vredniciei apostolesti, ci socotelii aceluia ; nici vina nu este a preoţiei ci a răutăţii aceluia. Aşadar 
si tu nu prihani preoţia, ci pe preotul care întrebuinţează rau lucrul cel bun. Si când cineva 
vorbeşte cu tine si zice : Ai văzut pe creştinul acela ? Raspunde-i : Eu vorbesc cu tine despre 
fapte, iar nu despre persoane. Căci câţi doctori nu s-au făcut ucigaşi dând otrava în loc de 
doctorii ? Dar nu prihanesc profesia, ci pe cel ce a în trebuintat-o rau. Câţi corabierii n-au înecat 
corăbii ? Dar nu prihanesc meşteşugul marinăresc ci mintea cea rea a acelora. Si de vei vedea un 
creştin rau, nu vorbi de rau preoţia si învăţătura Bisericii, ci pe cel ce întrebuinţează rau darul cel 
bun. 

împăratului i se încredinţează trupuri, iar preotului suflete, împăratul iartă datorii de bani, iar 
preotul datorii de păcate. Acela sileşte, acesta îndeamnă. Acela cu porunca, acesta cu sfatuirea. 
Acela cu arme materiale, acesta cu arme duhovniceşti. Acela face război împotriva barbarilor, el 
poarta război împotriva diavolilor. Mai mare este vrednicia aceasta. De aceea împăratul îsi pleacă 
capul sub mâinile preotului si peste tot în Scriptura cea veche se spune ca preoţii ungeau pe 
împăraţi. 

Dar împăratul acela trecând peste hotarele sale si sărind peste îngrădirea datoriilor împărăteşti, a 
intrat în Templu cu stăpânire voind sa tamâieze. Dar ce zic preoţii ? "Nu se cuvine tie, Ozie, a 
tămâia" (2 Paralip. 26, 18). 

Vezi cugetarea îndrăzneaţă, care nu se sfieste ; limba care se atinge de cer, libertate nerobita ; 
trup de om si minte de înger, care umbla pe jos, dar petrecea si în cer ? Au văzut pe împărat, dar 
n-au văzut porfira, au văzut pe împărat, dar n-au văzut coroana. Sa nu-mi spui ca vrednicia 
împărăteasca te îndreptăţeşte sa calci legea. 

Nu ti se cuvine tie, o împărate, sa tamâiezi în Sfânta Sfintelor. Treci peste hotare si cauţi ceea ce 
nu ti s-a încredinţat ? De aceea si pe cele ce le-ai luat le vei pierde. "Nu se cuvine tie a tămâia, ci 
preoţilor". Aceasta nu este slujba ta, ci a mea. Ti-am răpit porfira ? Atunci nu-mi răpi preoţia. 
"Nu se cuvine tie a tămâia, ci preoţilor fiilor lui Aaron". Acestea s-au petrecut cu multa vreme 
după moartea lui Aaron. 

Dar pentru ce n-a zis numai "preoţilor", ci a adăugat si numele tatălui lor Aaron ? 

In vremea lui s-a întâmplat următorul lucru : Datan, Aviron si Core s-au ridicat împotriva lui 
Aaron, si îndată s-a deschis pământul si i-a înghiţit, arzându-i cu foc din cer (Num. cap. 16). Deci 
voind sa-i aducă lui aminte de întâmplarea aceea, ca si altădată preoţia a fost invidiata, dar n-a 
fost necinstita, deşi au năvălit asupra ei mulţime multa, pomeneşte de Aaron. "Nu se cuvine tie a 
tămâia, ci preoţilor fiilor lui Aaron". 

Nu a zis, "gândeşte -te ce au pătimit aceia când au îndrăznit sa facă aceasta" ; nu a zis, "adu-ti 
aminte ca aceia ce s-au sculat împotriva au fost arşi", ci a pomenit numai despre Aaron a cărui 
preoţie a fost adeverită de Dumnezeu. Si i-a povăţuit sa-i aducă aminte de istoria aceea, numai 
nu-i zicea : "Nu îndrăzni sa faci ce a făcut Datan, ca sa nu pătimeşti ceea ce a pătimit el în 
vremea lui Aaron". 

Dar împăratul Ozia n-a suferit, ci îngâmfându-se de mândrie, a intrat în Templu si a voit sa 
tamâieze. 

Ce face Dumnezeu? Preotul a fost defăimat si vrednicia preoţiei era sa se calce, căci preotul nu 
putea sa facă altceva mai mult. Căci a preotului este numai a mustra si a dovedi îndrăzneala, iar 
nu a lua arme, nici a apuca scuturi, nici a clatină suliţa, nici a întinde arcul, nici a slobozi săgeata. 
Si devreme ce preotul a mustrat, dar împăratul nu s-a plecat, ci a întrebuinţat puterea sa, preotul a 
zis : Eu mi-am făcut datoria si cu nimic mai mult nu pot ajuta preoţia ce se calea, legile ce se 
nedreptăţesc si pravilele ce se răstoarnă. 

Ce face dar Iubitorul de oameni ? Pedepseşte pe îndrăzneţ, căruia îndată i-a ieşit lepra pe frunte. 

Unde este neruşinare, acolo e pedeapsa. Ai văzut iubire de oameni a lui Dumnezeu? 

Nu a slobozit săgeata, n-a clătinat pământul, n-a cutremurat cerul, ci a răsărit lepra, nu în alt loc, 
ci pe frunte, ca pedeapsa s-o poarte fata si sa stea ca literele săpate pe stâlp. Căci pedeapsa nu s-a 
dat numai pentru el, ci si pentru cei de pe urma. Pentru ca de ar fi fost pedepsit numai el, ar fi 
primit o pedeapsa după măsura greşelii, ci pedeapsa sta ca o lege scrisa într-un loc înalt, ca si 
cum ar zice : "Nu faceţi unele ca acestea, ca sa nu pătimiţi asemenea !". 

Si puteai vedea o lege însufleţită si o frunte care scotea un sunet mai tare decât al trâmbiţei. Căci 
pe frunte erau scrise litere care nu se puteau şterge, fiindcă nu erau scrise cu cerneala, ca sa le 
şteargă cineva, ci lepra era fireasca care făcea necurat pe acesta, ca pe ceilalţi sa-i facă curaţi. Si 
precum cei osândiţi sunt scoşi cu ştreangul în grumaz, asa si acesta în loc de ştreang avea lepra 
pe frunte, pentru ca a ocarât preoţia. 

Acestea le zic nu ocarând pe împăraţi, ci pe cei ce se îmbată de mândrie si de mânie, si ca sa 
cunoaşteţi ca preoţia este mai mare decât împărăţia. 

Totdeauna când greşeşte sufletul, Dumnezeu pedepseşte trupul. Asa a făcut si cu Cain. Sufletul a 
greşit făcând ucidere, iar trupul lui s-a slăbănogii. Si pe buna dreptate. Dar de ce ? "Gemând si 
tremurând vei fi pe pământ" (Fac. 4, 12). Si mergea Cain vorbind cu toţi, dar nu cu glas, ci cu 
tăcerea. Limba tăcea, dar mădularele lui strigau si spuneau tuturor pentru ce geme, pentru ce 
tremura. Frate am omorât, ucidere am făcut. Ceea ce Moisi a zis mai pe urma, lasându-le în scris 
: "Sa nu ucizi" (Ies. 20, 13), aceea făcea si acesta umblând peste tot si spunând cu fapta. Ai văzut 
gura tăcând si fapta vorbind ? Ai văzut lege însufleţită înconjurând peste tot ? Ai văzut stâlp 
umblând ? Ai văzut pedeapsa care anulează pedeapsa ? Ai văzut osânda pricinuitoare de 
învăţătura ? Ai văzut suflet pacatuind si trup pedepsindu-se ? Si pe buna dreptate. 

Asa si la Zaharia, sufletul a păcătuit si limba a fost legata (Le. 1, 20). Si a fost pedepsita limba 
pentru ca a născut glasul cel necredincios. Si Ozia a fost pedepsit cu lepra pe frunte pentru ca a 
păcătuit, ca sa se întelepteasca. Si a ieşit împăratul, facându-se pilda tuturor, iar Templu a fost 
curăţat. Si ieşea afara neîmpins de nimeni, si vrând sa ia si preoţia a pierdut si ceea ce avea. 

"Si a ieşit din Casa Domnului" (2 Paralip. 26, 21). 

In vremea cea veche era lege ca orice lepros sa fie scos afara din cetate, dar acum nu mai este 
asa. De ce ? Atunci Dumnezeu punea legi la oameni ca la nişte prunci si se pedepsea cu lepra 
trupul, dar acum se pedepseşte sufletul. 

Si a ieşit împăratul lepros, dar nu l-au scos pe el din cetate, cucernicindu-se de coroana si de 
vrednicia împărăteasca, ci sta într-un loc osebit, dar tot făcea fărădelege. Ce a făcut atunci 
Dumnezeu ? Mâniindu-se pe evrei a încetat proorocia. 

Am zis toate acestea la cuvântul Proorocului, ca sa-mi plătesc datoria. 

Dar sa ne întoarcem la cele ce ne stau înainte, împăratul a ieşit lepros din Templu. Si fiind 
trebuinţa ca sa fie scos din cetate după obicei ca pe un necurat, poporul îl îngăduie sa stea 
înăuntru si nimeni din cei mici sau din cei mari nu zic nimic din cele ce ar fi trebuit sa 
îndrăznească a zice. Dar pentru ca 1-a lăsat nepedepsit, Dumnezeu se întoarce de la ei si încetează 
darul proorociei. Si pe buna dreptate. Pentru ca au nesocotit Legea Lui si s-au sfiit sa scoată afara 
pe cel necurat, a făcut de a încetat darul cel proorocesc. Si nu era grai cinstit atunci, nici cuvânt 
care sa proorocească, adică Dumnezeu nu vorbea cu ei prin prooroci. Si nu insufla Dumnezeu 
Duhul întru cei prin care grăia, pentru ca aveau cu ei pe cel necurat ; si la cei necuraţi nu lucrează 
darul Duhului. Pentru aceasta nu era de fata nici se arata proorocilor, ci tace si se ascunde. 

Ceea ce am spus am sa v-o lămuresc printr-o pilda. Un om avea mare prietenie cu un altul, dar 
acela 1-a scârbit cu ceva, pentru care îi zice : "Pentru aceasta nu ma vei mai vedea si nu voi mai 
vorbi cu tine". Asa a făcut si Dumnezeu atunci. Ca devreme ce l-au întărâtat nescotând afara din 
cetate pe Ozia zice : 

"Nu voi mai vorbi cu proorocii voştri. Nu voi mai trimite darul Duhului". 

Vezi pedeapsa plina de blândeţe ? Nu a trimis fulgere, nici a clătinat cetatea din temelie. Dar ce a 
făcut ? "Nu voiţi sa-mi împliniţi Legea, nu mai vorbesc cu voi. Oare nu puteam sa-1 scot Eu afara 
? Dar am voit sa faceţi voi aceasta. Nu vreţi ? Nici eu nu vorbesc cu voi, nici mise sufletele 
proorocilor". 

Nu mai lucra darul Duhului, era tăcere, vrajba între Dumnezeu si oameni. Dar după ce a murit 
împăratul s-a dezlegat si vrajba. Si fiindcă Proorocul avea multa vreme de când nu proorocise, 
murind împăratul si dezlegându-se vrajba, a început sa proorocească, căci s-a întors proorocia. Si 
pentru aceasta Proorocul însemnează vremea si zice : 

"Si a fost în anul în care a murit împăratul Ozia, vazut-am pe Domnul sezând pe scaun înalt si 
preaînaltat" (îs. 0,1). Când a murit acela atunci am văzut pe Domnul. Mai înainte nu vedeam pe 

Domnul pentru ca era urgie asupra lor, dar după moartea celui necurat s-a dezlegat pedeapsa. De 
aceea aici s-a spus despre moartea împăratului Ozia, pe când la toţi ceilalţi se spune despre 
vremea vieţii lor. 

"Si a fost în anul în care a murit împăratul Ozia, vazut-am pe Domnul sezând pe scaun înalt si 
preaînaltat". 

Iarasi se poate vedea iubirea de oameni a lui Dumnezeu. A murit cel necurat si Dumnezeu s-a 
împăcat cu oamenii. Dar de ce a făcut aceasta fara nici o fapta din partea oamenilor, ci numai 
pentru ca a murit acela ? Pentru ca este iubitor cte oameni si nu se aspreşte, nici se scumpeşte 
când voieşte sa-si arate dragostea Sa. Numai un lucru voia Iubitorul de oameni si Bunul 
Dumnezeu, ca sa iasă cel necurat. 

Deci ştiind acestea sa izgonim mândria si sa îmbrăţişam smerita cugetare, iar slava cea 
cuviincioasa sa o înaltam Tatălui si Fiului si Sfântului Duh, acum si pururea si în vecii vecilor. 
Amin. 

DESPRE BUNA RANDUIALA LA SLUJBA 

Din "Dascălul pocăinţei - Omilii si cuvântări" 
Editura Sf. Episcopii a Râmnicului Vâlcea 
Rm. Vâlcea - 1996 

CUVÂNT DE LAUDĂ A CELOR CE AU VENIT LA BISERICĂ, 

DESPRE BUNA RÂNDUIALĂ LA SLUJBĂ 

SI DESPRE CUVÂNTUL ACELA : "VĂZUT-AM 

PE DOMNUL SEZÂND PE SCAUN ÎNALT 

SI PREAÂNĂLTAT" (îs. 6, 1). 

Vad ca multa osârdie arătaţi voi ca sa puneţi în lucrare cele pe care le-am vorbit mai înainte. De 
aceea, si eu, fara sa preget semăn seminţele învăţăturii, hranindu-va din a-ceasta cu bune nădejdi. 
Căci si plugarul, semănând seminţele cu osteneala, când va vedea pământul îndestulat de roade si 
holdele încărcate, uita de ostenelile de mai înainte si toata osârdia o pune spre paza si lucrarea ce 
urmează de acum înainte, îndemnat fiind de câştigul pe care-1 nădăjduieşte. 

Dar plugaria noastră aduce mult mai mult câştig. Aceea, agonisind îndestulare de roade 
materiale, pune înainte hrana pentru trupuri, iar aceasta, semănând învăţătura si înmulţind 
darurile Duhului, pune înainte bogăţia cea sufleteasca, hrana cea necheltuita si nestricacioasa, 
care nu se risipeşte, nici se strica de lungimea vremii, ci se păzeşte cu o negrăita purtare de grija, 
dăruind desfătarea care se simte cu mintea. Aceasta este rodirea ostenelilor mele, aceasta este 
bogăţia ce se pune înaintea dragostei voastre. Si pe aceasta vazând-o ca creste în voi, ma bucur 
totdeauna, ca n-am semănat seminţele în zadar, ca nu m-am ostenit în zadar, ci am semănat în 
pământ roditor si gras, potrivit pentru rodire. 

Dar de unde, credeţi, ca vad folosul ? De unde înţeleg ca cuvintele sporesc spre lucrare ? Cu 
adevărat din mulţimea aceasta, din faptul ca veniţi cu osârdie la Biserica, maica tuturor, din 
starea cea de toata noaptea si din totdeauna, din dorinţa de a urma cetelor îngereşti si a aduce 
Ziditorului cântare si lauda neîncetata. 

O, darurile lui Hristos ! Sus doxologcsc ostile îngerilor, jos în Biserica, oamenii adunându-se 
urmează aceiaşi cântare ca a acelora. Sus serafimii striga cântarea cea întreit sfânta, jos mulţimea 
oamenilor înalta aceiaşi cântare. Sărbătoare de obşte si pentru cele cereşti si pentru cele 
pământeşti. 

O mulţumire, o bucurie, o saltare veselitoare, pe care le-a alcătuit pogorârea cea negrăita a 
Stăpânului, pe care le-a împlinit Duhul Sfânt; unire de glasuri potrivite de buna rânduiala cea 
Părinteasca. Căci buna rânduiala a versurilor celor de sus, miscându-se de Treime, ca de o pana, 
scot cântarea cea veselitoare si fericita, cântarea cea îngereasca, cântarea cea neîncetata. Acesta 
este scopul osârdiei de aici, acesta este rodul adunării noastre. De aceea ma bucur văzând aceasta 
buna sporire ; ma bucur înţelegând veselia sufletelor voastre, bucuria acea duhovniceasca, 
săltarea cea după Dumnezeu. Căci nimic altceva nu face asa de vesela viata noastră ca bucuria 
din Biserica. 

In Biserica se găseşte bucuria celor ce voiesc sa se bucure, în Biserica este răsuflarea celor 
scârbiţi, în Biserica este veselia celor mâhniţi, în Biserica este întărirea celor neputincioşi, în 
Biserica este odihna celor osteniţi, căci zice : "Veniţi către Mine toţi cei osteniţi si împovăraţi si 
Eu va voi odihni pe voi" (Mt. 11, 28). 

Ce poate fi mai de dorit decât glasul acesta ? Ce poate fi mai dulce decât chemarea aceasta ? 
Când Stăpânul te cheamă la Biserica, te cheamă la ospat, te îndeamnă la odihna în loc de 
osteneli, te schimba din durere în uşurare, ridicându-ti greutatea păcatelor, îti vindeca necazul cu 
desfătarea si mâhnirea cu veselia. 

O, negrăita purtare de grija ! O, chemare cereasca ! Sa ne sârguim dar, iubiţilor, sa arătam aceasta 
osârdie permanenta si s-o împlinim cu rânduiala cea cuviincioasa si spre scopul cel 
cuviincios. 

Astăzi voiesc sa pornesc către voi cuvântul despre lucrul acesta, care se pare cu este îngreuietor, 
dar nu este, ci cu adevărat este uşor si folositor. 

Asa fac si părinţii cei iubitori de fii, le poruncesc sa facă nu numai cele ce sunt aducătoare de 
bucurie, dar si cele ce aduc mâhnire ; nu numai cele ce aduc îndată folosul, ci si cele care se par 
ca nu aduc nici un folos si sunt grele, dar care sunt mântuitoare de se vor împlini, învatându-i cu 
multa silinţa si cerând dinadinsul împlinirea poruncilor lor. Punem cuvântul acesta înainte ca sa 
nu cheltuim osteneala cea de aici în zadar; ca nu cumva suferind osteneala privegherii, sa fim 
fara folos; ca nu înaltându-ni-se glasurile în văzduh, sa răsune spre paguba, iar nu spre folos. 

Căci si negustorii nu sufere în zadar osteneala călătoriilor îndelungate pe mare, nici suflarea 
vânturilor, sau lovirea valurilor, ci înnoata prin noian, îndrăzneşte în primejdii, merg din loc în 
loc si petrec toate nopţile fara somn, ca sa-si înmulţească cele ale negustoriei. Si de nu va face 
aceasta, si de nu se vor mai aduce nicăieri, nici vor suferi atâtea primejdii, nu numai ca nu vor 
avea nicicum câştig, ci vor pierde si cele investite. 

Deci, ştiind acestea, sa venim aici cu evlavia cea cuviincioasa, ca nu în loc de iertarea păcatelor 
sa ne ducem acasă cu adăugirea lor. 

Dar ce se cere de la noi ? 

Atunci când înaltam cântările cele dumnezeieşti, sa le împlinim cuprinşi de multa frica si 
împodobiţi cu multa evlavie. Căci sunt unii din cei ce se afla aici, pe care si dragostea voastră 
socotesc ca-i ştiu, care defăimând pe Dumnezeu si cuvintele Duhului, socotindu-le ca cele 
obişnuite, scot glasuri fara de rânduiala, cu nimic fiind mai presus decât cei nebuni, clatinându-se 
si învârtindu-se cu tot trupul, arătând obiceiuri străine de aşezarea cea duhovniceasca. 

Ticalosule si miselule, fiind trebuinţa sa înalţi doxologia cea îngereasca cu teama si cu cutremur 
si sa te mărturiseşti Ziditorului tau cu frica, ca sa iei iertarea păcatelor, tu aduci aici obiceiurile 
măscăricilor, întinzându-ti mâinile fara rânduiala sărind cu picioarele si îndoindu-te cu tot trupul. 
Cum nu te temi si nu le cutremuri îndrăznind sa rosteşti în acest chip astfel de cuvinte ? 

Nu te gândeşti ca însuşi Stăpânul este de fata nici nevăzut, măsurând mişcarea fiecăruia si 
cercetându-i conştiinţa ? Nu te gândeşti ca îngerii stau de fata la acest Jertfelnic înfricoşat, 
înconjurându-1 cu frica ? Dar tu nu le gândeşti pe acestea, fiindcă auzul si privirea la cele de la 
teatre si spectacole ti-au întunecat mintea, si de aceea pe cele ce se fac acolo le amesteci cu 
asezamintele Bisericii. Iar cu strigările cele fara rânduiala îti vădeşti nerânduiala sufletului. 

Cum dar vei cere iertare păcatelor tale ? Cum vei trage pe Stăpânul spre milostivire, 
Dumnezeule", dar năravul tau este străin de mila. Strigi "mântuieste-ma", dar mişcările trupului 
tau sunt străine de mântuire. 

Ce folos aduc rugăciunii mâinile ridicate adeseori în sus si purtate fara rânduiala, sau strigarea 
cea peste măsura, care nu ajuta cu nimic la venirea Duhului? Oare nu unele din acestea sunt ale 
femeilor desfrânate ce stau la răspântii, iar altele ale celor ce striga la teatre si spectacole? Cum 
îndrăzneşti ca sa amesteci schimonoselile dracilor cu aceasta doxologie îngereasca ? Cum nu te 
sfiesti de cuvintele ce le zici: "Slujiţi Domnului cu frica si va bucuraţi de El cu cutremur" (Ps. 2, 
11) ? Oare asta este a sluji cu frica, a te desface si a te întinde, neîntelegând cele ce le zici, căci 
strigi fara rânduiala? Acestea sunt dovada defăimării nu a fricii, a mândriei nu a smereniei; 
acestea sunt fapte ale celor ce joaca nu a celor ce doxologesc. 

Ce înseamnă a sluji Domnului cu frica ? 

înseamnă a împlini toate poruncile cu frica si cu sfiala si a aduce rugăciunile cu inima zdrobita si 
minte smerita. Dar Duhul Sfânt ne porunceşte prin Proorocul nu numai a sluji cu frica, ci a ne si 
bucura cu cutremur. Si fiindcă împlinirea poruncii pricinuieste bucurie celui ce se nevoieste la 
fapta buna, de aceea zice ca ea sa se facă cu frica si cu cutremur, ca nu purtându-ne fara de frica, 
sa ne păgubim si de osteneli si sa întărim si pe Dumnezeu. 

Dar cum se poate sa ne bucuram eu cutremur? Căci nu este cu putinţa ca amândouă sa fie 
deodată, fiindcă deosebirea dintre ele este mare. Bucuria vine din împlinirea celor dorite si din 
dobândirea celor dulci si veselitoare, iar nu din cele întristătoare. Frica se datoreste aşteptării 
relelor celor multe, izvorând din conştiinţa care ne osândeşte. 

- Cum dar este cu putinţa a ne bucura cu frica, si nu încă cu frica, ci cu cutremur, care este o frica 
mărita ? Cum dar se vor putea lucra acestea ? 

Serafimii te vor învata, căci ei împlinesc cu fapta pe amândouă. Căci ei se îndulcesc de slava cea 
negrăita a Ziditorului si privesc frumuseţea cea nespusa a Lui. Nu zic aceea a fiinţei Lui, căci 
este neînţeleasa si nu se poate privi, ci numai cât pot ei cuprinde. Si petrecând totdeauna si 
slujind împrejurul scaunului împărătesc sunt în veşnica bucurie si veselie, se bucura de dulceaţa 
aceea neâncetata si saltă doxologind fara de tăcere pe Dumnezeu. 

Căci a sta înaintea acelei slave, a fi luminaţi de razele ce strălucesc din ea, le este lor bucurie, 
veselie, dulceaţa si mărire. 

Poate v-ati îndulcit si voi de acestea si doriţi slava aceea ? De voiţi sa ma ascultaţi si sa faceţi 
doxologia cu evlavie, nu veţi fi lipsiţi de o bucurie ca aceasta. Căci acelaşi Stăpân se slăveşte si 
în cer si pe pământ, fiindcă "plin este tot pământul de slava Lui" (îs. 6, 3). 

Dar cum aceia îndulcindu-se de atâta veselie o amesteca cu frica ? Asculta ce zice Proorocul : 

"Vazut-am pe Domnul sezând pe scaun înalt si preaînaltat". 

De ce după ce a zis "înalt", a adăugat si "preaînaltat". Pentru ca prin "înalt" nu putea arata 
măreţia scaunului, iar adăugând "preaînaltat" a arătat ca el nu poate fi înţeles. 

La cele de pe pământ când se spune "înalt" poate fi comparat cu cele mai de jos. De pilda, munţii 
sunt înalţi în comparaţie cu sesurile si văile pământului ; înalt este si cerul cel ce este deasupra 
tuturor celor de pe pământ. Iar termenul "preaînaltat" este potrivit numai acelei Fiinţe neînţelese, 
care nu este cu putinţa nici a fi înţeleasa, nici a fi tâlcuita. De aceea Proorocul zice : "Vazut-am 
pe Domnul sezând pe scaun înalt si preaînaltat". 

Si altceva ce ai văzut, Proorocule ? Ce ai privit în jurul Lui ? 

"Si serafimii stăteau împrejurul Lui" (îs. 6, 2). 

Dar ce făceau, ce ziceau si de ce îndrăzneala s-au învrednicit ? De îndrăzneala ? Nicidecum. Ci 
erau cuprinşi de frica si de spaima, aratându-si temerea cea negrăita chiar cu înfăţişarea si 
mişcările lor. Căci cu doua aripi îsi acopereau fetele, oprind raza slavei ce ieşea de la scaun, 
pentru ca nu putea suferi strălucirea ei si totodată aratându-si evlavia lor care o au către Stăpânul. 

Cu acest fel de bucurie se îndulcesc, cu acest fel de veselie se veselesc, acoperindu-si nu numai 
fetele, ci si picioarele ? Dar de ce fac aceasta ? Căci fetele pe buna dreptate si le acopere pentru 
ca nu pot sa privească drept la slava cea neapropiata. Dar picioarele de ce si le acopere ? 

Voiam ca acest lucru sa vi-1 las vouă, ca sa va osteniţi si voi la dezlegarea acestei nedumeriri si sa 
fiţi râvnitori la descoperirea pricinilor duhovniceşti, dar ca sa nu las mintea voastră sa se 
îndeletnicească cu căutarea acestei dezlegări si sa va fac sa defăimaţi sfatuirea mea, de nevoie 
este ca sa v-o spun. 

Pentru ce dar îsi acopereau picioarele? 

Sârguindu-se sa-si arate evlavia nesăţioasa către Ziditorul, ei voiesc sa-si arate frica de El si prin 
mişcări, si prin glas, si prin vedere si chiar prin poziţia lor. Dar pentru ca nu pot îndeplini ceea ce 
doresc si ceea ce se cuvine, de aceea prin faptul ca îsi acopere toate părţile împlinesc ceea ce 
lipseşte. Oare ati înţeles ceea ce am zis, sau este trebuinţa sa mai repet ? Dar ca aceasta sa fie mai 
luminata ma voi strădui s-o dovedesc din exemplele de la noi. 

Cineva sta înaintea împăratului pământesc si prin toate mijloacele se sârguieste sa arate multa 
evlavie către el, ca prin aceasta sa tragă asupra lui mai multa dragoste de la acela. Pentru aceasta 

si prin felul cum tine capul, si prin glas, si prin strângerea mâinilor, si prin alăturarea picioarelor 
si prin sfiala întregului trup se sileşte sa arate acea evlavie. 

Acest lucru se petrece si la puterile cele fara de trup. Căci având multa evlavie către Ziditorul si 
dorind ca s-o agonisească din toate părţile, dar neputând, ceea ce lipseşte din dorinţa lor o ascund 
cu aceasta acoperire. Din aceasta pricina se zice ca-si acopere si fetele si picioarele, cu toate ca 
este si alta tâlcuire mai tainica cu privire la aceasta. 

Serafimii îsi acopere fetele si picioarele, nu pentru ca ar avea, căci sunt fara de trupuri ca si 
Dumnezeu, ci fac aceasta ca sa se arate ca ei sunt sfinţi în toata alcătuirea lor si slujesc cu frica si 
cu evlavie Stăpânului. 

Asa trebuie sa stăm si noi când aducem lui Dumnezeu doxologie, cu frica si cu cutremur, ca si 
cum L-am vedea cu ochii mintii. Si este cu adevărat de fata, căci nici un loc nu-L poate cuprinde, 
si aude glasurile tuturor. Deci înaltând lauda cu inima înfrânta si smerita, sa fie bine-primita în 
cer ca o tămâie cu bun miros. "Căci inima înfrânta si smerita Dumnezeu n-o va urgisi" (Ps. 50, 
18). 

Dar Proorocul ne îndeamnă sa facem doxologia cu strigare, căci zice : "Strigaţi Domnului tot 
pământul". Dar noi nu oprim acest fel de strigare, ci strigarea cea fara rost ; nu oprim glasul de 
lauda, ci cel fara de rânduiala, certurile cele dintre voi, mişcările mâinilor pe care le ridicaţi în 
sus fara rost, jocurile de picioare si toate năravurile cele fara rânduiala si stricate, care sunt 
schimonoseli ale celor ce zăbovesc la teatre si la alergările de cai. 

De acolo s-au adus la noi acele obiceiuri pierzătoare ; de acolo acele glasuri neevlavioase ; de 
acolo mişcările mâinilor, a picioarelor, certurile, disputele si toate obiceiurile cele fara rânduiala. 

Nimic altceva nu face asa de mult ci se defăima cuvintele lui Dumnezeu precum privirile si 
auzurile celor ce se petrec acolo. De aceea v-am rugat de multe ori, ca nimeni din cei ce vin aici 
si se îndulcesc de învăţătura cea dumnezeiasca si se împărtăşesc de aceasta înfricoşata si tainica 
jertfa, sa nu meargă la teatru si spectacolele desfrânate ca sa amestece tainele cele dumnezeieşti 
cu lucrurile cele drăceşti. 

Dar unii sunt atât de turbaţi, ca se duc la acelea, deşi au ajuns la adânci bătrâneţe, neluând aminte 
nici la cuvintele noastre, nici rusinându-se de vârsta lor. Dar când le atragem atenţia si îi sfătuim 
sa se sfiasca de caruntetile lor si sa nu-si piardă evlavia ce o mai au, ce credeţi ca spun ei ? 

- Acele ce se petrec acolo sunt închipuire a biruinţei si a încununării ce va sa fie în veacul viitor, 
si dobândim mult folos de acolo. 

Ce zici, omule ? Amăgitor si plin de înşelăciune este acest cuvânt. 

De unde dobândeşti folos ? Din acele certuri fara număr si din jurămintele cele zadarnice ce se 

fac spre vătămarea celor ce le spun ? Sau din ocările, hulele si batjocurile pe care acei de acolo le 

toarnă unii peste alţii ? Poate din acestea nu. 

Dar poate câştigi folos din glasurile cele fara rânduiala, din strigarea cea fara de rost, din praful 

ce se înalta, de la cei ce se împing si se înghesuiesc si se linguşesc înaintea femeilor ? 

Dar aici toţi proorocii si dascălii arata pe Stăpânul îngerilor ca sade "pe scaun înalt si 
preaînaltat", împărţind celor vrednici daruri si cununi, iar celor nevrednici rânduindu-le gheena si 
focul. Si chiar Domnul însuşi adevereaza acestea. Si tu defaimi toate si mustrarea conştiinţei 
pentru cele săvârşite si frica de pedepse si veşnicia osândei. Dar ca sa te îndreptăţeşti de ceea ce 
faci, zici ca te foloseşti din acelea din care suferi o vătămare nespusa. Nu, rogu-va, sa nu 
pricinuim îndreptăţiri în păcate. Căci acestea sunt dezvinovăţiri si amăgiri care ne pricinuiesc 
vătămare. Dar despre acestea ajunge. 

Este timpul deci sa ma întorc la sfatuirea cea dintâi, si zicând puţine sa pun capăt cuvântului. 

Aici se fac nu numai nerânduielile ce le-am spus mai sus, ci bântuie si alta boala cumplita. 

- Care este aceasta ? In loc ca cel ce vine aici sa stea de vorba cu Dumnezeu si sa-I înalte 
doxologia cea cuviincioasa, uita de Domnul si fiecare vorbeşte cu vecinul sau si rânduiesc cele 
ale casei, vorbesc despre cele ce se petrec în târg, în popor, la teatre si spectacole si în armata, 
discuta ca lucrurile acelea s-au pus în rânduiala, iar celelalte nu, despre negustorii care s-au 
îmbogăţit si care au sărăcit, si pe scurt, vorbesc aici despre toate cele ce se petrec în lume. 

- De ce iertare sunt vrednici unii ca aceştia? Daca cineva vorbeşte cu împăratul cel pământesc, 
vorbeşte numai despre acelea pe care le va voi acela si despre care întreabă, iar de va îndrăzni 
cineva sa discute altceva afara de ceea ce voieşte el, va suferi cea mai de pe urma pedeapsa. Iar 
tu vorbind cu împăratul împăraţilor, Căruia îi slujesc cu frica îngerii, laşi vorbirea cu El si 
discuţi cele despre tine, care sunt praf si cenuşa, căci astfel sunt lucrurile vieţii acesteia. Cum vei 
suferi pedeapsa defăimării ? Si cine te va izbăvi de o pedeapsa ca aceasta ? 

Zic unii ca stăpânirea cârmuieste rau lucrurile de obşte ale vieţii acesteia. Dar care este pricina? 
Nepriceperea celor ce cârmuiesc, zic ei. 

Pricina nu este nepriceperea celor ce cârmuiesc, ci păcatul nostru. Mulţimea gresalelor noastre au 
întors toate cu josul în sus, acelea au adus toate relele, au întremat pe vrăjmaşi, au făcut de au 
fost biruiţi ai noştri. Nu din alta parte s-a vărsat asupra noastră mulţimea scârbelor, ci numai din 
pricina aceasta. 

De aceea cel ce stăpâneşte cu toate ca ar fi Avraam, sau Moise, sau David, sau Solomon cel 
preaîntelept, sau cel mai drept dintre toţi oamenii, dar daca noi vom petrece rau, de nici un folos 
nu ne va fi. 

Iar daca aceia vor fi dintre cei călcători de lege, care fara de socoteala si fara de rânduiala, 
nesocoteala, si neorânduiala noastră au rodit pe unul ca acesta, păcatele noastre au pricinuit rana. 

Ni s-au dat cârmuitori după inimile noastre, si dintre cei sfinţiţi: si dintre cei ce stăpânesc cele 
lumeşti. Si daca cel ce cârmuieste va fi drept, si atât de drept încât sa ajungă la fapta buna a lui 
Moisie, dreptatea aceluia nu va putea, acoperi gresalele cele nenumărate ale supuşilor. 

Acest lucru îl vom putea cunoaşte chiar de la cele petrecute cu Moise, cum a pătimit multe rele 
pentru Israel si a făcut multa rugăciune pentru el ca sa moştenească pământul "cel făgăduit" dar 

fiindcă poporul cu păcatele lui s-a făcut străin de acea moştenire, rugăciunea lui Moise n-a putut 
schimba hotărârea cea dreapta a lui Dumnezeu, ci tot poporul acela a pierit în pustie. 

Dar cine este mai drept ca Moise ? Si cine are mai multa îndrăzneala către Dumnezeu ca el? 

Se zice ca: "Mult poate rugăciunea dreptului" (Iac. 5, 16). Da, dar aceea care este ajutata de 
pocăinţa si întoarcerea acelora pentru care se face. Iar celor ce au năravul rau si nu le este 
nădejde de întoarcere, cum poate sa le ajute de vreme ce ei însisi stau împotriva faptelor aceluia? 

Si ce zicem ca aceasta se întâmpla când greşeşte un popor întreg, devreme ce si păcatul unor 
putini supuşi, sau de multe ori al unuia a biruit îndrăzneala celui ce stăpâneşte cu dreptate. 

Si acest lucru se poate vedea tot din cele petrecute. Fiii lui Israil, care povatuindu-se de Moise si 
mergând în pământul celor de alt neam ca sa facă război cu ei, unii din israeliti turbându-se spre 
femeile acelora, au pricinuit tuturor acea înfrângere a tot poporul. Si acest lucru s-a întâmplat si 
la unul singur, cum a fost Acan, care luând de la cei de alt neam cele date pierzării, a aprins 
mânia lui Dumnezeu asupra poporului (îs. Navi 7). 

Dar poate unii din cei ce sunt de fata nu ştiu istoria aceasta, de aceea trebuie sa spun puţine 
cuvinte despre ea, ca sa aducem aminte celor ce o ştiu si sa-i învăţam pe cei ce nu ştiu. 

Acest Acan era unul din cei ce au trecut Iordanul împreuna cu Iisus al lui Navi, cu Iisus acela 
care prin hotărârea a lui Dumnezeu a fost ales urmaş al lui Moise si care era preînchipuirea lui 
Iisus Hristos adevăratul nostru Mântuitor. 

Căci precum acela a trecut poporul lui Israel din pustie prin Iordan în pământul făgăduinţei, asa 
si Mântuitorul nostru ne-a cruţat pe noi din pustiul necunostintei si al închinării la idoli, prin 
sfântul si mântuitorul botez, la Ierusalimul cel de sus, la maica celor întâi născuţi, în care s-au 
pregătit locaşurile odihnei cele adevărate unde este petrecerea cea fara tulburare si paşnica. 

Deci, acesta, cu puterea Celui ce poruncea trecând poporul peste Iordanv a venit sub zidurile 
Ierihonului, si făcând acea minunata înconjurare, când erau aproape sa cada zidurile, zice, către 
popor: "Si va fi cetatea aceasta anatema, ea si toate câte sunt în ea, fara numai pe Rahab 
desfrânata sa o cruţaţi" (6, 17). Paziti-va de anatema ca nu cumva poftind sa luaţi ceva din cetate 
si sa fim pedepsiţi. Toate cele ce sunt în cetate s-au afurisit, căci aceasta înseamnă anatema. 
Porunca, era primejdioasa. 

Cum se putea însă ca într-atâta popor sa nu fie călcata ? Mai ales ca erau multe pricinile ce-i 
sileau la călcarea ei. Nestatornicia si iubirea de câştig a poporului, sau poate faptul ca nu toţi au 
auzit porunca, mulţimea prăzii care le era pusa înainte ca o amăgire si care uşor ar fi ispitit pe cei 
iubitori de avuţie sa calce opreliştea. Dar cu toate acestea legea a fost data si deasupra tuturor sta 
atârnată primejdia călcării ei. 

Ce s-a întâmplat după aceasta? Au căzut zidurile si luate cele ce erau în cetate au ajuns în mâinile 
celor ce o înconjurase. Cu toate ca tot poporul a păzit porunca data, totuşi unul a calcat-o si 
acesta a aprins mânia lui Dumnezeu toata mulţimea. Căci zice Scriptura : "Si au săvârşit fiii lui 

Israil un păcat mare, luând din cele afurisite, ca Acan feciorul lui Cârmi, fiul lui Zabdi. . . a luat 
din cele date spre nimicire si s-a mâniat Domnul cu urgie pe fiii lui Israel" (7, 1). 

Unul a fost cel ce a păcătuit, cum zice ca au păcătuit fiii lui Israel, si s-a mâniat Domnul pe fiii 
lui Israel ? 

Vezi cum păcatul unuia a pricinuit pedeapsa la tot poporul si a făcut pe Dumnezeu vrăjmaş la 
toata mulţimea. Dar fiindcă călcarea de lege s-a făcut si nimeni nu ştia fara numai Dumnezeu Cel 
ce ştie cele ascunse, pedeapsa zăbovea, dar cel ce făcuse aceasta, cu toate ca i se părea ca se 
tăinuieşte, totuşi se ardea de conştiinţa ca de foc. Apoi a venit si vremea pedepsei si a 
descoperirii păcatului. Iisus a trimis din Ierihon bărbaţi în Ai si s-au suit acolo ca la trei mii de 
bărbaţi, dar au fugit de la fata locuitorilor din Ai si au omorât din ei 36 de oameni, iar pe ceilalţi 
i-au alungat si i-au bătut, iar inima poporului a slăbit si s-a făcut ca apa (7, 2-5). 

Vezi pedeapsa unui păcat ? Vezi rana nevindecata ? Unul a păcătuit, iar moartea si frica a căzut 
peste tot poporul. 

Ce înseamnă aceasta, o Stăpâne, iubitorule de bunătate? Tu eşti singur Drept si judecăţile Tale 
sunt drepte. Tu faci judecata după lucrurile fiecăruia. Tu ai zis, Iubitorule de oameni, ca de va 
muri cineva în păcatul lui nu se va pedepsi altul în locul aceluia. Care este, dar, aceasta hotărâre 
dreapta a Ta? Bune sunt toate cele ale Tale, Doamne, si foarte bune si se iconomisesc spre folosul 
nostru. 

Păcatul aduce vătămare, de aceea toţi au fost pedepsiţi, ca nu cumva vătămarea sa se întindă la 
toţi. Si văzând ei câta pedeapsa a născut o calcare de porunca, sa fuga si sa scape de osânda cea 
veşnica. 

Atunci Iisus văzând ceea ce s-a făcut poporului si-a rupt hainele lui si a căzut cu fata la pământ, 
jelindu-se cu acele cuvinte pe care le însemnează Dumnezeiasca Scriptura. 

Dar ce răspunde Stăpânul? "Scoala-te, pentru ce ai căzut cu fata la pământ ? Poporul a păcătuit si 
a călcat legătura Mea. . . Si nu vor putea fiii lui Israel sa stea înaintea vrăjmaşilor lor. . . până ce 
nu veţi ridica blestemul dintre voi" (7, 10-12). Atunci s-a vestit aceasta poporului, iar Dumnezeu 
a arătat pe cel ce a făcut călcarea de lege. Iar acela a mărturisit si a zis lui Iisus: 'Adevărat, eu am 
păcătuit înaintea Domnului Dumnezeului lui Israel, asa si asa am făcut. Când pradam am văzut o 
haina pestriţa buna si doua sute drahme de argint si un drug de aur, greu de cincizeci de sicii, si 
poftindu-le le-am luat si le-am ascuns în pământ în cortul meu" (7, 20-21). 

Deci le arata pe toate pentru ca vedea ca adevărat este. Cel ce 1-a vădit si avea conştiinţa martor 
nemitarnic care îl mustra. Si vezi moartea cea de ocara a lui, căci "a luat Iisus pe Acan. . . si pe 
feciorii lui si pe fetele lui, si boii lui, si asinii lui, si oile lui, si cortul lui si toate câte avea el. . . si 
tot Israelul i-a ucis pe ei cu pietre" (7, 24-25). 

Aceasta este răsplata călcării de lege, asa este judecata cea nemitarnica a lui Dumnezeu. 

Deci ştiind aceasta, sa socotim năvălirea asupra-ne a necazurilor ca o pedeapsa a păcatelor 
noastre, si cercetându-ne în fiecare zi gresalele noastre, nu pe alţii, ci pe noi sa ne facem vinovaţi 
de venirea acestora. 

Căci nu numai neluarea aminte a celor ce stăpânesc au adus asupra noastră relele acestea, ci mai 
ales gresalele noastre. Si fiecare venind aici, sa-si cerceteze păcatele lui, fara sa prihaneasca 
pe alţii, si sa înalte cu rânduiala cea cuviincioasa doxologia cea cuviincioasa. 

Rânduiala cea creştineasca ce se cere de la noi este aceasta: întâi sa ne apropiem de Dumnezeu 
cu inima înfrânta, apoi aşezarea sufletului s-o arătam prin cele ce se vad, adică prin şedere, prin 
mişcarea cu buna rânduiala a mâinilor, prin glasul cel blând si smerit. Acestea sunt cu putinţa la 
cel ce va voi. Si cum vom putea sa le lucram toţi ? Daca ne vom pune în minte ca s-a dat porunca 
de obşte si ca toţi trebuie sa ne împărtăşim de folosul din ea. 

De aceea sa încetam si glasurile cele fara de rânduiala, sa oprim mişcările cele fara de rânduiala 
ale mâinilor, ridicându-le ameninţător în aer, ci strânse cuviincios sa le întindem către 
Dumnezeu. 

Căci Dumnezeu uraste cele fara de rânduiala si se scârbeşte de ele, precum se bucura si de cel 
smerit căci, "spre cine voi caută, fara numai spre smerit si blând, si care tremura de cuvintele 
Mele" (îs. 66, 2) . 

Sa ne îndemnam unii pe alţii ca Dumnezeu nu voieşte în acelaşi timp sa vorbim si cu El si sa 
cuvântam si între noi. Sa nu lăsam vorbirea cu El si sa începem a vorbi cu cei de fata, 
amestecând mărgăritarele cu noroiul, căci aceasta o socoteşte ocara a Sa, iar nu doxologie. 

De vor voi sa calce porunca aceasta sa-i astupam gura, sa-i alungam, scoatem afara din curţile 
sfintei Biserici ca pe un vrăjmaş mântuirii noastre. 

Făcând asa, vom spală păcatele rele de mai înainte cu lesnire. Vom avea în mijlocul nostru pe 
Stăpânul însuşi împreuna cu îngerii; împărţind fiecăruia cununile, cele pentru buna rânduiala. 

Ca devreme ce este Iubitor de oameni si Datator de daruri mari si Se bucura de mântuirea 
noastră, ne-a făgăduit împărăţia cerurilor si partasirea vieţii celei fara de moarte si pe toate cele 
bune înainte le-a pregătit, voind ca noi toţi sa le avem pe ele. Pe care fie ca noi toţi sa le 
dobândim cu darul si iubirea de oamenii a Domnului nostru Iisus Hristos, care împreuna cu Tatăl 
si cu Sfântul Duh se cuvine slava, stăpânirea, cinstea si închinăciunea, acum si pururea si în vecii 
vecilor. Amin 

DESPRE PRIMEJDIA PĂCATULUI MĂGULIRII 

Din "Dascălul pocăinţei - Omilii si cuvântări" 
Editura Sf. Episcopii a Râmnicului Vâlcea 
Rm. Vâlcea - 1996 

CUVÂNT 

DESPRE PRIMEJDIA PĂCATULUI MĂGULIRII. 

FOLOSUL ÎNVINUIRII DE SINE PENTRU 
PĂCATELE SALE. 

Mi se pare ca îndeajuns v-am atins mai înainte si v-am rănit destul de adâncr de aceea astăzi de 
nevoie este sa vindecam, punând doctorii mai puţin dureroase. Acesta este de fapt modul cel mai 
bun al vindecării, nu numai a tăia, ci si a lega rănile; aceasta este legea cea minunata a învăţăturii 
ca dascălul nu numai sa certe, ci sa si mângâie. Asa poruncea si Pavel: "Mustra, cearta, 
îndeamnă" (2 Tim. 4, 2). Daca cineva ar îndemna si ar mângâia numai pe ascultători, i-ar face 
trândavi. Daca, de asemenea, totdeauna îi va certa, îi va face rai, căci neputând sa sufere mereu 
sarcina mustrărilor îndată se vor întoarce la cele rele. De aceea trebuie ca cuvântul învăţăturii sa 
fie cu rânduiala. 

Si devreme ce ziua trecuta cuvântul a pişcat tare mintea voastră, astăzi aveţi nevoie de o 
învăţătura mai blânda si la durerile cele pricinuite de mustrări de nevoie este sa picuram cuvântul 
cel blând ca nişte untdelemn, mai întâi aducându-va aminte de mustrările acelea. V-am citit 
atunci porunca lui Pavel cu privire la împărtăşirea cu Sfintele Taine, pusa tuturor celor ce ştiu 
despre taine. Iar porunca zicea asa. Dar nimic nu ne opreşte ca s-o citim iarasi. "Sa se cerceteze 
însă omul pe sine si asa sa mănânce din pâine si sa bea din pahar" (I Cor. 11, 28). Cei ce ştiu 
tainele cunosc care este pâinea si care este paharul. Si "cel ce mănâncă si bea cu nevrednicie, 
osânda îsi mănâncă si bea, nesocotind trupul Domnului". 

Porunca aceasta v-am citit-o atunci si v-am si tâlcuit înţelesul ei. Am spus ce înseamnă 
"nesocotind trupul Domnului", adică vrednic de aceeaşi pedeapsa ca cei ce L-au răstignit pe 
Hristos. Căci precum ucigaşii aceia s-au făcut vinovaţi de Sângele Lui, asa si aceştia care se 
împărtăşesc cu Tainele Lui cu nevrednicie. Fiindcă aceasta înseamnă a nesocoti Trupul si 
Sângele Domnului. Si se părea atunci ca ceea ce am zis este foarte îngreuietor si îngrozirea este 
nesuferita, dar am explicat-o prin pilda. Am zis atunci: Ca după cum cineva, ori va rupe porfira 
cea împărăteasca ori va murdari cu noroi, la fel ocaraste pe împăratul, tot asa si aici, cei ce au 
omorât trupul cel stăpânesc si cei ce-1 primesc cu minte necurata, aduc aceiaşi ocara hainei 
împărăteşti. Deci asa cum L-au răstignit iudeii pe Cruce, tot asa II rănesc si cei ce-L primesc cu 
suflet necurat. De aceea deşi păcatele sunt deosebite, dar ocara este aceiaşi. 

Acestea au atins pe mulţi, a tulburat pe mulţi si a rănit conştiinţa ascultătorilor, si nu numai a 
ascultătorilor, ci mai înainte de voi pe a mea, a celui ce vorbesc, învăţătura este de obşte pentru 
ca de obşte sunt si rănile, de aceea si doctoriile le pun de obşte. Aceasta este o lucrare a iubirii de 
oameni a lui Dumnezeu ca si cel ce vorbeşte si cei ce aud sa fie supuşi sub aceleaşi legi, pentru 
ca sunt de aceiaşi fire, si la fel de vinovaţi de le vor calea. 

- Pentru ce ? Ca sa certe cu măsura. Sa fie iertător fata de cei ce greşesc. Ca aducându-si aminte 
de neputinţa sa sa nu facă mustrare nesuferita. Pentru aceasta Dumnezeu n-a pogorât îngerii din 
cer si i-a pus învăţători oamenilor, ca nu cumva, fiind de o fire superioara si necunoscând 
neputinţa firii omeneşti, sa ne mustre fara milostivire, ci a dat oamenilor muritori ca sa fie 
învăţători si preoţi; oameni cu neputinţe si cu aceleaşi lipsuri, sa pună frâu limbii celui ce 
vorbeşte, nelasând-o sa facă mustrări peste măsura. Si cum ca acest lucru este adevărat, însuşi 
Pavel, cel ce a pus aceasta lege ne-a învăţat si a spus si pricina, zicând: "Căci orice arhiereu, 
fiind luat dintre oameni, este pus pentru oameni . . . Care poate sa fie îngăduitor cu cei neştiutori 
si rătăcit" ( Evr. 5, 1-2). 

- Pentru care pricina ? Pentru ca si el este cuprins de neputinţa. 

Vezi ca neputinţa se face pricina de milostivire si rudenia firii nu lasă pe cei ce o mustra sa fie 
mai presus de mustrări, oricât s-ar osteni ? 

- Dar pentru care pricina am zis acestea ? Ca sa nu zic: Fiindcă tu eşti curat de păcate si neatins 
de durerea mustrărilor, cu multa stăpânire aduci asupra noastră taiere adânca. Ci eu mai întâi 
simt durerea, pentru ca si eu sunt vinovat si supus păcatelor. "Căci toţi suntem vinovaţi" (înt. lui 
Sirah 8, 6) si "Cine se poate lauda ca are inima curata ?" (Pilde 20, 9). Pentru aceasta am făcut 
acele mustrări nu filosofând despre cele străine, nici fiind cuprins de o oarecare asprime, ci 
din multa purtare de grija. 

Când se tamaduiesc trupurile, cel ce taie nu simte nici o durere, ci cel ce este tăiat acela singur 
este cel ce se chinuieşte de dureri. Dar la cei ce vindeca sufletele nu este asa, fara numai - daca 
nu greşesc - când judeca de la sine cele ale celorlalţi. Ci aceia, mai întâi se chinuiesc, atunci când 
cearta pe alţii. Ca nu pătimim durere, nici ne mâhnim asa de mult când suntem mustraţi de alţii, 
precum când mustram pe alţii pentru păcate la care suntem si noi supuşi si vinovaţi, fiindcă 
conştiinţa îndată mustra pe cel ce vorbeşte. Si celui ce este împodobit cu dregatoria de a învata, 
dar cade în aceleaşi păcate cu ucenicii si are trebuinţa de aceleaşi mustrări, mai amara i se face 
durerea. 

Si nu fara rost ma tânguiesc acum de acestea, ci fiindcă mulţi nesuferind tăria celor ce s-au zis, s- 
au supărat si s-au necăjit, zicând: Ne depărtezi de la sfântul Prestol si ne alungi de la împărtăşire! 
De aceea am fost silit sa zic acestea ca sa cunoaşteţi ca nu depărtez, ci mai mult adun; nu nici 
opresc, ci mai ales trag prin mustrări. Căci frica de ceea ce s-a zis cazând în conştiinţa celor ce 
păcătuiesc ca focul pe ceara, topeşte si mistuieste gresalele noastre de acesta si va petrece 
totdeauna în ea, si făcând mintea curata si strălucita, aduce mai multa îndrăzneala în noi, iar din 
îndrăzneala se face mai multa osârdie pentru a ne împărtăşi cu Tainele cele negrăite si 
înfricoşătoare. 

Si precum cel ce da doctorii amare celor ce se scârbesc de bucate din pricina îmbolnăvirii 
stomacului, curatind sucurile cele rele si redând pofta de mâncare îi face cu mai multa osârdie sa 
se atingă de hrana cea obişnuita, tot asa si cel ce grăieşte cuvinte amare si curata gândurile cele 
rele ale mintii si descarcă sarcina cea grea a păcatelor, da pricina conştiinţei sa răsufle si-1 face pe 
acela ca sa guste cu multa dulceaţa Trupul Stăpânului. 

Deci nimeni nu trebuie sa se supere de cele ce s-au spus, ci sa le primească si sa le laude. Iar 
daca vreunii sunt slabi si nu primesc aceasta îndreptare a noastră, le zic ca nu tâlcuiesc legi ale 
mele, ci citesc epistole pogorâte din cer. Si atunci - cel ce are încredinţata slujba aceasta este 
nevoit sau sa spună toate ce cuprind aceste porunci, căutând peste tot folosul, iar nu măgulirea 
ascultătorilor, sau gândindu-se la nemulţumirea ascultătorilor sa vândă, prin acest har, si, 
mântuirea sa si a acelora. Si cum ca si celui ce vorbeşte si celor ce aud primejdios lucru este a 
ascunde ceva din legile cele dumnezeieşti; si cum ca învăţătorii, se judeca vinovaţi morţii când se 
sfiesc sa tâlcuiasca toate învăţaturile lui Dumnezeu, îl voi aduce iarasi pe Pavel ca martor. Si de 
aceea pentru dezlegarea multora alerg -deseori la sufletul acela sfânt - căci cuvintele lui sunt legi 
dumnezeieşti folositoare. Căci nu este Pavel cel ce vorbeşte, ci Hristos mişca sufletul aceluia. 

Deci, ce zice Pavel? 

După ce a chemat pe cei ce locuiau în Efes si a rostit către ei învăţătura cea mai de pe urma când 
voia sa se despartă de ei, a zis către cei mai mari peste aceia ca precum sunt cei ce varsă sângele 
ucenicilor, asa sunt cei ce nu spun cele de folos, facându-se vinovaţi pedepsei si osândei. Si zice: 
"Curat sunt eu de sângele tuturor" (F. Ap. 20, 26). 

- Pentru ce ? "Căci nu m-am ferit sa va vestesc toata voia Lui Dumnezeu. Iar de s-ar fi ferit sa 
facă voia lui Dumnezeu n-ar fi fost curat de sângele lor, căci ar fi fost judecat ca un ucigaş de 
oameni, si pe buna dreptate. Căci ucigaşul de oameni omoară numai trupul, iar cel ce face cuvânt 
către popor spre a-1 măguli, face pe ascultători leneşi si le pierde sufletele. Acela pricinuieste 
trupului moartea aceasta, iar acesta pierde sufletul si-1 trimite în muncile si pedepsele cele fara 
sfârşit. 

Dar oare numai Pavel zice acestea? Nicidecum. Ci mai înainte de Pavel, Dumnezeu prin 
Proorocul acelaşi lucru arata, zicând: "Pândar te-am pus pe tine casei lui Israel" (Iez. 3, 17). 

Ce este pândarul ? 

Pândar se zice ca este acela care, atunci când ostile stau jos, se suie pe vreun loc înalt, sau pe 
vreo movila si de acolo pândeşte pe vrăjmaşi când se apropie apoi vesteşte celor de jos venirea 
acelora si-i ridica la război, ca sa nu vina peste ei nefiind pregătiţi si sa-i omoare. 

Si devreme ce multe din nevoile cele ce vin asupra noastră nu le vedem noi cei ce umblam pe 
jos, darul lui Dumnezeu a iconomisit ca sfinţii prooroci, stând pe locul înalt al proorociei, sa 
vestească de mai înainte urgia lui Dumnezeu care va sa vina asupra noastră, ca, îndreptându-ne 
prin pocăinţa si ridicându-ne sufletul cel căzut, sa oprim de departe pedeapsa cea trimisa de 
Dumnezeu. De aceea zice: "Pândar te-am pus pe tine casei lui Israel", ca sa vesteşti mai dinainte 
nevoia ceea ce va veni peste ei, precum vesteşte acela venirea vrăjmaşilor. Si pedeapsa mare 
pune asupra celui ce nu spune de mai înainte urgia lui Dumnezeu. Si care este ? Si vieţile celor 
ce pier le voi cere din mâna ta. 

Care este deci omul acela atât de aspru si nemilostiv care învinuieşte pe cel ce vorbeşte adeseori 
despre urgia lui Dumnezeu, care de va tăcea va suferi atâta pedeapsa ? Deci cum ca noua celor ce 
grăim nu ne este de folos sa tăcem unele ca acestea, ne-au învăţat destul Apostolul si Proorocul; 

la fel si vouă celor ce ascultaţi. Si daca as tăcea si as ascunde păcatele cu tăcerea, pe buna 
dreptate s-ar fi necăjit si s-ar fi supărat oricine. Iar daca vom tăcea, si acolo ni se vor descoperi 
gresalele, ce folos vom avea din tăcere ? Nici un folos, cu adevărat, ci vătămarea cea mai de pe 
urma. Căci de voi vorbi acum, aduc la pocăinţa si la umilinţa cugetului, iar de voi tăcea, nu ne 
vom aduce aminte de gresalele noastre, nici ne vom pocăi, ci le vom vedea acolo descoperite 
înaintea ochilor noştri, dar vom plânge în zadar. 

Si devreme ce este de trebuinţa ca acolo sau aici în viata aceasta sa ne mâhnim pentru păcate, 
mai bine este sa fie aici, iar nu acolo. 

De unde este arătat aceasta? Din cuvintele prooroceşti si evanghelicesti. Proorocul zice: "In iad 
cine se va mărturisi Tie" (Ps. 6, 6). Nu ca n-am putea sa ne mărturisim acolo, ci ca facem aceasta 
în zadar, Hristos ne-a învăţat aceasta printr-o pilda. Ca era un oarecare sărac, Lazar, plin de 
bube peste tot si cuprins de o boala nevindecata. Iar altul oarecare bogat, care nici din firimituri 
nu da săracului. 

- Dar ce trebuie sa va povestesc toata pilda? Căci stiti toata istoria, cruzimea bogatului, cum nu 
împărtăşea pe sărac din masa; sărăcia aceluia si foamea cu care se lupta totdeauna. Dar acestea 
s-au petrecut aici în viata aceasta. Iar după ce au murit amândoi, bogatul vede pe săracul acela 
în sânul lui Avraam. 

- Si ce zice? "Părinte Avraame, trimite pe Lazar sa-si ude vârful degetului în apa si sa-mi 
răcorească limba, căci ma chinuiesc în aceasta văpaie" (Le. 16, 19-31). 

Ai văzut dreptate? Nu i-a dat aceluia din firimituri, nu dobândeşte o picătura de apa. Căci "cu ce 
măsura măsuraţi, vi se va măsura" (Mc. 4, 24). Ce răspunde atunci Avraam ? "Fiule, adu-ti 
aminte ca ai primit; cele bune ale tale în viata ta, si Lazar, asemenea, pe cele rele; iar acum "aici 
el se mângâie, iar tu te chinuiesti". 

Dar ce învăţam de aici? Cei osândiţi se mâhnesc cu adevărat pentru păcatele lor si se schimba, 
facându-se mai buni la munca gheehei dar cu nimic nu le foloseşte. Apoi zice: "Părinte, trimite-1 
pe el în casa mea, ca sa mărturisească rudeniilor mele si sa nu vie în locul acesta". El 
nedobândind facerea de bine, doreşte mântuirea altora. 

Ai văzut ca din crud cum era mai înainte, s-a făcut iubitor de oameni ? Când trăia nu-i pasa de 
Lazar pe care-1 "vedea cu ochii" iar acum poarta grija de rudenii, cu toate ca nu sunt de fata; 
atunci fiind în bogăţie nu se îndupleca de înfăţişarea jalnica a săracului, iar acum fiind în chinuri 
si în nevoi nesfârşite, poarta grija de rudeniile lui si se roagă sa fie trimis cineva sa le vestească 
lor toate acestea... 

Vezi cum s-a făcut iubitor de oameni, blând si milostiv? Dar oare a dobândit ceva din pocăinţa ? 
Oare i s-a pricinuit vreun folos din umilinţa ? Nici unul. Căci pocăinţa trecuse de vremea 
rânduita. Priveliştea s-a risipit, întrecerea în nevointe a trecut, nu mai era vreme de lupte. 

Pentru aceasta va îndemn, va rog si va poftesc ca aici sa ne tânguim si sa plângem, pentru păcate. 
Aici sa ne mâhnească cuvintele, ca sa nu ne îngrozească acolo lucrurile ; sa ne muşte aici 

cuvântul, ca sa nu ne muşte acolo viermele cel veninos ; sa ne ardă aici usturimea, ca sa nu ne 
ardă acolo focul gheenei. 

Cei ce plâng aici acolo se vor mângâia. 

Cei ce se desfateaza aici si râd si nu simt nici o durere pentru păcate, de nevoie este ca acolo sa 
plângă, sa se tânguiasca si sa scrâşnească cu dinţii. 

Iar cuvântul acesta nu este al meu, ci al Celui ce ne va judeca atunci. "Fericiţi cei ce plâng, ca 
aceia se vor mângâia" (Mt. 5, 4) si "Vai vouă celor ce râdeti acum, ca veţi plânge". 

Deci ce este mai bine, a câştiga prin cainta si plângerea cea trecătoare bunătăţile si dulceaţa cea 
fara de sfârşit, sau, rîzând în aceasta viata scurta, sa mergi sa te chinuiesti fara de sfârşit? Dar 
poate te ruşinezi si roşeşti când trebuie sa pui păcatele ? Si înaintea oamenilor de va trebui sa le 
spui, nu trebuie sa te ruşinezi, căci ruşine este a păcătui, nu a mărturisi păcatele. Iar acum nici nu 
este nevoie sa te mărturiseşti cu martori de fata, în conştiinţa ta sa se facă cercetarea ; fara de 
martori sa fie judecata. Numai Dumnezeu sa te vadă pe tine marturisindu-te, Dumnezeu, Care 
"nu tine minte păcatele, ci le dezleagă prin mărturisire. Dar si asa pregeţi si te întorci ? 

Ştiu si eu ca mintea ta nu suferă pomenirea păcatelor tale, ci numai de vom vrea sa ne aducem 
aminte de gresale ea zburda ca un mânz cu greu de înfrânat. Dar tine-o, înfrâneaz-o, netezeste-o 
cu mâna, fa-o blânda si spune-i ca de nu se va mărturisi acum, se va mărturisi acolo unde 
pedeapsa va fi mai mare, unde defăimarea va fi mai multa. Aici judecata este fara martori si tu 
cel ce ai păcătuit te judeci pe tine, dar acolo în mijlocul mulţimii toate se vor aduce, de nu vom 
apuca mai înainte sa le ştergem aici. 

Te ruşinezi a-ti mărturisi păcatele ? 

Rusineaza-te a le face. Dar când le facem, îndrăznim cu obrăznicie si fafa de ruşine, iar când este 
trebuinţa sa le mărturisim, atunci ne ruşinam si pregetam, în loc sa facem aceasta cu osârdie. 
Căci nu este ruşine a prihani si a vorbi de rau păcatele, ci dreptatea si fapta buna. Si daca 
mărturisirea nu este dreptate ci fapta buna, Dumnezeu n-ar fi dat răsplata pentru ea. Dar fiindcă 
mărturisirea are răsplata, asculta: "Spune tu întâi fărădelegile tale, ca sa te îndreptezi" (îs. 43, 
26). 

Cine se ruşinează de un lucru care-1 face drept ? Cine se ruşinează sa-si mărturisească păcatele ca 
sa scape de păcate? Căci - oare - porunceşte sa se mărturisească ca sa pedepsească ? Nu ca sa 
pedepsească, ci ca sa ierte. 

La judecăţile cele lumeşti după mărturisire urmează pedeapsa. De aceea ca nu cumva cineva 
temându-se de pedeapsa ce urmează după mărturisire, sa nu-si mărturisească păcatele, psalmul, 
cunoscând aceasta, zice: "Marturisiti-va Domnului ca este bun, ca în veac este mila Lui" (Ps. 
105, 1). 

Oare Dumnezeu nu ştie păcatele tale daca tu nu le vei mărturisi ? Si, ce câştigi din a nu te 
mărturisi? Oare poţi sa le tainuiesti ? De nu le vei spune tu, Acela le ştie, chiar de nu le vei 
spune. Acela le uita, căci "Eu sunt cei ce şterg fărădelegile tale si nu le voi pomeni"(Is. 43, 25). 

Vezi? "Nu le voi pomeni". Si aceasta este o lucrare a iubirii către oameni a lui Dumnezeu iar tu 
pomeneste-le, ca sa iei înţelepciune. 

Aceste cuvinte, auzindu-le Pavel, totdeauna îsi pomenea păcatele sale, ca sa nu le mai 
pomenească Dumnezeu, si zicea "Nu sunt vrednic sa ma numesc apostol, pentru ca am prigonit 
Biserica lui Dumnezeu" (I. Cor. 15,9); si "Iisus Hristos a venit în lume sa mântuiască pe cei 
păcătoşi, dintre care cel dintâi sunt eu" (I Tim. 1, 15). 

N-a zis "am fost" ci "sunt". Iertarea păcatelor s-a făcut de Dumnezeu, dar pomenirea păcatelor 
celor iertate nu se stingea la Pavel. Pe cele care le-a şters Stăpânul, el le vădeşte. Ati auzit pe 
Proorocul zicând "nu le voi pomeni", dar tu pomeneste-le. 

Dumnezeu 1-a numit pe Pavel vas al alegerii, dar el se numeşte pe sine cel dintâi între păcătoşi. 
Si daca nu uita păcatele cele iertate, gândeste-te cum îsi aducea aminte de facerile de bine ale lui 
Dumnezeu. 

Sa stiti ca nu ne face pe noi atât de străluciţi pomenirea isprăvilor, precum pomenirea păcatelor 
si, mai bine zis pomenirea isprăvilor nu numai ca nu ne face străluciţi, ci ne umple de ruşine si de 
osânda, dar pomenirea păcatelor ne umple de îndrăzneala si ne îndrepteaza. 

Cine zice aceasta? Fariseul si vameşul. Acesta spunându-si păcatele s-a pogorât îndreptat, iar 
acela spunându-si isprăvile s-a pogorât mai jos decât vameşul. Vezi câta vătămare aduce 
pomenirea isprăvilor si cât folos este a nu uita păcatele? Si pe buna dreptate. 

Căci cel ce pomeneşte si-si aduce aminte de isprăvi se înalta spre mândrie si trece cu vederea pe 
ceilalţi oameni, cum a pătimit fariseul. Si n-ar fi venit el ia atâta trufie si n-ar fi zis "nu sunt ca 
ceilalţi oameni" de n-ar fi pomenit de postul si de zeciuiala sa. Pomenirea păcatelor smereşte 
mintea si o pleacă sa cugete smerit, si prin smerita cugetare atrage dragostea lui Dumnezeu. 

Asculta cum si Hristos porunceşte sa dam uitării isprăvile. "Când veţi face toate cele poruncite 
vouă, sa ziceţi: Suntem slugi netrebnice" (Le. 17, 10). Nu Eu te numesc pe tine netrebnic, ci zi tu 
ca eşti sluga netrebnica; tu de-ti vei mărturisi prostimea ta, Eu te fac strălucit si te încununez. 

Vezi prin câte mărturii ni s-a dovedit ca pomenirea păcatelor aduce folos, iar pomenirea 
isprăvilor vătămare? Si invers, ca din uitarea păcatelor ni se pricinuieste osânda, iar din uitarea 
isprăvilor folos ? 

Vrei sa afli si din alta parte ca aducerea aminte de păcate este o isprava mare ? Asculta pe Iov, 
care pe lângă celelalte fapte bune a fost slăvit si pentru mărturisire, căci zice: "Si de am păcătuit 
fara de voie si am ascuns păcatul meu. Căci nu m-am ruşinat de multa mulţime a gloatei sa 
mărturisesc înaintea lor" (31, 33-34). Ca si cum ar zice: Niciodată nu m-am ruşinat de mulţimea 
celor asemenea cu mine. Căci ce folos este a nu sti oamenii, când ştie Dumnezeu ? Si ce 

vătămare mi se pricinuieste când aceştia îmi ştiu gresalele, când Dumnezeu voieşte sa ma 
slobozeasca de osânda ? 

Si cu toate ca toţi ma vor osândi, dar daca Judecătorul va strica hotărârea lor, nici o grija nu port 
de hotărârea lor; sau cu toate ca toţi ma vor lauda si ma vor slavi, dar Acela ma va osândi, nici un 
folos nu-mi va fi din judecata acelora. Căci intru toate trebuie a privi la Acela, si sa facem cu 
păcatele cum facem cu banii. Fiindcă noi îndată ce ne-am sculat din pat, mai înainte de a merge 
la târg sau de a ne apuca de vreo treaba, din cele ale noastre sau din cele de obşte, chemam pe 
sluga si-i cerem socoteala pentru cele cheltuite, ca sa vedem ce a cheltuit rau, ce bine si ce a mai 
rămas. 

Iar de vom vedea ca ceea ce a rămas este puţin, îndată căutam surse de venituri, ca sa nu 
rămânem săraci si sa pierim de foame. Asa sa facem si la faptele noastre. Chemând aducerea 
aminte a noastră sa facem socoteala cuvintelor, cugetelor si faptelor; sa cercetam ce s-a cheltuit 
cu cuviinţa si ce spre vătămarea noastră, care cuvânt s-a cheltuit rau la ocări, la vorbe de ruşine si 
la sudalme; care cuget a pornit ochiul sa privească cu desfrânare, care gând s-a făcut lucru spre 
vătămarea noastră, prin mâini, prin limba, sau prin ochi. 

Si sa ne silim a ne depărta de cheltuiala cea necuviincioasa si în locul celor ce odată s-au cheltuit 
rau sa investim cele spre bine; în locul cuvintelor grăite în zadar, rugăciuni; în locul privirilor 
desfrânate, posturi si milostenii. 

Si de vom cheltui fara cuviinţa tot, nelasându-ne nimic bun ca sa punem în vistieria noastră, vom 
ajunge la sărăcia cea mai de pe urma, greşind fara de luare aminte, si ne vom trimite înşine în 
osânda focului cea fara de sfârşit. 

Socoteala banilor obişnuim s-o facem dimineaţa, iar socoteala faptelor seara după cina, sezând 
pe pat, când nimeni nu ne supară, când nimeni nu ne tulbura ; atunci sa ne facem socoteala 
pentru toate ce le-am lucrat ziua. 

Si de vom vedea ca am greşit ceva, sa ne pedepsim pe noi înşine, mustrându-ne cugetul si 
îmboldindu-ne gândul asa de tare, încât sa nu mai îndrăznească sa ne mai duca la acea prăpastie a 
păcatului după ce ne vom scula, aducându-si aminte de rana cea de seara. Si cum ca aceasta 
vreme este cea mai îndemânateca pentru acest fel de judecata asculta pe Proorocul zicând : "De 
cele ce ziceţi întru inimile voastre, întru asternuturile voastre va caiti" (Ps. 4, 4). 

Ziua facem multe lucruri pe care nu le voim. Prietenii ne întărâta, slugile ne tulbura, femeia ne 
mâhneşte, copiii ne scârbesc si mulţime de treburi ale vieţii de obşte ne stau asupra, si nu putem 
pricepe atunci ca acestea sunt păcate. Dar după ce ne izbăvim de toate acestea, seara când suntem 
singuri si avem multa linişte, sa facem în pat judecata aceasta, ca sa avem pe Dumnezeu milostiv 
prin ea. Iar daca păcătuim în toate zilele si rănim sufletul nostru, dar nu simţim niciodată, precum 
defăima unii rănile cele multe, dar care apoi aduc asupra lor friguri si moarte nesuferita, tragem 
asupra noastră osânda cea nesfârşita din pricina acestei nesimtiri. 

Ştiu ca cele ce vi le-am spus va vin greu, dar aduc mult folos. Avem Stăpân blând si-si arata 
îndată toata iubirea Sa de oameni, numai voieşte sa aibă o părere de rau de la noi. Si daca nu ne- 

am face mai rai nepedepsindu-ne după ce am păcătuit, n-ar mai fi adus osânda, dar El ştie bine ca 
nu mai puţin decât păcatele ne vatama a rămânea nepedepsiti când păcătuim. De aceea aduce 
pedeapsa, nu pedepsindu-ne pentru cele ce au trecut, ci îndreptând cele ce vor fi. Si ca sa afli ca 
aceasta este adevărata, asculta ce spune Dumnezeu către Moise: "Lasa-Ma, ca mâniindu-Ma. . . 
sa-i pierd pe ei" (Ies. 32, 10). 

Si zice "lasa-Ma" nu ca Moise îl ţinea, ca n-a vorbit nimic către El, ci vrea sa-i dea imbold sa se 
roage pentru ei. Ca deşi au păcătuit aceia si s-au făcut vrednici de osânda cumplita, dar nu voia 
sa-i pedepsească, ci voia sa le arate iubirea Sa de oameni. Si fiindcă aceasta îi făcea leneşi, le 
iconomisea pe amândoi, ca nici sa aducă ca asupra lor pedeapsa, nici sa-i facă mai leneşi 
nepedepsindu-i, ca aflând ei aceasta sa nu creadă ca au scăpat de urgia Stăpânului pentru 
vrednicia lor, ci pentru mijlocirea lui Moise. 

Acest lucru îl facem si noi de multe ori, atunci când slugile noastre fac greşeli vrednice de 
pedeapsa, dar nu voim nici sa le pedepsim, nici sa-i eliberam de frica pedepsei, ci invitam pe 
prieteni sa-i scoată din mâinile noastre, ca si frica în ei sa ramâna si de bătălia noastră sa scape. 

Asa a făcut si Dumnezeu. Si cum ca este adevărat, însasi cuvintele mărturisesc: "Lasa-Ma, ca 
mâniindu-Ma". Când voim sa pedepsim pe cineva ne mâniem fara sa ne stea cineva împotriva, 
iar El zice: "lasa-Ma, ca mâniindu-Ma", ca sa cunoşti ca mânia nu este patima la Dumnezeu, ci 
pedeapsa ce se aduce pentru păcatele noastre se numeşte astfel. Deci când auzi pe Moise zicând: 
"De vrei sa le ierţi lor păcatul, iarta-1" (Ies. 32, 32), nu te minuna de el, ci mai înainte de sluga, 
minuneaza-te de Stăpânul, ca El i-a dat pricina de aceasta iubire de oameni. 

Si nu numai aici a făcut aceasta, ci si către Ieremia si Iezechil zice: "Alergaţi împrejur în caile 
Ierusalimului si vedeţi de veţi afla bărbat care sa facă judecata si dreptate, si blând voi fi lor" (Ier. 

5, 1). 

Ai văzut iubire de oameni? 

De fapta buna a unuia se îndulcesc si se împărtăşesc mulţi din cei rai, iar răutatea celor mulţi nu 
va trage asupra lor pedeapsa pentru acel unul, căci un singur om ce trăieşte în fapte bune poate sa 
răpească mulţime de popor din urgia lui Dumnezeu, si o cetate întreaga stricata nu va putea 
clatină pe cel ce are viata buna. 

Si acest lucru se poate vedea la Noe, căci toţi prapadindu-se, singur el s-a mântuit. Si la Moise se 
vede acelaşi lucru, ca el singur a putut cere iertare pentru atâta popor. 

Dar eu am sa va spun un semn si mai mare al iubirii de oameni a lui Dumnezeu. 

Dumnezeu când nu afla oameni vii ca sa aibă îndrăzneala si sa poată scoate din primejdii pe cei 
ce au greşit, aleargă către cei ce s-au săvârşit, iertând păcatele pentru aceia, precum a zis către 
Ezechia : "Voi scuti cetatea aceasta pentru Mine si pentru David robul Meu" (Imp. 20, 6), care 
acum era mort. 

Deci ştiind toate acestea ca Dumnezeu face totul ca sa ne izbăvească de pedeapsa si osânda, ne 
mărturisim, pocaindu-ne, plângând, rugându-ne, lăsând mânia fata de cei de aproape, uşurând 
sărăcia vecinilor, petrecând în rugăciuni cu trezvire, arătând smerita cugetare, aducându-ne 
aminte neîncetat de păcate. 

Căci nu este de ajuns a zice "sunt păcătos", ci trebuie a-ti aduce aminte de fiecare păcat în parte. 
Si precum focul cazând în mărăcini îi prăpădeşte cu lesnire, asa si gândul care învârteşte 
neîncetat gresalele, cu lesnire le afunda si le pierde. 

Iar Dumnezeu cel ce trece cu vederea fărădelegile si ridica nedreptăţile sa ne izbăvească pe noi si 
de păcate si sa ne învrednicească si împărăţiei cerurilor cu darul si cu iubirea de oameni a 
Domnului nostru Iisus Hristos, prin Care si împreuna cu Care se cuvine slava Tatălui si Sfântului 
Duh acum si pururea si în vecii vecilor. Amin. 

CUVÂNT DESPRE POCĂINŢA 

Din "Dascălul pocăinţei - Omilii si cuvântări" 
Editura Sf. Episcopii a Râmnicului Vâlcea 
Rm. Vâlcea - 1996 

Ieri am stat departe de voi, dar nu de buna-voie, ci silit. Am fost departe de voi cu trupul, dar nu 
cu gândul; departe de voi cu trupul, dar nu cu mintea. Pe cât puteam eram lipit de voi si pe toţi în 
minte va aveam. 

Ca iarasi, aceeaşi boala trecătoare ma ţinea ; dar m-am grăbit sa vad fetele voastre; si cu 
rămăşiţele bolii încă în mine, am alergat la voi, dragii mei. 

Bolnavii caută, după boala, sa se spele si sa facă baie; eu însă, am socotit cu cale sa vad doritele 
voastre fete, ca sa-mi potolesc dorul de a va predica; doream sa vad acest ocean mare cu apa 
nesărata, aceasta mare lipsita de valuri. Am venit sa vad ogorul vostru cel curăţit de mărăcini. 

Care port este, oare, asa de liniştit ca biserica ? 

Care gradina este asa de frumoasa ca adunarea voastră ? 

Aici nu-i şarpele, care ispiteşte, ci Hristos, care ne învata cele de taina; nu-i Eva, care ne pune 
piedica, ci biserica, care ne tine în picioare; nu sunt aici frunze de copac, ci rodul Duhului ; nu-i 
aici gard de spini, ci vie plina de belşug. 

Daca găsesc spin în ea, îl schimb în măslin - ca cele de aici nu sunt stânjenite de sărăcia firii, ci 
cinste cu libertatea de voinţa - daca găsesc lup, îl fac oaie, nu schimbând firea, ci prefacând 
voinţa. 

De aceea n-ai greşit de-ai spune ca biserica e mai mare decât corabia lui Noe. Corabia lui Noe a 
primit în ea animale si a păstrat în ea tot animale ; biserica, însă, primeşte animale si le schimba. 

lata ce vreau sa spun ! A intrat în corabie uliu, a ieşit uliu; a intrat lup, a ieşit lup. 

In biserica, insa, intra uliu si iese porumbiţa; intra lup si iese oaie; intra şarpe si iese miel. Nu se 
schimba firea, ci este alungat păcatul. 

Asta e pricina ca vorbesc mereu de pocăinţa. Ca pocăinţa, cumplita si înfricoşătoare pentru 
păcătos, este leac păcatelor, istovire a fărădelegilor, secătuire a lacrimilor, îndraznire către 
Dumnezeu, arma împotriva diavolului, sabie care-i taie capul, nădejdea mântuirii, pieirea 
deznadejdei. 

Pocăinţa deschide cerul, pocăinţa ne baga în rai, pocăinţa biruie pe diavol, după cum încrederea 
în noi ne face sa cădem. De aceea va vorbesc mereu de pocăinţa! 

Eşti păcătos? Nu deznadajdui ! 

Si eu nu voi înceta de a va unge neîncetat cu aceste alifii. Ştiu doar ce arma puternica avem 
împotriva diavolului atunci când nu pierdem nădejdea. 

De ai păcate, nu deznadajdui! Si n-am sa încetez de a-ti spune necontenit aceasta. 

De pacatuiesti în fiecare zi, în fiecare zi pocaieste-te ! 

Sa facem cu noi ceea ce facem cu casele noastre, care se învechesc, când parti din ele putrezesc, 
scoatem părţile putrezite si punem în loc materiale noi; si niciodată nu încetam a face asta. Te-ai 
învechit azi din pricina păcatului ? Inoieste-te prin pocăinţa ! 

- Dar pot sa ma mântui, daca ma pocăiesc? Da, poţi ! Am trăit toata viata în păcate ! Daca ma 
pocăiesc ma mântui? Da! De unde-o ştiu? De la iubirea de oameni a Stăpânului tau! 

- Sa am oare încredere numai în pocăinţa de care îmi vorbeşti ? Este oare în stare pocăinţa sa 
şteargă atâtea păcate? 

- Daca ar fi numai pocăinţa, atunci, pe buna dreptate, teme-te ! Dar când iubirea de oameni a lui 
Dumnezeu se alătura pocăinţei, prinde curaj ! 

Iubirea lui Dumnezeu nu are hotar, nici bunătatea Lui cu cuvântul nu se poate tâlmaci. 

Păcatul tau are hotar ; leacul, însă, nu are hotar. Păcatul tau, oricum ar fi, este păcat făcut de om; 
dar iubirea de oameni a lui Dumnezeu este negrăita. 

Ai curaj ! Pocăinţa biruie păcatul ! Inchipuie-ti o scânteie ce cade în ocean ! Poate rămâne ea 
aprinsa ? Poate sa se vadă ? Nu ! Ei bine, ce e scânteia fata de ocean, aceea e păcatul fata de 
iubirea de oameni a lui Dumnezeu. Dar, mai bine spus, nici atâta, ci eu mult mai mult. Oceanul, 
oricât de mare-ar fi tot are margini. 

Bunătatea lui Dumnezeu, însă, e fara de margini. 

Nu va spun acestea, ca sa va fac trândavi, ci ca sa va fac si mai sârguitori. 

V-am sfătuit de atâtea ori sa nu va mai duceţi la teatru (la teatru, unde se jucau piese imorale, 
păgâne). Ai auzit dar nu m-ai ascultat. Te-ai dus la teatru si ai călcat cuvântul meu. Dar sa nu te 
ruşinezi sa vii iarasi la biserica si sa ma auzi din nou ! 

- Te-am auzit si nu ti-am păzit cuvântul! Cum pot sa mai vin iarasi la biserica? 

- Deocamdată ştii, ca n-ai păzit cuvântul meu ! Deocamdată te ruşinezi, roşeşti, porţi zăbala, fara 
sa te mai mustre cineva! Deocamdată cuvântul meu a prins rădăcina în cugetul tau, iar învăţătura 
mea te curateste, fara ca eu sa ma arat. Nu mi-ai păzit cuvântul ! Dar te osândeşti ! Ei bine, pe 
jumătate l-ai păzit, chiar daca nu l-ai păzit! L-ai păzit, pentru ca ai spus: "Nu l-am păzit !". Cel 
care se învinuieşte ca n-a păzit cuvântul meu, se sârguieste sa-1 păzească. Ai fost la spectacol? Ai 
săvârşit fărădelegea? Ai ajuns rob unei femei desfrânate ? Ai venit de la teatru? Ti-ai adus din 
nou aminte de cuvântul meu? Te-ai ruşinat? Ei bine, vino la biserica! Te-ai întristat? Roagă- te lui 
Dumnezeu! Te-ai ridicat până la atâta ! 

- Vai mie, am auzit cuvântul tau si nu l-am păzit ! Cum sa mai intru în biserica? Cum sa-1 mai 
aud iarasi ? 

- Dimpotrivă, intra ! Intra, tocmai pentru ca nu l-ai păzit, ca sa-1 auzi din nou si sa-1 păzeşti. Daca 
doctorul îti da o doctorie si nu te vindeci, nu-ti mai da oare a doua zi aceeaşi doctorie ? 

Sa ne închipuim un tăietor de lemne. Vrea sa taie un stejar, îsi ia toporul si da cu el la rădăcina. 
Daca-i da o lovitura si nu cade copacul cel fara de roade, nu-i da oare alta lovitura, a patra, a 
cincea, a zecea? Fa si tu la fel ! Stejar este desfrânarea, e copac fara de roade; face ghinda, hrana 
pentru porci. De multa vreme e înrădăcinata desfrânarea în sufletul tau ! A acoperit conştiinţa ta 
cu coaja de copac. 

Cuvântul meu e toporul. L-ai auzit într-o singura zi ! Cum sa fie doborâta desfrânarea dintr-o 
data, când e înrădăcinata în tine de atâta vreme ? Sa nu te minunezi de-mi vei auzi cuvântul de 
doua ori, de trei ori, de o suta de ori, chiar de zeci de mii de ori ! 

Caută numai sa tai lucrul cel rau si vânjos, adică obişnuinţa cea rea. Iudeii mâncau mana în 
pustie si căutau ceapa din Egipt, spunând : "Bine ne era noua în Egipt !" (Numeri XI, 18). 

Atât de ruşinos si rau lucru este obişnuinţa cu păcatul ! Iti spun : Nu te iubesc, nu-ti mulţumesc, 
nu te îmbrăţişez, pentru ca ai reuşit sa te dezbari de obişnuinţa cea rea în zece zile, în douăzeci de 
zile sau în treizeci de zile, ci te iubesc ca nu te-ai deznădăjduit; te iubesc ca te-ai ruşinat de păcat 
si l-ai osândit! 

Iarasi am început sa vorbesc de dragoste ! 

Ai auzit cuvântul meu, ai plecat de la biserica si l-ai călcat ? N-ai făcut ce ti-am spus ? Sa nu te 
ruşinezi sa vii iarasi la biserica ! 

Rusineaza-te când pacatuiesti, nu te ruşina când te pocăieşti ! 

Uita-te ce a făcut diavolul din tine ! Păcatul si pocăinţa sunt doua lucruri diferite. 

Păcatul este rana, pocăinţa leac. După cum în trup sunt si răni si doctorii, tot asa si în suflet sunt 
si păcate si pocăinţa. 

Păcatul aduce ruşine, pocăinţa îndraznire. Asculta-ma, te rog, cu mare luare aminte, ca nu cumva 
amestecând rânduiala, sa pierzi folosul. Este deci rana si doctorie, păcat si pocăinţa. 

Păcatul este rana, pocăinţa doctoria. In rana este puroi, în doctorie curăţire de puroi ; în păcat 
puroi, în păcat ocara, în păcat batjocura ; în pocăinţa îndraznire, în pocăinţa libertate, în pocăinţa 
curăţire de păcate. 

Asculta-ma cu luare aminte ! Păcatului îi urmează ruşinea, pocăinţei îndraznirea. 

Eşti atent la cele ce spun ? Satana a schimbat rânduiala asta si a dat păcatului îndraznire, iar 
pocăinţei ruşine. N-am sa ma opresc din vorbit până diseara, până nu voi lamuri ce spun ! 
Trebuie sa-mi împlinesc făgăduinţa. E cu neputinţa sa ma stăpânesc. Este rana si doctorie ; rana 
are puroi ; doctoria puterea de a curaţi puroiul. Este oare puroi în doctorie ? Este oare vindecare 
în rana ? 

Nu-si păstrează oare rana rânduiala ei, iar doctoria rânduiala ei ? Se poate schimba oare rana în 
doctorie si doctoria în rana ? Nicidecum ! 

Sa venim acum la sufletul păcătoşilor. Păcatul are ruşine, păcatul are ocara si necinste; 
pocăinţa are îndraznire, pocăinţa are post, pocăinţa are dreptate. "Spune tu mai întâi 
fărădelegile tale, ca sa te îndreptezi" (Isaia XLIII, 26) ; si : "Dreptul este singur pârâsul lui de la 
cel dintâi cuvânt" (Proverbe XVIII, 17). 

Satana, ştiind ca păcatul e însoţit de ruşine, care e în stare sa îndepărteze pe păcătos de păcat, iar 
pocăinţa este însoţita de îndraznire, care e în stare sa atragă pe cel care se pocaieste, a schimbat 
rânduiaia si a dat pocăinţei ruşinea, iar păcatului îndraznirea. De unde aceasta ? 

- Ti-o spun eu ! Păcătosul este târât de pofta cumplita spre o femeie desfrânata ; merge în urma 
desfrânatei ca un rob ; intra în locuinţa ei ; nu se ruşinează, nu roşeşte când se împreunează cu 
desfrânata, când săvârşeşte păcatul ; nici un pic de ruşine, nici un pic de roseata pe obraz. Iese de 
acolo după săvârşirea păcatului. Dar ca sa se pocaiasca, se ruşinează. Nemernice ! Când te 
împreunai cu desfrânata nu te ruşinai, dar când ai venit sa te pocăieşti, te ruşinezi ? îmi snui ca ti- 
i ruşine ? 

Pentru ce nu ti-a fost ruşine când te desfrânai ? Săvârşeşte fapta si nu se ruşinează ! O spune si 
roşeşte ! A diavolului este viclenia aceasta ! Diavolul nu-1 lasă pe păcătos sa se ruşineze când 
face păcatul, ci-1 împinge sa-i săvârşească în văzul lumii. Ştie doar diavolul ca daca s-ar ruşina, 
ar fugi de păcat ; dar îl face sa se ruşineze, când se pocaieste ; ştie doar diavolul ca daca se 



92 



ruşinează sa-si spună păcatul, nu se mai pocaieste. Doua rele îi face diavolul: îl atrage spre păcat 
si-1 îndepărtează de pocăinţa. 

Pentru ce ti-i ruşine sa-ti spui păcatul? Când ai făcut desfrânare nu ti-a fost ruşine. Când iei 
doctoria te ruşinezi? Când te scapi de păcat, te ruşinezi ? Se cuvenea sa te ruşinezi atunci când 
păcătuiai ! Atunci trebuia sa-ti fie ruşine ! Când ai ajuns păcătos, nu te-ai ruşinat si te ruşinezi 
acum când ai sa ajungi drept? "Spune tu mai întâi fărădelegile tale, ca sa te îndreptezi" (Isaia 
XLIII, 26). Cât este de mare iubirea de oameni a Stăpânului ! N-a spus: „Ca sa nu fii pedepsit !", 
ci "ca sa te îndreptezi !". 

- Nu îi este de ajuns, Doamne, păcătosului ca nu-1 pedepseşti ? Pentru ce îl mai faci încă si drept? 
Nu ! Iti răspunde Dumnezeu. Uita-te cu luare aminte la cuvintele : "îl fac drept". Dar cu cine a 
făcut Stăpânul asta ? 

Cu tâlharul! Când tâlharul a spus celuilalt tâlhar numai acele cuvinte : "Nici tu nu te temi de 
Dumnezeu ? Noi pe buna dreptate, ca am primit cele cuvenite pentru faptele noastre" (Luca 
XXIII, 20-41). Atunci Mântuitorul i-a spus : "Astăzi vei fi cu Mine în rai !" (Luca XXIII, 43). Nu 
i-a spus: "te scap de osânda si de pedeapsa", ci 1-a făcut drept si 1-a băgat în rai. 

Ai văzut ca a ajuns drept în urma mărturisirii ? Mult- iubitor de oameni este Dumnezeu ! 

Nu si-a cruţat pe Fiul Sau, ca sa cruţe pe rob ! 

A dat pe cel Unu-Nascut, ca sa răscumpere pe nişte robi nerecunoscători ! 

A dat sângele cel scump al Fiului Lui ! 

O, iubire de oameni a Stăpânului ! (Ioan III, 16; Romani VIII, 32). Sa nu-mi spui iarasi : Am 
făcut multe păcate ! Cum voi putea sa ma mai mântui ? 

-Tu nu poţi. Stăpânul tau poate ! Si atât, încât sa-ti şteargă păcatele ! Uita-te cu luare aminte la 
ce spun ! Asa îti şterge Stăpânul păcatele, ca nu mai rămâne nici urma de păcat ! Cu trupurile 
raniţe nu-i cu putinţa asta; ci oricât de mult s-ar strădui doctorul, oricâte doctorii ar pune pe rana, 
rana nu dispare desăvârşit. 

Te loveşti la fata ; rana s-a tămăduit, dar rămâne urma, mărturia rănii si ea strica frumuseţea 
chipului si se străduieşte mult doctorul sa şteargă urma, dar nu poate ; i se împotriveşte si 
slăbiciunea firii omeneşti si neputinţa artei medicale si neputinţa doctorilor. 

Dar Dumnezeu, când şterge păcatele, nu lasă nici urma, nici nu îngăduie sa ramâna semn, ci 
odată cu sănătatea dăruieşte si frumuseţea, odată cu izbăvirea de pedeapsa da si dreptate si face 
pe cel ce pacatuise asemenea cu unul care n-a păcătuit. 

Dumnezeu pierde păcatul si-1 face sa nu mai fie, nici sa mai revină, atât de desăvârşit îl pierde! 
Nu tu urma, nu tu semn. nu tu mărturie, nu tu dovada! 

Poate ca cineva m-ar întreba : de unde se vede asta ? 

- Se cuvine, deci, sa aduc dovezi de cele ce spun, ca sa nu fie spusele mele numai o simpla 
afirmare. Si am sa vin cu dovezi din Scripturi, ca sa capete temei ce v-am grăit. 

Am sa va aduc oameni raniti, un popor întreg, oameni plini de bube, de puroi, de viermi, toţi 
numai o rana, toţi numai bube, care au putut sa se vindece asa de bine, ca n-a mai rămas pe ei 
urma, ca n-a mai rămas semn, ca n-a mai rămas mărturie. 

N-au avut o rana, nu doua, nu trei, nu patru, ci din cap până în picioare erau numai o rana. Fiţi cu 
luare aminte la ce am sa va spun ! Cuvântul ce vi-1 spun e mântuitor si ne priveşte pe toţi. Eu 
prepar doctorii mai bune ca doctorii, doctorii pe care nici împăraţii nu le pot prepara. Ce poate 
face un împărat ? Poate scoate din închisoare dar din iad nu poate libera ; poate sa dea bani, dar 
sufletul nu-1 poate mântui. 

Eu am sa va dau pe mâna pocăinţei, ca sa-i cunoaşteţi puterea, sa-i cunoaşteţi tăria, sa cunoaşteţi 
ca păcatul nu o biruie, ca nu-i fărădelege în stare sa-i biruie puterea. 

Deocamdată am sa va aduc mărturie nu un om, nu doi, nu trei, ci multe mii de oameni, plini de 
bube, raniti, plini de nenumărate păcate, care, prin pocăinţa, au putut sa se mântuie, ca nu le-a 
mai rămas nici urma, nici semn de la buboaiele de mai înainte. 

Fiţi însă, cu mare luare aminte la ce va spun ; si nu fiţi numai cu luare aminte, ci căutaţi sa si 
tineti minte cele ce-am sa spun, ca sa-i învăţaţi si pe cei care lipsesc si asa sa-i faceţi mai 
sârguinciosi pe cei care au fost lipsiţi de folosul celor ce s-au spus. 

Sa vina înaintea noastră Isaia, cel care a văzut pe Serafimi, cel care a auzit cântarea cea de taina, 
cel care a preziz multe si multe despre Hristos. Sa-1 întrebam ce-a vrut sa spună prin cuvintele: 
"Vedenia pe care a vazut-o Isaia asupra Iudeii si Ierusalimului" (Isaia I, 1). 

- Spune-ne, profete, vedenia pe care ai vazut-o ! 

"Asculta, cerule si ia în urechi, pamântule, ca Domnul a grăit" (Isaia I, 2). Cum, profetule, una 
fagaduiesti si alta ne spui ? Dar ce-am făgăduit ? 

- Când ai început sa graiesti, ai spus : "Vedenie asupra Iudeii si Ierusalimului" si laşi Iudeea si 
Ierusalimul si vorbeşti cu cerul si spre pământ îti îndrepţi cuvântul; laşi pe oamenii cei 
cuvântători si vorbeşti cu stihiile cele necuvântătoare. 

- Pentru ca cei cuvântători au ajuns mai necuvântători decât animalele. Dar nu numai pentru 
asta, ci si pentru ca Moisi a grăit tot asa, spunând : "Asculta, cerule, si ia aminte pamântule, la 
graiurile gurii meleîu (Deuteronom XXXII, 1), când avea sa-i bage pe iudei în pământul 
făgăduinţei si când a văzut ce avea sa se întâmple, anume ca iudeii aveau sa calce în picioare 
toate cuvintele lui. "Iau martori cerul si pământul, a spus Moisi, ca daca veţi pe Domnul 
Dumnezeu după ce veţi intra în pământul făgăduinţei, veţi fi împrăştiaţi în toate neamurile". 

A venit Isaia si avea sa înfăptuiască ameninţarea lui Moisi, Isaia nu mai putea lua ca martor pe 
Moisi, ca murise, nici pe cei ce auziseră ameninţarea, ca muriseră si ei; atunci a chemat stihiile, 
pe care le luase martore si Moise : "lata, iudeilor, ati pierdut făgăduinţa ! lata ati părăsit pe 
Dumnezeu ! Cum sa te cheme, Moisi ? Ai murit si te-ai săvârşit ! Cum sa cheme pe Aaron ? Si 
acela a fost dat morţii !". 

- Nu poţi sa chemi pe om, cheamă stihiile, i se răspunde. 

- De aceea si eu, spune Isaia, pentru ca sunt în viata, n-am sa iau martor pe Aaron, nici pe cutare 
si cutare om, pentru ca si ei au sa moara, ci iau martore înaintea voastră stihiile, care rămân, cerul 
si pământul. 

De aceea Isaia a spus : "Asculta, cerule ! Ia în urechi, pamântule ! Moisi mi-a poruncit ca pe voi 
sa va chem azi". 

Dar nu numai pentru asta Isaia a chemat stihiile, ci si pentru ca grăia iudeilor. "Asculta, cerule, 
ca tu ai pogorât mana ! 

Ia în urechi, pamântule, ca tu ai dat prepeliţa ! Ascult, cerule, ca tu ai pogorât mana, ca tu ai adus 
o mâncare mai presus de fire ! Erai sus si te-ai prefăcut în arie ! 

Ia în urechi, pamântule ! Erai jos si îndată ai pregătit masa !". 

Nu lucra natura, dar a lucrat harul ; n-au arat boii, dar spicul era gata ; nu erau mâini de bucătari, 
nu era porunca, dar era mana, izvor sfinţit, care înlocuia pe toate ; natura îsi uitase slăbiciunea 
ei! 

Cum de nu s-au ros hainele iudeilor ? Cum de nu li s-au învechit încaltamintele? "Asculta, cerule 
! Ia în urechi, pamântule !". Si totuşi, cu toate aceste amintiri, cu toate acele binefaceri, Stăpânul 
a fost ocarât ! 

"Cu cine sa vorbesc, se întreabă Isaia. Cu voi ? Dar nu am om, care sa ma asculte. lata am venit 
si nu era om. Am grăit si nu era cine sa ma asculte. Voi grai, deci, celor necuvântătoare, ca cei 
cuvântători s-au pogorât la josnicia necuvântătoarelor !". 

Tot asta a făcut pe un alt profet sa spună: "Asculta, jertfelnicule, asculta-ma !" (III împăraţi XIII, 
2), când a văzut ca împăratul se înebuneste, ca idolul este adorat, ca Dumnezeu este ocarât si toţi 
ceilalţi înmărmuriţi de frica. 

- Vorbeşti, profetule, cu piatra ? 

- Da, pentru ca împăratul este mai nesimţitor ca piatra ! Asculta, jertfelnice, asculta-ma ! 

Si îndată s-a despicat altarul. Piatra a ascultat, piatra s-a sfărâmat si jertfa s-a vărsat (III împăraţi 
XIII, 3-5). Cum? Omul n-a asculat? Nu ! Omul, dimpotrivă, a întins mâna ca sa apuce pe profet. 
Si Dumnezeu ce a făcut ? I-a uscat mâna (III împăraţi XIII, 4). Vezi ce a făcut ! Vezi iubirea de 

oameni a Stăpânului si păcatul robului ! Dar pentru ce nu i-a uscat de la început mâna 
împăratului ? 

- Ca împăratul sa se întelepteasca prin păţania pietrei. "Daca piatra nu s-ar fi sfărâmat, i-a spus 
Dumnezeu, Eu te-as fi cruţat. Dar pentru ca piatra s-a sfărâmat si tu nu te-ai îndreptat, peste tine 
aduc mânia Mea". 

A întins împăratul mâna sa apuce pe profet si mâna s-a uscat. Biruinţa s-a arătat. Si erau acolo 
atâţia ostaşi, atâţia generali si multe ajutoare ! Dar împăratul nu putea sa strângă mâna. Mâna îi 
stătea întinsa; dădea glas, făcând cunoscuta înfrângerea necredinţei si victoria credinţei, iubirea 
de oameni a lui Dumnezeu si nebunia împăratului. Si sa strângă mâna, împăratul nu putea. 

Dar ca nu cumva, tesând eu cuvânt cu cuvântul sa scap din vedere ce voiam sa spun, hai sa va 
arat ce va făgăduisem. Dar ce va făgăduisem ? 

Făgăduisem sa va arat ca chiar daca un om are mii si mii de răni, dar daca se pocaieste si face 
fapte bune, Dumnezeu îi şterge desăvârşit păcatele, ca nu se mai vede nici urma, nici semn, nici 
mărturie de păcatele de mai înainte. Asta v-am fagaduit-o si asta voi încerca sa v-o dovedesc. 

Asculta, cerule, si ia în urechi, pamântule, ca Domnul a grăit ! (Isaia I, 2). Spune-mi, ce-a grăit ? 

- "Fii am născut si i-am crescut, iar ei s-au lepădat de Mine. Boul a cunoscut pe stăpânul sau" - 
cel mai necuvântător dintre necuvântătoare "si asinul ieslea domnului lui"- cel mai încăpăţânat 
dintre animalele încăpăţânate - "dar Israil nu M-a cunoscut si poporul Meu nu M-a înţeles. Vai, 
neam păcătos ! (Isaia I, 2-4). Nu mai este oare nădejde de mântuire ? Pentru ce spui: Vai ? Pentru 
ca nu găsesc leac. Pentru ce spui: Vai? Pentru ca am pus leacuri, dar nu s-a desumflat buboiul. De 
asta Mi-am întors fata de la ei. Ce pot sa mai fac? Nu Ma mai ostenesc sa-i vindec ! Vai ! 
Dumnezeu imita pe o femeie, care plânge. Si bine face ! Fiţi, va rog, cu luare aminte ! Pentru ce 
Vai ! 

- Pentru ca asa se spune la bolile trupeşti. Când doctorul vede ca bolnavul nu mai are nădejde de 
vindecare, plânge; plâng cu suspine si prietenii si rudele. Dar acolo în zadar si fara de folos ! 
Când bolnavul e pe moarte, de ar plânge toata lumea, nu poate sa-1 mai scoale. Asa ca plânsul 
este plâns de jale, nu de îndreptare. Cu bolile sufleteşti, însă, nu-i asa; ci daca plângi, ele multe 
ori scoli pe un om al cărui suflet este mort. Pentru ce ? 

Pentru ca trupul, odată mort, nu mai poate fi ridicat cu putere omeneasca; pe când un om, cu 
sufletul mort, poate fi ridicat prin îndreptare. 

Vezi un desfrânat ? Plânge-1 ! Si de multe ori îl ridici din păcat. De asta si Pavel nu scria numai, 
nici nu îndemna numai, ci si plângea cu lacrimi, sfătuind pe fiecare. Fie ! 

Sfatuiesti, Pavele, dar pentru ce si plângi ? Pentru ca daca nu reuşeşte sfatul, sa ajute lacrimile. 

Tot asa si profetul plânge. Stăpânul nostru, văzând căderea Ierusalimului, spunea: Ierusalime, 
care omori pe profeţi si ucizi cu pietre pe cei trimişi la tine (Matei XXIII, 37). Vorbeşte unui oraş 

căzut si-1 plânge cum ar plânge omul. Profetul Isaia spune: Vai, neam păcătos, popor plin de 
păcate (Isaia I, 4). Nu au trup sănătos. Ai văzut ca sunt plini de bube ? Sămânţa rea, fii nelegiuiţi. 

- Spune -mi, proorocule, pentru ce plângi ? 

- Ati părăsit pe Domnul si ati mâniat pe Sfântul lui Israil ! Pentru ce va mai raniti încă ? (Isaia I, 
4-5). Cu ce pot sa va mai rănesc? Cu foamete sau cu ciuma? Au venit peste voi tot felul de 
pedepse si răutatea voastră tot nu s-a terminat. Ati adăugat nelegiuiri. Tot capul spre durere si 
toata inima spre întristare (Isaia I, 5). Nu este rana, nici vânataie (Isaia I, 6). 

Ce cuvinte ciudate. Cu puţin înainte spuneai, proorocule: Sămânţa rea, fii nelegiuiţi, ati părăsit pe 
Domnul si ati mâniat pe Sfântul lui Israil (Isaia I, 4) ; si Vai, neam păcătos ! Plângi, te baţi în 
piept, jeleşti, înşiri rănile si deodată te întorci si spui: Nu este rana, nici vânataie ! 

Fiţi cu luare aminte ! Atunci e rana în trup, când o parte a trupului e sănătoasa, iar alta parte a 
trupului raniţa. Aici, însă, spune ca tot trupul este o rana: Nu e nici rana, nici vânataie, nici buboi 
umflat, ci de la picioare până la cap n-ai unde pune plasture, nici undelemn, nici bandaj. 
Pământul vostru este pustiu, cetăţile voastre arse, tara voastră mâncata de străini (Isaia I, 7). V- 
am făcut toate acestea, dar voi nu v-ati îndreptat. Am întrebuinţat tot meşteşugul Meu, dar 
bolnavul a rămas nesimţitor. Veniţi, ascultaţi cuvântul Domnului, domnii Sodomei si Gomorei ! 
Ce nevoie am Eu de mulţimea jertfelor voastre (Isaia I, 10-1). Ce ? Vorbeşte acum sodomenilor ? 
Nu, ci pe iudei îi numeşte sodomei, pentru ca se aseamănă la purtări cu ei; de aceea le da acest 
nume. 

Veniţi, ascultaţi cuvântul Domnului, domnii Sodomei si Gomorei ! Ce nevoie am Eu de mulţimea 
jertfelor voastre ? zice Domnul. Satul sunt de arderile de tot ale berbecilor ! Seul mieilor nu-1 
vreau. De-mi veţi aduce faina de grâu, zadarnic! Tămâia este urâciune înaintea Mea ! Sufletul 
Meu uraste lunile cele noi ale voastre si sâmbetele voastre. Postul si ziua cea mare nu le primesc, 
îmi voi întoarce ochii Mei de la voi, când veţi întinde mâinile voastre spre Mine (Isaia I, 10-11, 
13, 14-15). 

Poate fi o mânie la fel ca asta ? Profetul cheamă cerul, plânge, jeleşte, se vaită si spune: Nu este 
rana, nu este vânataie. Dumnezeu se mânie, nu primeşte jertfa, nici luna cea noua, nici sâmbăta, 
nici faina de grâu, nici rugăciunea, nici întinderea mâinilor. 

Ai văzut buboi ? Ai văzut boala de nevindecat, nu la un om, nu la doi, nu la zeci, ci la mii ? Ce s- 
a întâmplat apoi ? Dumnezeu le spune : Spalati-va, curatiti-va ! (Isaia I, 16). Este oare vreun 
păcat, care sa aducă deznădejde ? Nu ! însuşi Dumnezeu le spune: Nu va ascult pe voi si totuşi, 
Doamne ce le spui: Spalati-va ! Cu ce scop le spui aceste cuvinte ? Sunt de folos si unele si 
altele. Cele dintâi: Nu va ascult pe voi, ca sa înfricoşez ; acestea: Spalati-va, ca sa atrag. Dar daca 
nu-i asculţi, nu au nădejde de mântuire ; iar daca nu au nădejde de mântuire, pentru ce le spui: 
Spalati-va ! 

Dumnezeu le spune asta, pentru ca este Tata iubitor, singurul bun si-i este mila de ei mai mult 
decât îi este mila unui tata de copiii lui. Si ca sa afli ca e Tata, le-a spusS Ce voi face, ludo? 
(Osea XI, 9). Cum, Doamne, nu ştii ce vei face? Ştiu, dar nu voiesc. 

Păcatele lor îmi cer sa-i pedepsesc, dar marea Mea iubire de oameni Ma opreşte. 

Ce-ti voi face ? Te voi cruţa ? Dar ai ajuns mai trândav ! Sa te pedepsesc ? Dar Ma opreşte 
iubirea Mea de oameni ! Ce-ti voi face ? Sa te pun ca pe Sodoma si sa te distrug ca pe Gomora ? 
Dar s-a întors inima Mea. 

Cel nepatimitor grăieşte ca om patimitor. Dar, mai bine spus, ca o mama cu copilul ei. S-a întors 
inima Mea, ca inimii unei mame. Dar nu s-a mulţumit cu cel dintâi cuvânt, ci a adăugat : M-am 
tulburat întru părerea Mea de rau. Cum ? Se tulbura Dumnezeu ? Doamne fereşte ! Dumnezeu nu 
se tulbura. Dar, după cum am spus, Dumnezeu se foloseşte de cuvintele de care ne folosim noi. 
"S-a tulburat inima Mea", "Spalati-va, curatiti-va !". 

Ce va făgăduisem ? Ca Dumnezeu ia păcătoşii, care se pocăiesc, plini de mii si mii de păcate, 
plini de buboaie si-i vindeca atât de desăvârşit, ca nu le mai rămâne nici urma de păcate, ca nu le 
mai rămâne semn, nu le mai rămâne mărturie. 

Spalati-va, curatiti-va, scoateţi vicleniile din sufletele voastre ! Invatati-va sa faceţi bine ! (Isaia 
I, 16, 17). Ce bine porunceşti sa facă ? Ajutaţi pe orfan, faceţi dreptate văduvei (Isaia I, 17). Nu 
sunt grele poruncile; ci acelea pe care ni le impune si firea. 

Veniţi sa stăm de vorba, zice Dumnezeu (Isaia I, 18). Faceţi voi puţin si Eu adaug restul. Dati-Mi 
voi puţin si Eu dăruiesc totul. Veniţi ! Unde sa venim ? 

- La Mine, la Cel pe Care L-ati supărat, pe Care L-ati mâniat, la Mine cel ce am spus : Nu va 
ascult pe voi, ca înfricoşaţi de ameninţarea Mea, sa-Mi potoliţi mânia. Veniţi la cel ce nu va 
asculta, ca sa va ascult. 

- Si ce faci, Doamne ? 

- Nu las semn, nu las mărturie, nu las urma. Veniţi sa stăm de vorba, zice Domnul. Daca vor fi 
păcatele voastre stacojii, ca zăpada le voi albi. 

- Nu mai rămâne urma, nu mai rămâne semn ? 

- De vor fi păcatele ca roseala, ca lâna le voi albi. 

- Nu mai rămâne negreala ? Nu mai rămâne pata ? Cum se face asta ? 

- Au fost oare altele făgăduinţele ? Nu ! Gura Domnului a grăit acestea ! Ai văzut nu numai 
măreţia făgăduinţelor, ci si vrednicia Daruitorului. Ca lui Dumnezeu toate Ii sunt cu putinţa. Cel 
ce face din murdat curat. 

Ascultându-L, dar, pe El si cunoscând leacul pocăinţei, Lui sa-I înaltam slava, ca a Lui este 
mărirea si puterea în veci. Amin. 

